China Aa Eku Massala Eh Nei, Loan Ves Nagaanan: Fayyaz - Vaguthu\nޗައިނާއާ އެކު މައްސަލައެއް ނެތް، ލޯނު ވެސް ނަގާނަން: ފައްޔާޒް\n1 މަސް ކުރިން ( އޮގަސްޓް 14, 2020 )\nޗައިނާ އާއި ރާއްޖެއާ ދެމެދު އޮތް ގުޅުމުގައި އެއްވެސް މައްސަލައެއް ނެތް ކަމަށާއި އެ ގައުމުގެ އިންވެސްޓްމަންޓްތަކަށް ރާއްޖެ އިން މަރުހަބާ ކިޔާ ކަމަށް ރާއްޖޭގެ އިކޮނޮމިކް މިނިސްޓަރު ފައްޔާޒް އިސްމާއިލް ރޭ ވިދާޅުވެއްޖެއެވެ.\nރާއްޖެ ޓީވީގެ "ފަލަ ސުރުޚީ" ޕްރޮގްރާމްގައި ޕްރެޒެންޓަރު ކުރި ސުވާލެއްގެ ޖަވާބުގައި ފައްޔާޒު ވިދާޅުވީ ތަރައްގީގެ މަޝްރޫއުތައް ހިންގުމަށް އިންޑިއާއެކޭ އެއްގޮތަށް ޗައިނާ އިން ވެސް ލޯން ނަންގަވާނެ ކަމަށެވެ. އެކަމަކު ޗައިނާގެ ލޯނުތަކަށް ވުރެ އިންޑިއާގެ ލޯންތަކުގެ އިންޓަރެސްޓް ކުޑަ ކަމަށް ވިދާޅުވިއެވެ.\nފައްޔާޒް ވިދާޅުވީ ކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ވެރިކަމުގައި ހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ) އަށް ޗައިނާ އިން ލޯނު ނަގާފައި ވަނީ ވަރަށް ބޮޑެތި އިންޓަރެސްޓް ރޭޓުތަކުގައި ކަމަށެވެ.\nޗައިނާއާ މެދުގައި އެއްވެސް މައްސަލައެއް ނެތް އިރު، އިންޑިއާ އާއި ސްރީ ލަންކާ ފަދަ އަވަށްޓެރި ގައުމުތަކުގެ ސަލާމަތަށް ނުރައްކާވާ ފަދަ ކަމެއް ރާއްޖެ އިން ނުކުރާނެ ކަމަށް ވެސް ފައްޔާޒް ވިދާޅުވިއެވެ.\nފައްޔާޒް ވިދާޅުވި ގޮތުގައި އިންޑިއާ އާއި ސްރީ ލަންކާއަކީ ރާއްޖޭގެ އެންމެ ޒަމާންވީ، އެންމެ ގާތް ދެ އެކުވެރިންނެވެ.\n"އިންޑިއާއިން ރާއްޖެ ހިފަން ބޭނުންނަމަ އެތައް ގަރުނެއް ކުރިން އޮންނާނީ ހިފާ ނިމިފައި. އެކަމަކު އަޅުގަނޑުމެން ގަބޫލުކުރަންޖެހޭ ހަގީގަތަކީ، އަޅުގަނޑުމެންނެއް މި ގައުމުގައި އެއްވެސް ކަމެއް ހިނގައިގެން ނުވާނޭ އިންޑިއާގެ ސެކިއުރިޓީއަށް ގެއްލުމެއް ވާ ފަދަ،" ފައްޔާޒް ވިދާޅުވިއެވެ.\nއިންޑިއާ އިން ރާއްޖެ ހިފަން އުޅޭކަމަށް ބުނެ އިދިކޮޅު ފަރާތްތަކުން ފާޑު ފާޑުގެ ވާހަކަދައްކަނީ ކޮންމެވެސް ބަހަނާއެއް ދައްކައިގެން ސަރުކާރާ ރައްޔިތުންނާ ދޭތެރޭގައި ފިތުނަ އުފެއްދުމަށް ކަމަށް ވެސް ފައްޔާޒު ވިދާޅުވިއެވެ.\n"އަޅުގަނޑުމެން ވަރަށް ގާތް ގުޅުމެއް ޗައިނާއާ އެކު ކުރިއަށް ގެންދެވޭ. ސިޔާސީ ގޮތުން ދިމާވާ ކަންކަމުގައި ނުތަނަވަސްކަމެއް ބައެއް ފަހަރު އެއް ބައި ގައުމުތަކުގައި ހުރެދާނެ. އެކަމަކު އަޅުގަނޑުމެންގެ އޮތީ ވަރަށް ވައިބްރޭޓް ޑިމޮކްރަޓިކް މުޖުތަމައުއެއް،" ފައްޔާޒް ވިދާޅުވިއެވެ.\nނަމަވެސް ރާއްޖެ އިން އިސްކަން ދޭން ވާނީ ސަަރަހައްދީ ގައުމުތަކަށާއި އެކުވެރި ގައުމުތަކަށް ކަމަށް ފައްޔާޒް ވިދާޅުވިއެވެ. ދުނިޔޭގެ ބޮޑެތި ބާރުތަކުގެ މެދުގައި އޮންނަ ވާދަވެރިކަމަކީ ނޭނގޭ ކަމެއް ނޫން ކަމަށް ވެސް ފައްޔާޒް ވިދާޅުވިއެވެ.\n"އެހެންވީމަ މިސާލަކަށް އިންޑިއާ ނޫނީ ސިލޯނުގެ ސެކިއުރިޓީ އަށް ތްރެޓަށް ދެކެވޭ ބައެއް ކަންކަމުގައި އަޅުގަނޑުމެން އެއަށް ބަލާލަން ޖެހޭނެ. އެގޮތުން އަޅުގަނޑުމެން މި ދަންނަވަނީ. އަޅުގަނޑުމެން ޗައިނާ އަތުން ލޯން ވެސް ނަގާނަން،" ފައްޔާޒް ވިދާޅުވިއެވެ.\nރައީސް އިބްރާހިމް މުހައްމަދު ސޯލިހް ވެރިކަމަށް ވަޑައިގެންނެވި ފަހުން، އަވަށްޓެރި އިންޑިއާއާ ވަރަށް ގާތް ގުޅުމެއް ވަނީ އުފެދިފައެވެ. އަދި އިންޑިއާ އިން ވަނީ ރާއްޖެ އަށް މިހާތަނަށް އައިއިރު ބޮޑެތި އެހީތަކެއް ދީފައެވެ.\nރައީސް ޔާމީންގެ ވެރިކަމުގައި އިންޑިއާ އާއި ރާއްޖެއާ ދެމެދު ގުޅުން ވަރަށް ބޮޑަށް ގޯސްވިއެވެ. ކުރީގެ ސަރުކާރުން އެންމެ ގާތް ގުޅުމެއް ބޭއްވީ ޗައިނާއާއެވެ. އޭގެ ނަތީޖާއެއްގެ ގޮތުން ރާއްޖޭގައި ބޮޑެތި މަޝްރޫއުތަކެއް ޗައިނާ އިން ހިންގިއެވެ.\nއިންޑިއާގެ ހާރިޖީ ސިޔާސަތަކީ ރާއްޖެ އަޅުވެތި ކުރުން: ޝިޔާމް\nއޮގަސްޓް 14, 2020 12:21\nފައްޔާޒް އަކައްއެއްކަމެއްވެސްނުކުރެވޭނެ މިފަހަރުބޭރުވެސް ކުރާނެ ކިތައްމެ ގޯހަސް މިފަހަރު ރ ނަޝީދު އެޖަހަނީރަގަޅު ލަވަޔަކައްވެދާނެ، ރައްޔަތުންނޭ ފުންކޮއްވިސްނާ ވަރައްހުށިޔާރުކަމާއިއެކް މިހާރު ހިގަމުންމިދާ ކަންތަކައް ލޯހުޅުވައިގެންތިބޭ\nއޮގަސްޓް 14, 2020 15:43\nކޮންތާކު،ހަމަ ދެބޯގެރި ދުއްވަނީ\nއޮގަސްޓް 14, 2020 19:24\nކޮލޮލެއް ހުޅުވޭނީ. ކުރީ ފަހަރު ވެރި ކަން ދިނީތީ ކުރި ފަސާދަ ހަދާން ނެތިގެން ދެވަނަ ފަހަރަށް ވެރި ކަމަށް ގެނެސް. ސުޕަމެޖޯރިޓީ ދީ. ދިވެހިންނަ ކީ މުނާފިގުން\nއޮގަސްޓް 14, 2020 13:07\nދުވަ ކުވެސް އިންޑިޔާ ނެދެނެ ކުދިގައުމު ތަށް ކުރިއަރާގެންދާާ ކަށް އަޅުވެތި ކުރަށްއުޅެނީ ވަރަށް މަ ކަރުވާނެެ އަދިއުޅެންޖެހެނީ ސާހަބުު ކިޔާގެން ވަަރަށްބޮޑާވާނެ\nއޮގަސްޓް 14, 2020 14:49\nހަގީގަތަކީ އިންޑިޔާއިން ބޭނުމެއްނުވޭ މިގައުމުވެސް ތަރައްގީވެ އަމިއްލަ ފައިމައްޗަށް ތެދުވެ ޙަރާކާތްތެރިވާތަން ދެކެން!! ނިކަން ބަލާ ބޫޓާން، ނޭޕާލްއަށް ހަދާފައިވާގޮތް!! އިންޑިޔާއިން ދިނީމަ ކައިގެން ބޮޔެގެން އެއުޅެނީ!! އެއްވެސް ކަމެއް އެގައުމުތަކުން ނުކުރެވޭ އިންޑިޔާ އެދޭގޮތަކަށް ނޫނީ!! އެގައުމުތައް ތަރައްގީވިޔަ ނުދީ ބާރާއި ނުފޫޒު ބޭނުންކޮށްގެން އެގައުމުތަކުގެ ކަރަށް ފައިން އަރައިގެން އެއުޅެނީ!! ދެން އެމީހުން ބޭނުންވޭ ލަންކާއަށްވެސް ހަމަ އެގޮތް ހަދަން!! ރާޖަޕަކްސަގެ ސަރުކާރު މީގެކުރުން އެގައުމުގައި އޮތްއިރު އެމީހުން ބޭނުންވީ ޗައިނާއާއި ގުޅުިގެން ލޯނު ނަގައިގެން އެގައުމުގެ އެހީތެރިކަމާއެކު ގައުމު ތަރައްގީކޮށް ގައުމުގެ އިގްތިސޯދު ވަރުގަދަކުރަން!! އެމަސައްކަތް ފަށައިގަނެ އެގަމުގައި ހައިވޭތަކާއި ބިން ހިއްކައިގެން ޕޯޓްތަކާއި އެއަރޕޯޓްތައް ހަދާ ބާރު ސްޕީޑުގައި ކުރިއަށްދާތަން އިންޑިޔާއަށް ފެނި އެގައުމުގެ ރިޔާސީ އިންތިޚާބާއި ދިމާކޮށް އެގައުމުގެ އެޖެންޓުން ލައްކާއަށް ފޮނުވާ ފައިސާ އިދިކޮޅަށް ދީ އެމީހުން ލައްވާ ދޮގާއިމަކަރު ހަދުވައިގެން ރައްޔިތުން ހައްލުވާލައިގެން ވެރިކަމުން ރާޖަޕަކްސަ ދުރުކުރީ!! ކިހިނެތްތޯވީ؟ ގައުމުގެ އިގްތިސޯދު ދަށަށްގޮސް ފައިސާގެ އަގުވެއްޓުނީ!! އިންޑިޔާއިން ބޭނުންވީ ޗައިނާގެ އެހީތެރިކަމާއެކު ހަދާފައިވާ ހަމްބަންޓޯޓާ ވައިގެ ބަދަރު ހޯދުމާއި ހިއްކައިގެން ހަދާ ޕޯޓުން ބައެއް ހޯދުން!! އެކަމަކު މިމީހުންގެ އެހީތެރިކަމާއެކު ގެނައި ސަރުކާރުންވެސް އިންޑިޔާއިން ބޭނުންވިހާ ގޮތަކަށް ކަންކަން ކޮށެއް ނުދިން!! ކީއްވެ ގައުމަށް ގެއްލުންވާނެތީ!! ފަހުން ރައްޔިތުންނަށް ވިސްނުނީ މިހެދުނީ ގޯހެއްކަން އެހެންކަމުން މިހާރު އަނެއްކާ އެއޮތީ ރާޖަޕަކްސައަށް އަނެއްކާ އަލުން ވެރިކަން ޙަވާލުކޮށްފަ!! މިގައުމަށްވެސް އިންޑިޔާ މިހެދީ ހަމަ މިހެން!! ރައިސް ޔާމީންގެ ވެރިކަން ވެއްޓީ އިންޑިޔާއިން އިދިކޮޅަށް މާލީގޮތުން ބޮޑެތި އެހީތަށް ދީގެން އެމީހުން ލައްވާ ދޮގު ހައްދައިގެން ރައްޔިތުން އެއަވާގައި ޖައްސައިގެން!! ކިހިނެތްތޯ މިވީ؟ ގައުމު މިއޮތީ ހުއްޓިފަ!! އިގްތިސޯދު ފުންވަޅުގަނޑަކަށް ވެއްޓިފަ!! އިންޑިޔާގެ ދަލުގައި މިވެރިން ނިކަން ރަގަނޅަށް ޖައްސުވާ މިގައުމުގެ މިނިވަންކަން ގެއްލޭފަދަ އެތައް އެއްބަސްވުންތަކުގައި ސޮއިކުރުވައިގެން އެތައް ސަތޭކަ މިލިއަން ޑޮލަރުގެ ބޮޑެތި ލޯނުތައް ދީ ގައުމު ދަރަނިވެރިކުރުވައިފި!! މިއީ ދިވެހިން ވިސްނަންޖެހޭ ކަމެއް!! އަމިއްލަ ނޭފަތުކުރިއަށްވުރެން ދުރަށްވިސްނާ މިގައުމު މިއަނދަވަޅުން ސަލާމަތްކުރަން އެކައްޗެއް ކިޔައިގެން ނިކުންނަންޖެހޭ!!\nއޮގަސްޓް 14, 2020 13:14\nމި ނަސީދު މިއުޅެނީ ބޮޑުވަޒީރަށް ހެދިގެން ތޯޗެއް.. މީނަވީ މި ގައުމުން ބޭރުކުރަން.\nއޮގަސްޓް 14, 2020 13:18\nވޯޓާ ގުޅިފައި ވަނީ ފައްޔާޒު "ބްރޯ"އަކަށް ވުމުގެ ބިރު ކަމަށް މަޖްލީހުގެ ރައީސް ވިދާޅުވާނަމަ އެއީ މަމެން ހިތާމަ ކުރާ ކަމެކޭ\nޗައިނާއިން ބުނީ މި ސަރުކާރު ލަލަލަ ޔޯ. ފައްޔާޒު، ޝާހިދު، ނަޝީދު، އިބުރިހިން ބެއްޔަ ޝާމިލުކޮށް ބާރަށް ބައްދާށޯ ގެރީގަ. ދެންވީ ހޭރެންށޯ\nއޮގަސްޓް 14, 2020 13:27\nސާބަހޭ އެކޮނޯ މިނިސްޓަރ ކުރިއަށް ވަޑިއިގަންނަވާ ރައްޔިތުން މަކުފާނުގެ ފަހަތުގަ މިތިބީ މީ ހަމައެކަނި މައުމޫނާ ނަޝީދާ ޔާމީނާ ގާސިމާ ކާސިމަކާ ޗަންޕާޕޫލްއަކާ ޔުނިވާރސަލް އެންޓަރޓެއިންމަންޓް އަކާ ސަންފުލާވާ ގެ އެކަނި ގައުމެއް ނޫން ތިތިބީ ހަމަ ފަހުގެ ކިޔާވައިގެން ތިބި ޅަޒުވާނުން ކުރިއަށް ވަޑައިގަންނަވާ ފަހުގެ ޖީލް ގައުމާ ގައުމުގެ ކަންކަމާ ހަވާލުވެވަޑައިގަންނަވާ\nއޮގަސްޓް 14, 2020 13:37\nޗައިނާގެ ލޯނުތަކަށް ވުރެ އިންޑިއާގެ ލޯނުތައް ލުއިވާނެ ކަމަށް ބުނަން ޖެހޭނީ އިކޮނޮމިކް މިނިސްޓަރު ފައްޔާޒު ނޫނޭ އެވާހަކަ ދައްކަން ޖެހޭނީ އެއީ ރާއްޖޭގެ ފިނޭންސް މިނިސްޓަރޭ މިހާރު މިފެނިގެން ދަނީ މިސަރުކާރުގެ ބްރޯ ގެ މަގާމް އަދާ ކުރަނީ އެއީ އިކޮން މިނިސްޓަރު ފައްޔާޒު ކަމަށް ދެން އިކޮން މިނިސްޓްރީ އަކީ އެއީ ޓެކްނިކަލް އަދި އިންޖިނިއަރިންގްގެ އަލިފުބާ ވެސް ދަންނަ ބަޔަކު ތިބި ތަނެއް ޚުދު ފައްޔާޒު ވެސް އެއީ ޓެކްނިކަލް ބެކްގްރައުންޑެއް ނޫން ދެން ކިއެއްްވެތޭ ބްރިޖްގެ މަސައްކަތުގެ ތެރެއަށް އިކޮން މިނިސްޓަރު ބޭނިގަނެގެން އުޅެނީ އެއީ އިބްރާހިމް ހުސެއިން ޒަކީ ޕްލޭނިންގް މިނިސްޓަރު ކަމުގައި އޭނާ އައްޑޫ ގެ ލިންކް ރޯޑް ތެރެއަށް ބޭނިގަނެގެން އެއިން ލާރޖް ކޮށް ކަޓް ޖެއްސި ގޮތަށް ކަޓް ޖައްސަން ވެގެން ކުރި ކަމެއް ނޫންތޭ...\nއޮގަސްޓް 14, 2020 13:57\nމީނައާ ނުބެހޭ ކަމެއްވެސް ނޯވޭތަ؟ މިހާރު އެބައެގޭ ނަޝީދު އެބުނަނީ ރަގަޅުވާހަ ކައެއް ކަން.\nއޮގަސްޓް 14, 2020 14:14\nޗައިނާމީހުން ބުނީ ނުތެޅެމޯ މިމޯދީ ބައިގަނޑާ އެކު ޑީލް ހަދާކައް\nއޮގަސްޓް 14, 2020 15:04\nއެތައްސަތޭކަ ކިލޯމީޓަރުގެ ބޯޑަރުން އިންޑިއާއާއި ގުޅިފައޮތް ގައުމެއްގެ ނުރައްކަލުން އިންޑިއާއަށް ސެކިއުރިޓީ ދޭންވެގެން މިއުޅެނީ އިންޑިއާކަނޑު މެދުގަ ތިބެގެން.\nއޮގަސްޓް 14, 2020 16:15\nއެންމެ ރަނގަޅު ގޮތަކީ އިކޮން މިނިސްޓަރު ގެ މަގާމުން ފައްޔާޒު އިސްތިއުފާ ދިނުމޭ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ\nއޮގަސްޓް 14, 2020 16:20\nޓީވީއެމް އަކީ އެއީ ސަރުކާރުގެ މީޑިއާ އަދި މާސް މީޑިއާ އަކީ ވެސް އެއީ އެކަމަކު ޓީވީއެމް އަށް ނުގޮސް ރާއްޖެ ޓީވީ ގައި ވާހަކަ ދެއްކުން އެއީ ވެސް މިސަރުކާރުގެ ކެބިނެޓްގެ ނާގާބިލް ކަން އަންގައިދޭ އަލިގަދަ ދަލީލު ތަކޭ އެއިރުން ރައްޔިތުންނަށް ހީވާނީ ރައްޔިތުންގެ ވެރިކަމަކަށް ވުރެން ބޮޑަށް ގަބީލާ ސްޓައިލްގެ ވެރިކަމެއް ކަމަށޭ މިކުރަނީ ސަރުކާރުގެ މިނިސްޓަރުން ތިބެނީ ގޭގައޭ ދެން މިނިސްޓްރީ ތަކުގައި ތިބޭ ވަރަށް ޖޫނިއަރ ކުދިން ތަކޭ ރާއްޖެ މިއަދު ޕްރޮގްރާމް ގައި ވާހަކަ ދައްކަނީ ސަރުކާރުގެ ކެބިނެޓް އެއީ ރައްޔިތުންނާއި ވަރަށް ދުރުން މަސައްކަތް ކުރާ ކެބިނެޓް އެކޭ..\nއޮގަސްޓް 14, 2020 16:53\nފައްޔާޒާ ދެކޮޅު ވޯޓު ނެގުން އެއީ ޑްރާމާއެއް ނޫން ކަން އިނގޭނީ އަންނަ ސެޕްޓެމްބަރު މަސް ނިމޭ ތަނުންނޭ ދެން ފައްޔާޒު އިކޮނޮމިކް މިނިސްޓަރަކަށް ހުއްޓާ މާލެ ސަރަހައްދުގައި އެތައް ހާސް ފަޅެއް ބޭރުގެ އިންވެސްޓަރުން 100 އަހަރަށް ކުއްޔަށް ގަންނަން ބޭނުންވާ ހިނދު މިދިޔަ ޖެނުއަރީން ފެށިގެން މިއަދާއި ހަމައަށް އައިއިރު މަދުވެގެން މަހަކު 20 ފަޅެއް ފަޅެއް 10 މިލިއަން ޑޮލަރަށް ކުއްޔަށް ދެމުން ދިޔަނަމަ މިއަދު ރާއްޖޭގެ އިގްތިސާދު ފުނޑު ފުނޑު ނުވީސް ނޫންތޭ އިގްތިސާދު ފުނޑު ފުނޑު ވެއްޖެއޭ...\nއޮގަސްޓް 14, 2020 17:16\nއިކޮނޮމިކް މިނިސްޓަރު ކަމުގައި ފައްޔާޒު ހުންނަން ޖެހޭތޭ މަޖްލީހުގެ ރައީސް އަދި އެމްޑީޕީގެ ރައީސް ފައްޔާޒު މަގާމުން ވަކި ކުރަން ހިފާފަިއ ހުންނަ އިރު މަމެންނަށް ހީވަނީ އެއީ ވަރަށް ބޮޑަށް ވިސްނާ ގޮތް ތަކެއް ނިންމަން ޖެހޭނެ ކަމެއް ހެން ފައްޔާޒު އިނގޭތޭ..\nއޮގަސްޓް 14, 2020 17:27\nފަށްޔާޒުގެ ސިކުނޑި ވަރަށްޅަ އިންޑިއާގެ ފަގީރުސިޓީތަކާއި ވިލެޖުތަށް ނާތަހުޒީބުގެ ހާލަތުގައި އޮތްއިރު ރާއްޖެއަށް ތަފާތުއެހީގެސިފައިގާ އިންޓަރެސްޓު ކުޑަކޮށްލޯނުދޭންޖެހޭސަބަބަކީ ކޮބާކަން ފައްޔާޒުއަށް އެނގިނުލެއްވީތީ ހިތާމަކުރަން ދާދިމިދާކަށްދުވަހު އިންޑިއާގެ ޕާލަމެންޓު މެންބަރަކުވެސް ގޮވާލި ރާއްޖެހިފުމަށް އޭގެެކުރިން މާރިޔާވަނީ އިންޑިއާ ރާއްޖެ ހިފުމަށް ހިތްވަރުދޭފަދަ މޭރުމަކުން ވާހަކަ ދަށްކާފަ ހަގީގަތް ހާމަކުރަށްވާ އޮޅުވާ ނުލަށްނުލަށްވާ.\nއޮގަސްޓް 14, 2020 17:32\nޑްރާމް ކުޅުނަސް އަދި ނުކުޅުނަސް މަމެންނަށް އިނގޭ އެއްޗަކީ ރައީސް އިބޫގެ ސަރުކާރަށް ދެ އަހަރު ވާން ކައިރިވާއިރު އެމްޑީޕީގެ މެނިފެސްޓޯގައި ހިމެނޭ އެންމެ ބޮޑެތި ވައުދު ތައް ކަމަށްވާ މާލެ ސަރަހައްދުން ގޯތި ދިނުން މެނިފެސްޓޯގެ 16 ވަނަ ސޮފްހާގައިވާ ގޮތަށް އެކަން ކުރާނެ ގޮތުގެ ރޯޑް މެޕެއް ދެ އަހަރު ދުވަސް ވާއިރު ކެބިނެޓަށް އެކުލަވާ ނުލެވުން އެއީ އެކަން ނުކުރަން އުޅުމުގެ ސަބަބުން ނުވި ކަމެއްގެ ގޮތުގައޭ މަމެން މިދެކެނީ އިސްތިއުފާ ދެންނާ ދޭންވީ ވަޒީރުން އަމިއްލަ އަށް އިނގެންވާނެއޭ...\nއޮގަސްޓް 14, 2020 17:48\nޑްރާމާ ނުކުޅޭ ނަމަ އަންނަ ހޯމަ ދުވަހު އިނގޭނެ ތިޔާ އިތުބާރު ނެތް ކަމުގެ ވޯޓް ނަގަން ސޮޔާއި އެކު ވައްދައިފިނަމަ އެހާތަނުން މަމެން އެކަން ޤަބޫލު ކުރާނަމޭ ޔަގީނުންވެސް ޖޭޕީ އިން ފޮނުވާފައިވާ މައުސޫމުގެ ނަން މަޖްލީހުން ފާސް ވާނީ ޖޭޕީގެ މެމްބަރުން މަޖްލީހުގެ ރައީސް އެދޭ ގޮތަށް ވޯޓް ދީގެން ކަން މަމެންްނަށް އިނގެނީ އެގޮތަށް ބްރޯ ހެދިފައި ދެން އެމްޑީޕީގެ ވެރިކަމުގައި މިނިސްޓަރަކު އުޅެފިނަމަ މިގައުމުގެ ދުވަސް ދާނެ މިފަހަރު އިގްތިސާދު އޮތީ ފުނޑިފައި އޮތްވާ ދޯ..\nއޮގަސްޓް 14, 2020 18:14\nމަމެންގެ ދިރާސާ ތައް ދައްކާ ގޮތުން މަޖްލީހުގެ ރައީސް ފައްޔާޒު މިހާރު މަޖްލީހުގެ މެމްބަރުންނަށް ލޮބީ ކޮށްގެން ސަރުކާރުން ހުށައަޅާ ގާނޫނު ތަކަށް ތާއީދު ހޯދަން ނަމުގައި އެކަން ކުރި ނަމަވެސް އެއިން ނުބައެއް ނިކުމެދާނެއޭ ސަބަބަކީ މަޖްލީހުގައި ތިބި އެމްޑިޕީ މެމްބަރުންގެ ކޮންޓްރޯލް ފައްޔާޒަށް ލިބިއްޖެނަމަ އިދިކޮޅު ޕާރޓީ ތަކާއި ކޯލިޝަން ޖޭޕީ އާއި ގުޅިގެން މަޖްލީހުގެ ރަައީސް ކަމުން ކެނެރީގެ ނަޝީދު ވަކި ކުރުމަކީ އެއީ ގާތް ކަމެކޭ މީ ސިޔާސީ ކަންކަން ހިނގާނެ ގޮތްތަކޭ މީ މަޖްލީހުގެ ރައީސް މިހާރުން މިހާރަށް ސަރުކާރުގެ ވަޒީރުންގެ ނުފޫޒުން މަޖްލީހުގައި ތިބި އެމްޑީޕީ މެމްބަރުން އެއް ފަރާތް ކުރަން ޖެހޭ ވަގުތޭ މިވަގުތު އެކަން ނުކޮށްފިނަމަ ދެން އެކަން ނުވާނެއޭ...\nއޮގަސްޓް 14, 2020 18:17\nކަލޭމެން ނަށް ދަރންޏަށް ލާރި ދޭނީ ގެރި މޯދީ އޭނާގެ އެޖެންޑާ ހިންގަން. ތިޔައީ މި ގައުމުގެ ޚާއިނުން. ޣައްދާރުން. ދިވެހިންގެ ހިތްވަރުން ކަލޭމެން ތިޔަ ތިބި ގޮޑިން ބާލާނެ. އަދި ނި ކަމެތި ކަމާއެ ކު ކަލޭމެންގެ ކަންތައް ނިމިގެންދާނެ!\nއޮގަސްޓް 14, 2020 18:36\nފައްޔާޒާއި ދެކޮޅު ވޯޓް އެއީ ޑްރާމާ އެއް ނޫން އެއީ 2021 ވަނަ އަހަރު މަޖްލީހުގެ ރައީސް ކަމުން ރައީސް ނަޝީދު ވަކި ކުރުމުގެ ޕްލޭންސް ތައް މިހާރު ލީކް ވެފައިވާތީވެ އެކަން ހުއްޓުވުމަށް ޓަކައި ކުރެވެމުންދާ ކަންކަމޭ ވަޒީރު ބޭފުޅުން ނަށް ގަބޫލުކުރަން ދަތީއޭ ރާއްޖޭގައި ބަރުލަމާނީ ނިޒާމަށް ވެރިކަން ކުރަން ޖެހޭނެ ކަމަށް މަޖްލީހުގެ ރައީސް ވިދާޅުވުމުން ބަރުލަމާނީ ނިޒާމެއްގައި ރައްޔިތުން ނުހޮވާ މެމްބަރުން ވަޒީރުންނަށް ނުތިބޭނެ ވިއްޔާ ދޯ...\nއޮގަސްޓް 14, 2020 19:04\nސަރުކާރުން ބޭނުންވާ ކަންކަމުގައި މެމްބަރުންނަށް ގުޅަން، އަދިވެސް ގުޅާނަން ކަމަށް އިކޮނޮމިކް މިނިސްޓަރު ވިދާޅުވާނަމަ އެކަން އެގޮތަށް ކޮށްގެން ނުވާނެއޭ އެއީ ޕްރޮޓޮކޯލްސް ތަކާއި އަދި ޕްރޮސީޖަރސް ތަކާއި ޚިލާފަށް ކުރާ ކަމެކޭ އެމްޑީޕީ ޕީޖީ ގްރޫޕް ލީޑަރަށް ދަންނަވަން ޖެހޭނީ ސަރުކާރު ބޭނުންވާ ކަންކަން ދެން މަޖްލީހުގެ ރައީސަށް ދަންނަވަން ޖެހޭނީ އެނޫން ނަމަ ރައީސް ޔާމީންގެ ވެރިކަމުގައި ބްރޯ ކަން ކުރި ގޮތަށް މުޅި މަޖްލީސް ފައްޔާޒުގެ އަތް ދަށަށް ގެންދަވާނެ ކަން އެއީ ޔަގީންވެ ކަށަވަރުވާ ކަމެކޭ..\nއޮގަސްޓް 14, 2020 19:15\nމަޖްލީހުގައި މެޖޯރިޓީ އަދި ވެރިކަން ކުރަނީ އެމްޑީޕީން ދެން ނުޖެހޭނެއޭ ސަރުކާރުގެ ވަކި މިނިސްޓަރަކު ރައީސް އިބޫ ވެސް އައްޔަން ކޮށް އެފަދަ މިނިސްޓަރަކު މަޖްލީހުގެ މެމްބަރުންނަށް ގުޅައިގެން ސަރުކާރުން ބޭނުންވާ ގާނޫނު ތަކަށް ވޯޓް ހޯދަން އެކަން އެގޮތަށް ކޮށްގެން ނުވާނެއޭ ސަބަބަކީ ވެރިކަން ކުރަނީ އެމްޑީޕީން އަދި މަޖްލީހުގެ މެޖޯރިޓީ އޮތީ އެމްޑީޕީ އަތުގައި މަޖްލީހުގެ ރައީސް އަކީ އެއީ އެމްޑީޕީގެ ރައީސް އަދި ނައިބް ރައީސް އަކީ އެމްޑީޕީ މެމްބަރެއް ރައީސް އިބޫ ގުޅަން ޖެހޭނީ މަޖްލީހުގެ ރައީސަށް ސަރުކާރުން ކުރަން ބޭނުންވާ ކަންކަމުގައި މިނިސްޓަރަކު ވަލު ދޮރާށިން މަޖްލީހުގެ މެމްބަރުންނަށް ގުޅައިގެން ނުވާނެއޭ...\nއޮގަސްޓް 14, 2020 19:20\nޢެހެންތާވާނީ. ޢުސޫލަ ކީ މަމެންނަށް2ބޮޑި. ޜައްޔިތުންނަށް0ބޮޑި\nއޮގަސްޓް 14, 2020 19:30\nވަޒީރުންނަކީ އެއީ މަޖްލީހުގެ މެމްބަރުންނަށް ގުޅައިގެން ސަރުކާރުން ބޭނުންވާ ގާނޫނު ތައް ފާސް ކުރަން ޖެހޭނެ ބަޔެއް ނޫނޭ އެކަން ކުރާނީ ވެރިކަން ކުރާ ޕާރޓީންނޭ އެމްޑީޕީން ނަމަ އެކަން ކުރާނީ އެމްޑީޕީގެ ޗެއަރ ޕާރސަން އޭ ޗެއަރ ޕާރސަން އާއި ގުޅުއްވާނެ ރައީސް އޮފީހުން ހަދަން ޖެހޭ ގޮތް ދެން ޗެއަރ ޕާރސަން އާއި ޕީޖީ ގްރޫޕް ލީޑަރާއި މަޝްވަރާ ކުރުމަށް ފަހު އެމްޑީޕީގެ ރައީސަށް އެކަން ހުށައަޅާ އެތިން ފަރާތުގެ ރުހުން އޮވެގެން ދެން ސަރުކާރުން ބޭނުންވާ ކަން ގާނޫނު ތަކަށް ބަދަލު ގެނެވޭނީ ފައްޔާޒު މަޖްލީހުގެ މެމްބަރުންނަށް ގުޅައިގެން ނުޖެހޭނެ ކަންކަން ކުރަން...\nއޮގަސްޓް 14, 2020 19:41\nސަރުކާރުގެ ބޭނުމަށް މަޖްލީހުގެ މެމްބަރުންނަށް ސަރުކާރުގެ ވަޒީރަކު ގުޅައިގެން ނުވާނެ ޕާރޓީ ތެރޭން އެގޮތަށް އެކަން އެމްޑީޕީގެ ގައުމީ މަޖްލީހުން ނިންމާފައިނުވާނަމަ އުސޫލެއްގެ ގޮތުން އެމްޑީޕީގެ ސަރުކާރު ދެމެހެއްޓުމުގެ އެންމެ ބޮޑު ޒިންމާ އުފުލާނީ މަޖްލީހުގެ ރައީސް އަދި ނައިބް ރައީސް އަދި އެމްޑީޕީ ޕީޖީ ގްރޫޕް ލީޑަރޭ މިފަރާތް ތަކަށް ސަރުކާރުގެ ވަޒީރުން ގުޅަން ޖެހޭނީ މަޖްލީހުން ކުރަން ބޭނުންވާ ކަންކަން ދެން އެމްޑީޕީގެ ޗެއަރ ޕާރސަން ވެސް މީގައި ހިމެނެން ޖެހޭނެއޭ ޖެހޭނެއޭ ޖެހޭނެއޭ...\nއޮގަސްޓް 14, 2020 20:01\nއިކޮނޮމިކް މިނިސްޓަރު ފައްޔާޒު މަޖްލީހުގެ މެމްބަރުންނަށް ގުޅުއްވާނަމަ ހުންނާނެ އިދިކޮޅު އެމްޕީން ނަށް ވެސް ގުޅާފައި މީ ވަރަށް ނުރައްކާތެރި ކަމެއް މިކަމަކީ މީ ސީދާ ބްރޯ ދިޔަ މަގުން ފައްޔާޒު މިދަނީ މީ ނުރައްކާތެރި މަގެކޭ ނުރައްކަލޭ ނުރައްކަލޭ އެންމެ ބޮޑު ނުރައްކަލެއް ކުރިމަތިވާ ތަން ފެންނާނީ މަޖްލީހުގެ ރައީސް ގެ ނޯ ކޮންފިޑެންސް ވޯޓް ނަގަން ކުއްލި އަކަށް އިދިކޮޅު ޕާރޓީން އިސްނަގާ ތަން ދެން އެއަށް ތާއީދު ކުރާނެ މަޖްލީހުގައި ތިބި އެމްޑީޕީ މެމްބަރުން ވެސް ގަންނާނެއޭ..\nއޮގަސްޓް 14, 2020 20:16\nސަރުކާރުން ބޭނުންވާ ކަންކަމުގައި މެމްބަރުންނަށް ގުޅަން، އަދިވެސް ގުޅާނަން ކަމަށް އިކޮނޮމިކް މިނިސްޓަރު ފައްޔާޒު ވިދާޅުވާނަމަ އެ ޗެލެންޖް ކޮށްލެވެނީ އެމްޑީޕީގެ ޕީޖީ ގްރޫޕް ލީޑަރަށް އަދި އެމްޑީޕީގެ ޗެއަރ ޕާރސަން އަށް އަދި އެމްޑީޕީގެ ރައީސަށް އުސޫލު ތައް ހަމަ ޖެހިފައި އޮންނަ ގޮތަށް ބަލާއިރު ރައީސް އިބޫ މަޖްލީހުގެ މެމްބަރުންނާއި ގުޅަން ވަކި ވަޒީރަކު ރަސްމީ ކޮށް ހަމަޖައްސާފައި ނުވާއިރު ސަރުކާރުން މަޖްލީހުގެ ތެރޭން ކުރަން ބޭނުންވާ ކަންކަމުގައި ގުޅަން ޖެހޭނީ މަޖްލީހުގެ ރައީސަށޭ...\nއޮގަސްޓް 14, 2020 20:25\nކޮބާ ވޯޓުނަގާ ނިމުނީތަ...ކުރިޔަށް ކުރާނެ ކަންތައް ކުގެ ލިސްޓެ އާއްމު ކުރަނީ... ކަލޭމެންނަ ކުރެވޭނެ ކަންތައްތަ ތި ކުރަނީ ނާޗަރަންގީ ކުޅުން...\nއޮގަސްޓް 14, 2020 21:05\nއިކޮން މިނިސްޓަރު ސީދާ މަޖްލީހުގައި ތިބި އެމްޑީޕީ އެމްޕީން ނަށް އަދި ޖޭޕީގެ އެމްޕީން ނަށް ގުޅައިގެން ސަރުކާރުން ބޭނުންވާ ގޮތަށް ގާނޫނު ތަކަށް ބަދަލު ގެންނަން ބޭނުންވެގެން ލޮބީ ކުރައްވާއިރު މަޖްލީހުގެ ރައީސް މަޖްލީހުގެ އިދާރާ ގައި ހުންނަ އިރު މިކަން ކަން ނުބަލަނީ ކިއެއްވެތޭ މިކަން ކަން މަޖްލީހުގެ ނައިބް ރައީސް ނުބައްލަވަނީ ކިއެއްވެތޭ މަޖްލީހުގެ ނައިބް ރައީސަށް މަޖްލީހުގެ ރައީސް ބޭނުންވާ ވަރަށް އެއްބާރުލުން ދެވޭތޭ އަދި އެވަރަށް މަސައްކަތް ކުރެވޭތޭ ކޮބާތޭ މަޖްލީހުގެ ނައިބް ރައީސް ކޮބާތޭ ކޮބާތޭ ކޮބާތޭ ކޮބާތޭ ކޮބާތޭ ކޮބާތޭ ކޮބާތޭ ކޮބާތޭ ކޮބާތޭ...\nއޮގަސްޓް 14, 2020 21:11\nސަރުކާރުގެ ބޭނުމަށް މެމްބަރުންނަށް ގުޅުއްވައިގެން އިކޮނޮމިކް މިނިސްޓަރު ފައްޔާޒު ކުރަން ޖެހޭނެ ކަމެއް މަމެންނަށް ނޭގިގެން އުޅެނީ މަޖްލީހަކީ އެއީ ގާނޫނު ހަދާ ތަނަކަށް ވާއިރު އެކަމުގައި މަޖްލީހުގެ މެމްބަރުންނާއި ގުޅެން ޖެހޭނީ އެއީ އެޓާރނީ ޖެނެރަލް ނޫންތޭ އިކޮން މިނިސްޓަރު މަޖްލީހުގެ މެމްބަރުންނާއި ގުޅުއްވައިގެން ކުރާނީ ކޮން ކަމެއްތޭ އެއީ މަމެންނަށް ނޭގޭ ކަމަކީ ތިޔާއިން އިނގޭ ކަމަކީ މިސަރުކާރުގެ ތެރޭގައި އެއްވެސް ނިޒާމެއް ނެތް ކަން ހުރިހާ ކަންކަން އޮތީ ބޮއްސުން ލައިފައި ކަމަށޭ...\nއޮގަސްޓް 15, 2020 00:25\nލޯނު ނަގާނީ ކަލޭ ދައްކަންޖެހޭ ގޮތަށް އިނގޭ. އަރުމެންނައި ދަރިންގެ ދަރިންގެ ބޮލުގަ ދަރަނި އުވާނެ ކަމެއް ނެތް.


Salman ge naseyhai fan unnah: geyga madukurey, mee biruveri dhandivalheh – Iru\nފޭދޫ ބަނދަރުގެ މަޝްރޫއު ފަށަން ތައްޔާރުވެއްޖެ\nރޭ ހިނގި ލޯންޗު އެކްސިޑެންޓުގައި އަނިޔާވި މީހަކަށް އައިސީޔޫގައި ފަރުވާދެނީ\nމަހުޖަނު ޖެކް މާ ގެއްލިއްޖެ\nކުރިއަށް އޮތީ އުއްމީދީ އަހަރެއް: ރައީސް ނަޝީދު\nފުލުހުންގެ ހިދުމަތުގެ ބިލާއެކު ފުލުހުންނަށް އޮތީ އުންމީދީ ކުރިމަގެއް: ނަޝީދު\nޓޫރިޒަމް މިނިސްޓްރީގެ އީ-މެގަޒިން ނެރެފި\nއިންޑިއާއިން ކޮވިޑުގެ ދެވަނަ ވެކްސިނަކަށްވެސް ހުއްދަ ދީފި\nއޮސްޓްރޭލިއާގައި މާސްކު އެޅުން މަޖުބޫރުކޮށްފި\nސައުތު ތައުފީގަށް ބަޔަކު ބިރު ދައްކަނީ\nމިހާތަނަށް 2053 ކުދި ވިޔަފާރިއަކަށް ލޯން ދޫކޮށްފި: ފިނޭންސް މިނިސްޓްރީ\nބާބީ ޖީ ގެ އަނީތާ ބާބީ އަކީ ނޭހާ\nސަލްމާންގެ ނަސޭހަތް ފޭނުންނަށް: ގޭގައި މަޑުކުރޭ، މިއީ ބިރުވެރި ދަނޑިވަޅެއް\nޝާޝާ·7އެޕްރީލް 2020\nކޮރޯނާވައިރަސް ފެތުރުން ހުއްޓުވުމުގެ ގޮތުން އިންޑިއާގައި ލޮކްޑައުން އިޢުލާނު ކުރުމާ ގުޅިގެން، އެ ޤައުމުގެ ގިނަބަޔަކު ވަނީ އެއްތަނުން އަނެއް ތަނެއް ދަތުރު ނުކުރެވި، ގޭގައި މަޑުކުރަން މަޖުބޫރުވެފައެވެ. މި ދަނޑިވަޅުގައި، ބޮލީވުޑުގެ މަޝްހޫރު ފިލްމީ ތަރި ސަލްމާން ޚާން މި ވަނީ، ގޭގައި މަޑުކުރުމަށް ނަސޭހަތްދީ އޭނާގެ ފޭނުންނާ ވީޑީއޯއެއް ހިއްސާކޮށްފައެވެ.\nމިދިޔަ އާދީއްތަ ދުވަހު ސަލްމާން، އޭނާގެ އިންސްޓްގުރާމުގައި ހިއްސާކުރި ވީޑިއޯގައި ފެންނަނީ އޭނާއަށް ބޮޑުބޭބެ ކިޔާ ނިރްވާނާއެކީ އިށީނދެލައިގެން އިންނަ މަންޒަރެވެ. އަދި އެމީހުން އެތިބީ ޕާންވެލްއަށް ދިޔަ ގޮތަށް އެތާނގައި ތާށިވެފައި ކަމަށް ސަލްމާން ހާމަކުރެއެވެ. “އަހަރެމެން މިތަނަށް އައީ ކުޑަދުވަސްކޮޅަކަށް. އެކަމަކު މިހާރު މިތިބީ އިތުރު ތަނަކަށް ނުދެވޭ ޙާލަތުގަ”، ޕާންވެލްގައި ހުންނަ ސަލްމާންގެ ފާމްހައުސްގައި ނަގާފައިވާ ވީޑިއޯގައި އޭނާ ބުނެއެވެ.\nއޭގެ އިތުރުން، ސަލްމާން ކިޔައިދިން ގޮތުގައި، އޭނާގެ ބައްޕަ ނުފެންނަތާ ވެސް މިހާރު3ހަފްތާ ވެއްޖެއެވެ. އަދި ނިރްވާން ވެސް އޭނާގެ ބައްޕަ (ސޮހެއިލް ޚާން)އާ ދިމާ ނުވާތާ އެހާ ދުވަސް ވެއްޖެ ކަމަށް ބުނެއެވެ. އެހެންނަމަވެސް، ބޭރަށް ދިޔުމަކީ އެއްގޮތަކަށް ވެސް ރައްކާތެރި ކަމެއް ނޫން ކަމާއި، ކޮރޯނާވައިރަހަކީ ވަރަށް ނުރައްކާތެރި އެއްޗެއް ކަމަށް ސަލްމާން އެއްބަސްވެއެވެ. “އަހަރެމެން ވަރަށް ކެރިގެން މި ބުނަނީ، އަހަރެމެން ވަރަށް ބިރުގަނޭ”، ކޮރޯނާވައިރަސްދެކެ ބިރުގަންނަކަން ހާމަކުރަން ލަދު ނުގަންނަ ކަމަށް ބުނަމުން ސަލްމާން ބުންޏެވެ.\nއެއާއެކު، މި ދަނޑިވަޅަކީ ކިހާ ބިރުވެރި އަދި ނުރައްކާތެރި ދަނޑިވަޅެއްކަމާއި، މި ދުވަސްވަރު އެއްގޮތަކަށް ވެސް ބޭރަށް ނުދިޔުމަށް އޭނާގެ ފޭނުންނަށް ހަނދުމަކޮށްދެއެވެ. އަދި އެކަކު އަނެކަކާ ފިޒިކަލް ކޮންޓެކްޓު ނުކުރުމަށް ވެސް ސަލްމާން ނަސޭހަތްތެރިވެއެވެ. “ކޮރޯނާވައިރަސް ދެކެ ބިރުގަންނަންވީ ނިކަން ކެރިގެން. ބިރުގަންނަ މީހުން މިކަމުން ސަލާމަތްވާނީ”، ވީޑިއޯގައި ސަލްމާން ބުނެއެވެ.\n31 ޑިސެންބަރު 2020\nޓޫރިޒަމަށް އައްޑޫއިން ބިން ގަންނަން 45 ފަރާތަކުން ހުށަހަޅައިފި\nސަލްމާންގެ ވީޑިއޯ މިހާތަނަށް3މިލިއަނަށްވުރެ ގިނަ މީހުން ބަލާފައިވެއެވެ. އަދި ގިނަބަޔަކު ކޮމެންޓުކޮށްފައި ވަނީ ސަލްމާން ދެއްކި ވާހަކައަށް ތާއީދުކޮށެވެ.\nސަލްމާން ޚާން، 54، އަކީ އާންމުންނަށް އެހީވުމުގައި ވެސް ވަރަށް ފާހަގަކޮށްލެވޭ ތަރިއެކެވެ. އެގޮތުން އޭނާގެ ފައުންޑޭޝަން “ބީންގ ހިއުމަން” އަކީ އެހީ ބޭނުންވެފައިވާ އެކިއެކި ފަރާތްތަކަށް މާލީ އެހީ ވަމުން އަންނަ ފައުންޑޭޝަނެކެވެ.


ޓީސީއާ ދެކޮޅަށް ނުކުންނާނީ ފުރަތަމަ ބުރުގެ ނަތީޖާ ބަދަލުކުރަން:...\nޓީސީ އާއި ގްރީންގެ މެޗު\nފުރަތަމަ ބުރުގައި ޓީސީން ވަނީ 1-0 ގެ ނަތީޖާއަކުން ގްރީން ބަލިކޮށްފައި\nޓީސީ އާއި ގްރީން ބައްދަލުކުރާ މެޗު ފަށާނީ ހޮނިހިރު ދުވަހުގެރޭ 21:00 ގައި\n10 އޭޕްރިލް 2021 | ހޮނިހިރު 15:16\nދިވެހި ޕްރިމިއާ ލީގުގައި ހޮނިހިރު ދުވަހުގެރޭ ޓީސީ ސްޕޯޓްސް ކްލަބާ ދެކޮޅަށް ނުކުންނާނީ ފުރަތަމަ ބުރުގައި ނުކުތް ނަތީޖާ ބަދަލުކުރަން ކަމަށް ކުލަބު ގްރީން ސްޓްރީޓްސްގެ ކޯޗު އަލީ ނިސްތާރު މުޙައްމަދު ބުނެފިއެވެ.\nލީގުގެ ފުރަތަމަ ބުރުގައި ކުޅުނު މެޗުން ޓީސީން ވަނީ 1-0 ގެ ނަތީޖާއަކުން ގްރީން ބަލިކޮށްފައެވެ.\nލީގުގެ ދެވަނަ ބުރުގައި ހޮނިހިރު ދުވަހުގެރޭ ޓީސީއާ ދެކޮޅަށް ނުކުތުމުގެ ކުރިން، ބުރާސްފަތި ދުވަހު ބޭއްވި ނޫސްވެރިންގެ ބައްދަލުވުމުގައި ވާހަކަދައްކަމުން ނިސްތާރު ބުނީ ލީގުގެ ފުރަތަމަ ބުރުގައި ޓީސީން ގްރީނަށް ލަނޑުދީފައިވާ ކަމަށާއި، އެހެންކަމުން ދެވަނަ ބުރުގައި އެކަން ތަކުރާރުވިޔަ ނުދޭން ގްރީނުން މަސައްކަތްކުރާނެ ކަމަށެވެ.\nނިސްތާރު ބުނީ ގްރީންގައި އަނިޔާގެ މައްސަލަތަކެއް އެބަހުރި ކަމަށާއި، އެހެން ނަމަވެސް އެ ޓީމުގެ ސްކޮޑް ރޮޓޭޓްކުރެވުން އެއީ ލިބޭ ހިތްހަމަޖެހުމެއް ކަމަށެވެ. އަދި ޚާއްޞަކޮށް އެޓޭކިން ލައިނުގައި ފުރަތަމަ އެގާރައަށް ވާދަވެރިކަން ބޮޑު ކަމަށްވެސް ނިސްތާރު ބުންޏެވެ. އެކަމަކު ގްރީނަށް މިވަގުތު މުހިންމީ ހަލުވި ކުޅުންތެރިން ކަމަށްވެސް ނިސްތާރު ވަނީ ބުނެފައެވެ.\nގްރީން މެޗުގެ ކުރިން ޓީސީގެ ކޯޗު މުޙައްމަދު ނިޒާމް (ނިޒާމްބެ) ބުނީ މި މެޗަށް އެ ޓީމުން ނުކުންނަނީ ގްރީނަކީ ކިހާ ފެންވަރެއްގެ ޓީމެއްކަން ދަނެގެން ކަމަށާއި، އަދި ޓީސީއަށް އޮތް އެންމެ ބޮޑު ހިތްހަމަޖެހުމަކީ އެންމެ ފަހުން ކުޅުނު މެޗު ކާމިޔާބުކޮށްފައި އޮތުން ކަމަށެވެ.\nނިޒާމްބެ އިތުރަށް ބުނީ މިއީ ލީގުގައި ޓީސީއަށް އެންމެ މުހިންމު އެއް މެޗު ކަމަށާއި، އެހެންކަމުން މި މެޗުން ތިން ޕޮއިންޓް ހޯދުން އެއީ ޓީސީއަށް އެންމެ މުހިންމު ކަންތައް ކަމަށެވެ. އަދި ލީގުގައި ކުރިއަށްދާން ބޭނުންނަމަ، މި ތިން ޕޮއިންޓް ހޯދަން ޖެހޭ ކަމަށްވެސް ނިޒާމްބެ ބުންޏެވެ.\nލީގުގައި ޓީސީ އާއި ގްރީން ބައްދަލުކުރާއިރު، ގްރީން އޮތީ ތާވަލުގެ ތިންވަނައިގައި ކުޅުނު 11 މެޗުން ލިބުނު 17 ޕޮއިންޓާއެކުއެވެ. އަދި ތާވަލުގެ ފަސްވަނައިގައި ޓީސީ އޮތީ 11 މެޗުން ލިބުނު 12 ޕޮއިންޓާއެކުއެވެ.\nދިރާގު ދިވެހި ޕްރިމިއާ ލީގުގައި ޓީސީ އާއި ގްރީން ބައްދަލުކުރާ މެޗު ފަށާނީ ހޮނިހިރު ދުވަހުގެރޭ 21:00 ގައެވެ.\nދިރާގު ދިވެހި ޕްރިމިއާ ލީގު ކުލަބު ގްރީން ސްޓްރީޓްސް ޓީސީ ސްޕޯޓްސް ކުލަބު


ކުށުގެ ވެށި ހަންމަތަކުރުން – ތަޙްޤީޤާއި ދަޢުވާ އެކުގައި ގެންދިޔުން (2)\n→ ކުށުގެ ވެށި ހަންމަތަކުރުން – ދަޢުވާކުރާ މައްސަލަތައް މަދުކުރުން (3) ހުޅުމާލޭ ކޯޓުގެ މައްސަލަ ← ކުށުގެ ވެށި ހަންމަތަކުރުން – ތަޙްޤީޤާއި ދަޢުވާ އެކުގައި ގެންދިޔުން (2) ތާރީޚް: 13 އޮކްޓޯބަރ 2012 ރާއްޖޭގައި ހިނގާ ޚަންޖަރުގެ ކުށާއި ގޭންގު ކުށް ހަންމަތަކުރުމުގެ ވާހަކަ ދައްކާއިރު، ދިމާވާ އެއް މައްސަލަކަމުގައިވާ ވަކީލުންގެ މައްސަލައަށް ކުރީގެ ލިޔުމެއްގައި އަޅުގަނޑު އަލިއަޅުވާލީމެވެ.\nމިއަދު އަޅުގަނޑު އެއްޗެއް ދަންނަވަން މިއުޅެނީ، ތަޙްޤީޤާއި ދަޢުވާ އެކުގައި ކުރިއަށް ގެންދިޔުމުގެ މުހިންމުކަމުގެ މައްޗަށެވެ.\nމިހާރު ޢަމަލުކުރާ އުސޫލު\nމިހާރު ޢަމަލުކުރަމުންދާ އުސޫލަކީ، ޒަމާނުއްސުރެ ރާއްޖޭގައި ޢަމަލުކުރާ އުސޫލެވެ. ކުށެއްގެ ޢަމަލު ހިނގުމުން، ފުލުހުން އެމީހުންގެ ތަޙްޤީޤު ހިންގައި، ބަޔާންތައް ނަގައި، އެ ބަޔާންތަކުން ކުށްކަނޑައި، އިމްލާކުށް ރަނގަޅުކޮށް، ތިކިޖެހިތާނައިގެ މައްސަލަ ރަނގަޅުކޮށް، ތަޙްޤީޤު ރިޕޯޓު އެކުލަވާލައި، އެ ތަޙްޤީޤު ރިޕޯޓު ޕީ.ޖީ އޮފީހަށް ފޮނުވައެވެ.\nދެން ޕީ.ޖީ އެ ކަނޑައަޅުއްވާ ވަކީލަކު ނުވަތަ ވަކީލުންތަކެއް، އެ ތަޙްޤީޤު ރިޕޯޓު ދިރާސާކުރައްވައެވެ. ބައެއް ކަންކަން ފުރިހަމަނުވާތީ އެބައިތައް ފުރިހަމަކުރަން ތަޙްޤީޤު ރިޕޯޓު އަނބުރާ ފުލުހުންނަށް ފޮނުއްވާލައްވައެވެ. ނުވަތަ އެކަހަލަ ކަމެއް ނެތްކަމަށްވާނަމަ، ދަޢުވާކުރުމަށް ނިންމައި، ދަޢުވާ ފުރޭމްކޮށް، މައްސަލަ ކޯޓަށް ފޮނުއްވައެވެ.\nކޯޓަށް ފޮނުއްވުމުން ބައްލަވަންޖެހޭ ކަންކަން ބައްލަވައި، ބައެއް ކަންކަން ފުރިހަމަކުރެއްވުމަށް ފޮނުއްވާލައްވައެވެ. އެކަހަލަ ކަމެއް ނެތްނަމަ، މައްސަލަ ބަލައިގަނެ، ކުރިއަށް ގެންދަވަން ނިންމަވައެވެ. އަދި، ކޮންމެވެސް ދުވަހެއްގައި އެ މައްސަލަ ފެށްޓެވުމަށް އެޖެންޑާ ކުރައްވައެވެ. މައްސަލަ ފަށްޓަވައެވެ.\nމި އުސޫލުން ދިމާވާ މައްސަލަތައް\nމިހާރު މި ޢަމަލުކުރެވެމުންދާ ގޮތް، ޚަންޖަރުގެ ކުށާއި ގޭންގުކުށާ އަޅާކިޔާއިރު، ނުކުންނަ މައިގަނޑު ދެތިން މައްސަލައެއް ފާހަގަވެއެވެ.\n(ހ) ޝަރީޢަތް ލަސްވުން\nމި ހުރިހާ މަރުޙަލާތަކެއް ހިނގާއިރު ގިނަ ދުވަސްތަކެއް ނަގައެވެ. ބައެއްފަހަރު ވަރަށްއަވަހަށް ހުރިހާކަމެއް ނިމުނަސް، ގިނަފަހަރު، ކުށެއް ހިނގާ ތާރީޚުން ފެށިގެން ދަޢުވާ ހިނގައިގަތުމާ ހަމައަށް މަސްތަކެއް ނަގައެވެ. މައްސަލަ ކޮޅެއްގައިޖެހުން ލަސްވުމަކީ، އެއީ، އޭގެޒާތުގައިވެސް މައްސަލައެކެވެ.\n(ށ) ބޭނުންތެރި ބަޔާނަށް ނުވުން\nއާ ޤާނޫނުއަސާސީގެ ދަށުން އިންތިޒާމުވެގެންވާ ޖިނާއީ ޝަރީޢަތްތަކުގައި، ޝަރީޢަތުން ބުރަވަނީ، ފުލުހުންނަށް ދީފައިވާ ބަޔާނަކަށް ނޫނެވެ. ޝަރީޢަތުގެ މަޖިލީހުގައި ދޭ ބަޔާނަށެވެ.\nކިތަންމެ ތަފްޞީލަކާއެކު ކިތަންމެ ފުރިހަމައަށް ތަޙްޤީޤުގެ މަރުޙަލާގައި ބަޔާންތައް ފުރިހަމަކުރިނަމަވެސް، އޭގެން ޝަރީޢަތަށް ސީދާގޮތުގައި ހިފޭ ބޭނުމެއް ނޯވެއެވެ. ޝަރީޢަތުގައި ބުރަދަން ދެވެނީ، ޝަރީޢަތުގެ މަޖިލީހުގައި ވާ އިޢުތިރާފަށާއި ދޭ ބަޔާނަށެވެ. އެނޫން އެހެން ބަޔާނެއް، އެހެން ތަނެއްގައި ދީފައިވާ ބަޔާނެއް، އޭގެޒާތުގައި ހެއްކަކަށް ނުފުދެއެވެ. އެ ބަޔާނަކީ، ރުހުމުގައި ދިން ބަޔާނަކަށް ނުވާނަމަ ޤަބޫލު ނުކުރެވޭނެތީއެވެ. ޤާނޫނުއަސާސީ އެހެން ބުނާތީއެވެ.\nއެހެންކަމުން ތަޙްޤީޤުގެ މަރުޙަލާގައި ތައްޔާރުކުރާ ބަޔާންތަކާއި ތަޙްޤީޤު ރިޕޯޓުގެ އެއްވެސް މަންފާއެއް ކުރާނަމަ ކުރާނީ، މައްސަލައިގައި ދަޢުވާކުރަން ފެނޭތޯ ނުވަތަ ނުފެނޭތޯ ކަނޑައެޅުމުގެ މަރުޙަލާގައި ޕީޖީއަށެވެ. އެނޫން އެއްވެސް ޙަޤީޤީ ބޭނުމެއް އެ ބަޔާންތަކަކުން އެ ރިޕޯޓަކުން ހިފޭނެ ފުރުޞަތު ކުޑައެވެ.\nއެ ރިޕޯޓަކީ ޙަޤީޤަތުގައި އޭގެޒާތުގައި މާނައެއް ހުރި އެއްޗެއް ނޫނެވެ. ސަބަބަކީ، ބޮޑެތި ކުށްކުށުގެ ތަޙްޤީޤު ހިންގާއިރު، ޕީ.ޖީގެ މަޝްވަރާއާއި ލަފާގެ ދައުރު އޮވެއެވެ. އަދި، ޕީ.ޖީއަށް ވާނުވާ ފުލުހުން ދަނީ އަންގަމުންނެވެ. އެހެންކަމުން، ތަޙްޤީޤު ރިޕޯޓު ފުރިހަމަވެ، ރަސްމީކޮށް ޕީޖީގެ މޭޒުމައްޗަށް ނައިނަމަވެސް، ތަޙްޤީޤުގައި ވަމުންދާގޮތް ޕީޖީއަށް އެނގިވަޑައިގަންނަވާނެއެވެ. އަދި، އެ ތަޙްޤީޤަށްފަހު ދަޢުވާ އެއްކުރަން ޖެހޭކަން ނުވަތަ ނޫންކަން ތަޙްޤީޤު ހިނގަމުންދާއިރު ޕީ.ޖީއަށް އޮންނާނީ ކަނޑައެޅުއްވޭ ހިސާބުގައެވެ.\nއެހެންކަމުން، ޙަޤީޤަތުގައި ތަޙްޤީޤު ބަޔާންތަކާއި ތަޙްޤީޤު ރިޕޯޓަކީ، ރަސްމީކޮށް އެކަން ޕީ.ޖީއަށް ހުށަހެޅުމަށް ބޭނުންކުރާ ވަސީލަތަކަށް ނޫން އެހެން އެއްޗަކަށް އެއެއް ނުވެއެވެ.\n(ނ) ހެކިންގެ ހެކިބަސް ބަދަލުވުން\nހެކިންގެ ހެކިބަސް ފުރަތަމަ ނަގަނީ، މައްސަލައިގެ ތަޙްޤީޤުގައި ފުލުހުންނެވެ. އެކަމަކު، ޙަޤީޤަތުގައި ހެކިބަސް ކަމަށް ބަލަނީ، މައްސަލައިގެ ޝަރީޢަތް ފެށުމުން ކޯޓުގައި އެ ހެކީން ދޭ ހެކިބަހެވެ.\nފުލުހުންނަށް ދީފައިވާ ބަޔާން އޭގެޒާތުގައި މާބޮޑު ބުރަދަނެއް ހުންނަ އެއްޗަކަށް ނުވެއެވެ. އޭގެން އެހީއެއްވާނަމަ ވަނީ، މައްސަލައިގައި ދަޢުވާކުރަން ނުވަތަ ނުކުރަން ޕީ.ޖީ ނިންމަވާ ހިސާބުގައެވެ.\nކުށުގެ ޢަމަލު ހިނގާ ތާރީޚުން ފެށިގެން ދަޢުވާ ފަށައިގަނެ ހެކިބަސް ނެގުމާ ދެމެދު ފާއިތުވާ ދިގު މުއްދަތުގައި ތަފާތު ކަންކަން ދިމާވެއެވެ.\nހެކިބަސް ދިނުމަށް އިންކާރުކުރުން، ހެކިބަސް ދިނުމަށް ޚިޔާލު ބަދަލުވުން، ހެކިބަސް ދޭން ޖެހިލުންވުން، ހެކިބަސް ދެވޭ ޙާލަތެއްގައި ނެތުން، ރާއްޖޭން ބޭރުގައިވުން، އެކަން ހިނގިއިރު، ހެކިބަސް ދޭން ކިތަންމެ ބޭނުންވިޔަސް، ކަމުގެ ނުރައްކާތެރިކަން ބޮޑުކަމަށް ވިސްނިގެން، އެކަމުގެތެރެއަށް ދެން އިތުރަށް ވަންނަން ބޭނުންނުވުން، ނުވަތަ ޙަޤީޤަތުގައިވެސް ހަނދާން ބަލިވުން ނުވަތަ ކުރިން ބުނެވުނު އެއްޗެއް އެހާސާފުކޮށް ހަނދާނަށް ނައުންފަދަ ބައިވަރު ކަންކަން އެ މުއްދަތުގެ ތެރޭގައި ހިނގައިދެއެވެ.\nއެހެންކަމުން، ޚަންޖަރުގެ ކުށާއި ގޭންގު ކުށާ ގުޅޭގޮތުން، މިހާރު ހެކިބަސް ނަގާ ވަގުތާއި ގޮތަށް، މުހިންމު ބަދަލެއް ގެންނަންޖެހެއެވެ.\nމައްސަލައިގެ ތަހްޤީޤުގައި ހެކިބަސް ދޭނެ މީހުން ފާހަގަވުމުން، ޝަރީޢަތް ފެށޭ ދުވަހަކާހަމައަށް އެމީހަކު މަޑުކުރަން ނުޖެހި، އެ މައްސަލައިގެ ތަޙްޤީޤު ހިނގަހިނގާ ހުރިނަމަވެސް، ހެކިބަސް ދޭން ބޭނުންވާ މީހާގެ ހެކިބަސް، ކޯޓުގައި ފަނޑިޔާރެއްގެ ކުރިމަތީގައި، މުޢާލާތް ނުކެޑެނީސް، ނުވަތަ ވަގުތު ފާއިތުނުވަނީސް ނެގޭނެގޮތެއް ވާން އެބަޖެހެއެވެ. ކޯޓުގައި އެ ހެކިބަސް ރިކޯޑުވާން އެބަޖެހެއެވެ.\nހެކިބަސްދޭ މީހުންގެ ހެކިބަހަކީވެސް އޭގެ އާޚިރު ނަތީޖާގައި، ހަމައެކަނި ޝަރީޢަތުގައި ދެވޭ ހެކިބަހަކަށްވާތީ، ތަޙްޤީޤު ހިނގަހިނގާ ހުރިނަމަވެސް، އެ ހެކިބަސް ދޭ މީހާގެ ހެކިބަސް ރައްކާތެރިކުރެވޭނެ ގޮތް ހޯދަން އެބަޖެހެއެވެ. އެ ހެކިބަސް ޝަރީޢަތާ ހަމައަށް އަވަހަށް ގެންދެވޭނެގޮތް ހަދަން އެބަޖެހެއެވެ. އެ ތަޙްޤީޤުކުރެވޭ މައްސަލައިގެ ހެކި ރައްކާތެރިކޮށް ޙިމާޔަތްކުރުމުގެ ބޭނުމުގައެވެ.\n(ރ) ތުހުމަތުކުރެވޭ ފަރާތުގެ ބަޔާން ބަދަލުވުން\nކުށުގެ ތުހުމަތުކުރެވޭ މީހާ ތަޙްޤީޤުގެ މަރުޙަލާގައި ކުށަށް އިޢުތިރާފުވިނަމަވެސް، އެއީ، ޞައްޙަ އިޢުތިރާފަކަށް މިހާރުގެ ޤާނޫނުއަސާސީއެއް ނުބަލައެވެ.\nޝަރީޢަތުގެ މަޖިލީހުގައި އޭނާ ވާ އިޢުތިރާފު ނޫނީ ރަނގަޅު އިޢުތިރާފަކަށް ނުވެއެވެ. އެހެންކަމުން އިޢުތިރާފު ރަނގަޅު އިޢުތިރާފަކަށް މިހާރު މިވަނީ، ކޯޓުގައި މައްސަލައިގެ ދަޢުވާ ހިނގައިގަތުމުން ކޯޓުގައި ދޭ އިޢުތިރާފެވެ.\nކޮންމެއަކަސް، ތަޙްޤީޤު މަރުޙަލާގައި ކުށަށް އިޢުތިރާފުވާ މީހުންނާއި އިޤްރާރުވާ މީހުން، ކުށުގެ ޢަމަލުން ފެށިގެން ތަޙްޤީޤުގެ މަރުޙަލާއާއި ދަޢުވާއަށް ތައްޔާރުވުމުގެ މަރުޙަލާއާއި ދަޢުވާ ފަށައިގަތުމުގެ މަރުޙަލާއާ ދެމެދު ހިނގާ މުއްދަތުގައި، އެމީހުންގެ ބަޔާން ބަދަލުކުރާތަން ފެނެއެވެ. ޚިޔާލު ބަދަލުކުރާތަން ފެނެއެވެ.\nމުއްދަތު މަޖިލީހުގައި ފަނޑިޔާރުގެ ކުރިމަތީގައި ކުށަށް އިޢުތިރާފުވުމަށްފަހުގައިވެސް، ޝަރީޢަތް ފެށުމުން އެކަމުން އޭނާ ބަރީޢަވާތަން އެބަފެނެއެވެ. އެކަމަކު ކުރެވޭނެ ކަމެއް ނޯވެއެވެ. މުއްދަތު މަޖިލީހަކީވެސް ޝަރީޢަތުގެ މަޖިލީހަކަށް ނުބަލައެވެ.\nމައްސަލައަކީ ހަމަ އަނެއްކާވެސް އެއް މައްސަލައެކެވެ. ދަޢުވާ ހުށަހެޅުމުން ހިނގާ ޝަރީޢަތުގެ މަޖިލިސް ނޫން އެހެން މަޖިލީހެއް ޝަރީޢަތުގެ މަޖިލީހަކަށް ނުބަލައެވެ. ޕީ.ޖީ ދަޢުވާއެއް ކޮށްފައިވާ ނުވުން ފިޔަވައި، ދެން ޝަރީޢަތުގެ މަޖިލީހެއްގައި ފުރިހަމަވާންޖެހޭ ހުރިހާކަމެއް ފުރިހަމަވެފައި ވީނަމަވެސް، (މިސާލަކަށް ކޯޓާއި، ފަނޑިޔާރާއި، ފުލުހުންނާއި، ޕީ.ޖީގެ ވަކީލާއި ދިފާޢީ ވަކީލު ކޯޓުގައި ހާޒިރުވެ ތިބިނަމަވެސް) ޝަރީޢަތުގެ މަޖިލީހަކަށް ނުވެއެވެ. ޝަރީޢަތުގެ މަޖިލީހަކަށް ވަނީ، ދަޢުވާ އުފުލުމަށްފަހު ބޭއްވޭ ޝަރީޢަތުގެ މަޖިލީހެވެ.\nމަތީގައި ދަންނަވާފައި އެވާ މައިގަނޑު މައްސަލަތައް، ތިރީގައިއެވާ ދެ ގޮތުންކުރެ ގޮތަކަށް ޢަމަލުކުރެވެނިކޮށް، ޙައްލުކުރެވެން އެބައޮތެވެ.\nއެއް ގޮތަކީ، ތަޙްޤީޤު މުޅިން ފުރިހަމަވެ، ތަޙްޤީޤު ބަޔާންތަކާއި ރިޕޯޓާގުޅޭ އިދާރީ ކަންކަން ފުރިހަމަވާން މަޑުނުކޮށް، ވަގުތު ފާއިތުނުކޮށް، ތަޙްޤީޤު ރަނގަޅަށްދާ ޙާލަތުގައި، ނުވަތަ ދަޢުވާކުރުމަށް އެކަށޭނަ ހެކި ތަޙްޤީޤުގައި ލިބޭ ޙާލަތުގައި، ތަޙްޤީޤު ހިނގަހިނގާ ހުރިނަމަވެސް، ވަގުތުން ދަޢުވާ އުފުލުމެވެ.\nއަދި، ކުށުގެ ތުހުމަތުކުރެވޭ މީހާ ތަޙްޤީޤުގެ މަރުޙަލާގައި ކުށަށް އެއްބަސްވެ ދައްކާ ވާހަކައާއި، އެކުށާ ގުޅޭގޮތުން ހެކިބަސް ދޭން ބޭނުންވާ މީހުން ކުށް ސާބިތުކޮށްދިނުމަށް ދޭ ހެކިބަސް، ތަޙްޤީޤު މަރުޙަލާ ހިނގަހިނގާ ހުރިނަމަވެސް، ކޯޓުގައި ޝަރީޢަތުގެ މަޖިލީހުގައި ވަގުތު ފާއިތުނުކޮށް، ނެގޭނެ ގޮތްވުމެވެ. ރިކޯޑުކޮށް، މަހުޒަރުކުރެވޭނެ ގޮތްވުމެވެ.\nއޭރުން، ފަހުން ބަޔާން ބަދަލުކުރުމަކަށް ނުވަތަ ހެކިބަސް ބަދަލުކުރުމަކަށް ފުރުޞަތެއް ނޯންނާނެއެވެ.\nއަނެއް ގޮތަކީ، ފަނޑިޔާރެއްގެ ކުރިމައްޗަށް ކުށުގެ ތުހުމަތުގައި ހާޒިރުކުރެވޭ ކޮންމެ މަޖިލީހަކީ، ނުވަތަ ހެކިބަސް ދޭންބޭނުންވާ މީހާ ހާޒިރުކުރެވޭ ކޮންމެ މަޖިލީހަކީ، އަދި، މުއްދަތު މަޖިލީހަކީވެސް، ޝަރީޢަތުގެ މަޖިލިސްކަމަށް ޤާނޫނުގައި މާނަކުރަން ފެށުމެވެ.\nއެގޮތަށް ހެދުމުން ނުކުންނަ ފައިދާ\nމި ދެ ގޮތުންކުރެ ގޮތަކަށް ޢަމަލުކޮށްފިނަމަ، ޝަރީޢަތުގެ މަޖިލީހުގައި ރުހުމުގައި ދޭ ބަޔާންނޫން ބަޔާން ޝަރީޢަތަށް ހެކީގެގޮތުގައި ޤަބޫލުނުކުރުމުގެ ފުރުޞަތު ޤާނޫނުއަސާސީން ލިބިދޭތީ، ތަޙްޤީޤާއި ދަޢުވާއާއި ޝަރީޢަތުގެ މަޖިލިސް އެހާތަފާތު ތިން މަރުޙަލާއަކަށްވެ ތަފާތުކޮށްފައިވާ އޮންނާތީ، އަދި އެއިން ކޮންމެ މަރުޙަލާއެއްގެ ދޭތެރޭ މެދަށް އެހާގިނަ ދުވަސް ގެއްލިދާތީ، މީހުން ނަގާ ފައިދާ ނަގައި ބަޔާން ބަދަލުކުރުމަށް އޮތް ފުރުޞަތު ގެއްލިގެންދާނެއެވެ.\nއަދި، ކަނޑައެޅިގެން ކުށުގެ ޢަމަލު ހިންގައި، ޤާނޫނު އޮންނަގޮތުން، ނުވަތަ ޝަރީޢަތުގެ މަޖިލިސް ތަޙްޤީޤަށްވުރެ މާފަހުން ފެށޭތީ، ސިސްޓަމް އޮތްގޮތުގެ ފައިދާ ނަގައިގެން، ކުށް ސާބިތު ނުކުރެވިގެން، ކުށުގެ އަދަބުން ސަލާމަތްވެގެން ދާ މީހުން އެގޮތަށް ސަލާމަތްވެގެން ދިޔުން ހުއްޓުމަކަށް އަންނާނެއެވެ.\nއަދި، ކަނޑައެޅިގެން ހިންގާ ކުށުގެ ޢަމަލު ޝަރީޢަތަށް ސާބިތުވާ ނިސްބަތް ސާފުކަމާއެކު އިތުރުވާން ފަށާނެއެވެ.\nސިސްޓަމް ހިނގަން ފަށައިފިކަން، ނަތީޖާ ނެރެން ފަށައިފިކަން ރައްޔިތުންނަށް ޤަބޫލުކުރެވެން ފަށާނެއެވެ.\nމިއީވެސް، މާގިނަ ޤާނޫނުތަކެއް ނުގެނެސް، ޖިނާއީ ޢަދުލުގެ ނިޒާމުގެ އެކި ޙަރަކާތްތެރިން ކަމުގައިވާ ފުލުހުންނާއި ޕީ.ޖީއާއި ކޯޓުތަކުން މިހާތަނަށް ވިސްނުން ގެންގުޅެމުން އައިގޮތް އިޞްލާޙުކޮށްލާއިރަށްވެސް، ގެނެވެންއޮތް ރަނގަޅު ބަދަލެކެވެ. ބޮޑު ތަފާތަކުން ނަތީޖާ ދައްކަން ފަށާނެ ހެޔޮ ބަދަލެކެވެ.\nޑރ. އަބުދުﷲ ވަހީދު ހުށަހަޅުއްވާފައި ވާ2ގޮތަށް ބަލާއިރު، އިމްޕްލިމެންޓް ކުރަން ފަސޭހަވާނީ ދެ ވަނަ ގޮތެވެ. ރައްކާތެރިވާނީ ވެސް އެގޮތެވެ. އެހެނީ، ފުރަތަމަ ހުށަހެޅުމުގައި ވާގޮތަށް، ތަހުގީގު ނުނިމެނީސް މައްސަލަ ކޯޓަށް ދިޔުމުން، ސިއްރުކުރަން ޖެހޭ މައުލޫމާތު ލީކުވެ ތަހުގީގަށް ހުރަސް އެޅުމުގެ ބިރު އޮންނާނެއެވެ. ނަޝީދުގެ މި ލިޔުއްވުމަކީ ވަރަށް ބޭނުން ތރި ލިޔުމެކެވެ. އަދި ވަރަސް މުހިއްމު މައްސަލައެއްގެ ޕްރެކްޓިކަލް ހައްލެކެވެ.\nޑރ. އަބުދުﷲ ވަހީދު "\n13 އޮކްޓޯބަރ 2012 | 5:13 އަބްދުﷲ ިއސްމާއީލް މައިގަނޑު ގޮތެއްގައި ފާލުކުރައްވާފައިވާ ޚިޔާލުފުޅު ވަރަށް ރަނގަޅެވެ. އެހެން ނަމަވެސް މިފަދަ ކަންކަން އަމަލީ ގޮތެއްގައި، ހުށަހަޅަން ޖެހޭ ފަރާތްތަކަށް އެއްވެސް ފަރާތަކުން ހުށަހަޅާފައި ނުވާކަމީ ފާހަގަ ކުރަންޖެހޭ ކަމެކެވެ. އުސްތާޛު ނަޝީދުގެ މިޚިޔާލުފުޅު ޤާނޫނީ ގޮތެއްގައި މަޖްލީހުގެ ތަޅޫމާ ހަމައަށް އުފުލިގެން ދާނެ ކަމަށް އުއްމީދު ކުރަމެވެ.\nއަބްދުﷲ ިއސްމާއީލް "\n13 އޮކްޓޯބަރ 2012 | 12:40 އަލްކެމިސްޓް ކުށުގެ ވެށި : މިބަހަކީ ފުލުހުންގެ ތަހުގީގުގައި އާއްމުކޮށް ބޭނުން ކުރާ އިނގިރޭސި ބަސް “ކްރައިމް ސީން” ގެ ބަދަލުގައި ވުޖޫދަށް އައި ބަހެކެވެ. ސަރުކާރުގެ ކަމާއި ބެހޭ ފަރާތްތަކުގެ އެހީއާއި އެކު މިބަސް އުފައްދާފައިވަނީ ޕޮލިހުންގެ އެދުމުގެ މަތިން މި ބުނި ކްރައިމް ސީންގެ ބަދަލުގައެވެ. އަދި ފުރަތަމަ އެބަސް ބޭނުން ކުރަންވެސް ފެށީ ޕޮލިސް ބްރީފިންތަކުގައެވެ. ހަމަ ކްރައިމް ސީންގެ މާނާގައެވެ. އެކަމަކު މިހާރު އެމީހުންވެސް ބޭނުން ކުރަނީ މިހާރު އާއްމުކޮށް ބޭނުން ކުރާ މާނާގައެވެ. މިހާރު އާއްމުކޮށް މި ބޭނުން ކުރާ މާނާގައި މިބަސް ވައިގައި ހިފާފައިވާތީ ކްރައިމް ސީން އަށް އެހެން ބަހެއް އުފެއްދުމަށް ފެނެއެވެ.\n13 އޮކްޓޯބަރ 2012 | 22:58 ދުވަހުގެ މުތް”ޙިކްމަތްތެރި މީހައަށް އަޑުއިވޭ އެންމެ ކަމަކުން، ދެ ކަންތައް ދަސްކުރާނެއެވެ.“


Viheumaa gulhigen maimeehaage barudhan ithuru vun - Hali News\nވިހެއެއުމާ ގުޅިގެން މައިމީހާގެ ބަރުދަން އިތުރުވުން\n28 February 2021, 13:57\nވިހެއުމާ ގުޅިގެން ހަށިގަނޑަށް އަންނަ ބަދަލު ތަކުގެ ތެރޭގައި، ސަރުބީ އިތުރުވެ ހަށިގަނޑުގެ ބަރުދަން އިތުރުވުމަކީ ގިނަ މައިނަށް ދިމާވާ މައްސަލަ އެކެވެ.\nވިހެއުމާ ގުޅިގެން އިތުރުވާ، ބަރުދަން ނުވަތަ ސަރުބީ ވިރުވާލަން ގިނަ މައިންނަށް އުނދަގޫ ވެސް ވެއެވެ.\nވިހެއުމަށްފަހު ބަރުދަން އިތުރުވަނީ ކީއްވެގެން ކަން ބަލާލަމާހިނގާށެވެ. މިއީ މީހާ ފަލަ ވުމުގެ އެންމެބޮޑު ސަބަބު ކަމުގައި ބެލެވެނީ، ވިހެއުމަށްފަހު މަންމަގެ ދިރިއުޅުމަށް އަންނަ ބޮޑު ބަދަލެވެ.\nއެގޮތުން ހަމަނިދި ނުލިބުމާއި، ކަންބޮޑުވުމާއި، ގަޑިން ގަޑިއަށް ނުކެވުމަކީ މައިމީހާގެ ބަރުދަން އިތުރުވެ ހަށިގަނޑުގެ ރީތިކަން ގެއްލުމުގެ މައިގަނޑު ސަބަބެވެ.\nދިރާސާ އަކުން ދައްކާފައިވާ ގޮތުގައި، ހަމަނިދި ނުލިބޭ އަންހެނުން ފަލަ ވުމުގެ ފުރުސަތު ބޮޑެވެ. އެގޮތުން ރޭގަނޑު ފަސްގަޑި އިރު ހަމައަށް ނިދި ނުލިބޭ އަންހެނުން މިކަމުގެ ޝިކާރަ އަކަށްވެއެވެ. ވިހެއުމަށްފަހު މަންމަގެ ދިރިއުޅުމަށް އަންނަނީ ކުޑަ ބަދަލެއް ނޫނެވެ. ރޭގަނޑުގެ ގިނަ ވަގުތު، ކުޑަދަރިފުޅަށް ބުށް ދިނުމަށާއި، ނެޕީ ބަދަލު ކުރުމަށް، ނުވަތަ ކުއްޖާ ނުނިދާ އުޅޭނަމަ، މައިމީހާ އުޅެން ޖެހެނީ ނުނިދައެވެ. ނަތީޖާއަކަށް ވަނީ، މަންމަގެ ނިދި ގެއްލި ގިނަ ވަގުތު ހޭލާއުޅެން ޖެހުމެވެ.\nވިހެއުމާ ގުޅިގެން މަންމަގެ ހަށިގަނޑުގެ ރީތިކަން ގެއްލި ފަލަ ވުމުގެ އަނެއް ސަބަބެއް ކަމުގައި ބެލެވެނީ، ކަންބޮޑުވުން ނުވަތަ ސްޓްރެސްއެވެ. ކަންކަމާ މެދު ކަންބޮޑުވެ ހަދާނެ ގޮތް ހުސްވުމުން ގިނަ މީހުންނަށް ދެވެނީ ކާއެއްޗެއްސާ ދިމާއަށެވެ. އެހެން ކަމުން ކަންބޮޑުވުން ތަކުން އަރައިގަތުމަށް ބައެއް އަންހެނުން ގިނައިން ކައި އުޅެއެވެ. މީގެ ނަތީޖާއަކަށް ވަނީ ފަލަވުމެވެ. މީގެ އިތުރުން ހަށިގަނޑުގެ ތައިރޮއިޑް ހޯމޯން ދަށް ވުމަކީވެސް ހަށިގަނޑުގެ ބަރުދަން އިތުރުވުމަށް ބާރުއަޅާ ކަމެކެވެ.\nވިހެއުމަށް ފަހު، މައިމީހާ ފަލަ ވުމަކީ ތަފާތު އެކި ބަލިތައް ޖެހޭ ކަމެކެވެ. އޭގެ ތެރޭގައި، ހަކުރު ބަލި، ލޭމައްޗަށް ދިޔުން، ހާޓްއެޓޭކް އަދި ކިޑްނީގެ ބަލިތައް ފަދަ ތަފާތު ބަލިތައް ޖެހެއެވެ. ވިހެއުމަށްފަހު މައިމީހާ ފަލަ ވުމަކީ، އެހެން ކުއްޖަކަށް ބަލިވެ އިންނައިރު، ލޭ މައްޗަށް ދިޔުމާއި ހަކުރު މައްޗަށް ދިޔުން ފަދަ ކަންކަމަށް މަގު ފަހިކުރުވާ ކަމެކެވެ.\nވިހެއުމަށްފަހު ހަށިގަނޑު ހިއްކަން ބޭނުން ނަމަ، ބަރުދަން ލުއި ކުރުމުގެ މަސައްކަތް، ދަރިފުޅަށް ބަލިވެ އިންނަ ހިސާބުން ފަށަންޖެހެއެވެ. މިކަމަށް ތައްޔާރު ވުމަށްޓަކައި ދިރިއުޅުމުގެ ވައްޓަފާޅިއަށް ބަދަލުތަކެއް ގެންނަން ޖެހެއެވެ.\nއެގޮތުން މާބަނޑު ދުވަސްވަރު ކެއުމަށް ވަރަށް ބަލަންޖެހެއެވެ. ބައެއް މީހުން ބުނެ އުޅޭގޮތުގައި މާބަނޑު ވުމުން ދެމީހުންނަށް ވާވަރަށް ކާން ޖެހެއެވެ. ނަމަވެސް މިއީ ރަނގަޅު ގޮތެއް ނޫނެވެ.\nމީގެ އިތުރުން، ވިހައިގެން ދިރި އުޅެން ޖެހިދާނެ ގޮތްތަކަށް ހޭނެން ޖެހެއެވެ. އަދި މާބަނޑު ދުވަސްވަރުވެސް ގަވާއިދުން ކަސްރަތު ކުރަން ޖެހެއެވެ.އަދި ވިހެއުމުގެ ކުރިން ވެސް، މިކަމާބެހޭގޮތުން ތިމާގެ އާއިލާއާއި ވާހަކަ ދައްކައި މަޝްވަރާ ކުރަން ޖެހެއެވެ.


Emme kureegai: "Swag Se Swagat"\nއެންމެ ކުރީގައި: "ސްވާގް ސޭ ސުވާގަތް"\nސްވާގް ސޭ ސުވާގަތް\nމިހާރު ބޮލީވުޑްގައި އެންމެ ބޮޑު އާމްދަނީއެއް ހޯދާ އެކްޓަރުންގެ ލިސްޓުގެ ކުރީގައި އޮންނާނީ ސަލްމާ ހާނެވެ. މީގެ އެންމެ ބޮޑު އެއް ސަބަބަކީ އޭނާއަށް ސަޕޯޓުކުރާ ފޭނުން ގިނަ ވުމެވެ. ސަލްމާން ސްކްރީން ކުރިމަތީ ކޮންމެ ގޮތެއް ހަދާލިއަސް މަރުދޭ ފޭނުން އެބަ ތިއްބެވެ.\nސަލްމާންގެ އެންމެ ފަހުން ނިކުތް ފިލްމު "ޓައިގާ ޒިންދާ ހޭ" އަކީވެސް ގިނަ ބައެއްގެ މަގުބޫލުކަން ހޯދި ފިލްމެެވެ. ބޮޑު އާމްދަނީއެއް ހޯދި މި ފިލްމުގެ އިތުރަށް ފިލްމުގައި ސަލްމާންއާއެކު ކެޓްރީނާ ފެނިގެންދާ ލަވަ "ސްވާގް ސޭ ސުވާގަތް" އަކީވެސް މަޝްހޫރުވި ލަވައެކެވެ.\nޔޫޓިއުބުގައި މިހާރު އެންމެ ގިނަ ވިއުސް ހޯދައިގެން ހިންދީ ލަވައަކަށް އެންމެ ކުރީގައި އޮތީ މި ލަވަ އެވެ. ސަލްމާން އާއި ކެޓްރީނާގެ ފަރި ނެށުންތައް ފެންނަ މި ލަވަ އެ މަގާމު ދިފާއުކުރީ ރަންވީރް ސިންހް އަދި ވާނީ ކަޕޫރް ފެނިގެންދާ ލަވަ "ނަޝޭ އިސް ޗަދް ގައީ" ފަހަތަށް ޖައްސާލުމަށްފަހު އެވެ. މި ލަވައަށް މިހާރު 425 މިލިއަނަށްވުރެ ގިނަ ވިއުސް ލިބިފައިވެ އެވެ.\nމި ލަވައިގައި ފުރަތަމަ ފަހަރަށް ސަލްމާން ރެޕް ކުރާތަން ފެނިގެން ގޮސްފައިވެ އެވެ. ލަވަ ކިޔާފައި ވަނީ ވިޝާލް ޑަޑްލާނީ އަދި ނޭހާ ބާސިން އެވެ.\n"ސްވާގް ސޭ ސްވާގަތް" ލަވާގައި ކެޓްރީނާ އާއި ސަލްމާން --\nސަލްމާން މިހާރު އެންމެ އަވަދިނެތި އުޅެނީ އަންނަ ޖޫން މަހު 15 ގައި ރިލީޒްކުރާ އޭނާގެ ފިލްމު "ރޭސް 3" ގެ މަސައްކަތުގަ އެވެ. ރެމޯ ޑި ސޫޒާ ޑައިރެކްޓުކުރާ އެ ފިލްމުގައި އަނިލް ކާޕޫރް، ޖެކޮލިން ފެނާންޑޭޒް، ބޮބީ ޑިއޯލް، ޑެއިޒާ ޝާހް، ސާގިބް ސަލީމް އަދި ފްރެޑީ ދަރުވާލާ ފެނިގެންދާނެ އެވެ. މި ފިލްމު ޓްރެއިލާވެސް މިހާރު ވަނީ އާންމުކޮށްފަ އެވެ.\nކެޓްރީނާ ދެން އެންމެ އަވަހަށް ފެނިގެންދާނީ އަންނަ ޑިސެމްބަރު މަހު ރިލީޒްކުރާ ޝާހް ރުކް ހާންގެ ފިލްމު "ޒީރޯ" އިންނެވެ. އާނަންދް އެލް ރާއީ ޑައިރެކްޓުކުރާ އެ ފިލްމުގައި އަނުޝާކް ޝަރްމާ ވެސް ފެނިގެންދާނެ އެވެ.


ލޯބި އަހަރެންވާނަމޭ (12) | Esfiya - Dhivehi Vaahaka Site\nހިތާމަ ލޯބި December 3, 2017\nލޯބި އަހަރެންވާނަމޭ (12)\nއަފްރީން އާދައިގެ ވަރަކަށް ވުރެ ބާރަށް ސައިކަލު ދުއްވާލީ މީހަކު މާ ސީރިއަސްވެގެން ގުޅުމުން ލަސް ކުރަން ބޭނުން ނުވާތީއެވެ.\nއަފްރީން އަވަހަށް ހޮސްޕިޓަލަށް ވަދެފަ ސްއިން-އިން ވާން ވެސް ނޫޅުނީ އަދި އަފްރީން ޑިއުޓީ ފެށޭ ގަޑި ކައިރި ނުވާތީއެވެ.\nއަފްރީން ބާރު ހިނގުމެއްގައި ގޮސް އެމަޖެންސީ ރޫމާއި އަރާ ހަމަވި އިރު ޔުއާން އެމަޖެންސީ ރޫމް ދޮރުމަތީގައި ދެކޮޅަށް ދެކޮލަށް ހިނގާލަ ހިނގާލަ ހުރުމުން އަފްރީންއަށް ހީކުރެވުނީ އަލީއަށް ކަމެއް ވީކަމުގައެވެ.\nއެހެންކަމުން ޔުއާން ގާތު އަހަންވެސް ނުހަދާ އަވަސް އަވަހަށް ގޮސް އެމަޖެންސީ ރޫމް ތެރެއަށް ދެމިގަތެވެ.\nނަމަވެސް އަފްރީން ހީކުރި ގޮތާ ހިލާފަށް އެނދުގައި އޮތީ އަލީއެއް ނޫނެވެ. އަފްރީންގެ އެންމެ ގާތް އެކުވެރިޔާ އީޝާއެވެ.\nކޮނަމެ މީހެއް ވިޔަސް އަފްރީން އަވަސް ވެގަތީ އަފްރީންގެ ޒިންމާ އަދާކުރާށެވެ.\nއެހެން ނަމަވެސް އަފްރީންގެ ހިތުގެ ހައިޖާނުގަނޑުވަނީ ބޮޑުވެފައެވެ. އީޝާ މިތާ އެތެރޭގައި އޮތް އިރު ޔުއާންއެހާ ހާސްވެފައި ބޭރުގައި ހުންނަން ޖެހޭ ސަބަބެއް އެއް ގޮތަކަށްވެސް އަފްރީނައަކަށް ނުވިސްނުނެވެ.\nއީޝާ ވެއްޓި ބޯ ފެޅިފައި ވުމުން ބޮލުގައި ބޭސް އަޅާފައި ވަރުދެރަވެފައި ވުމުން އައި.ވީ. ފުޅިއެއް ގުޅާފައި ވާރޑަށް ނެރުނެވެ.\nހުރިހާ ކަމެއް ނިމުމުން އަފްރީން ދިޔައީ ގަޑި ނުޖެހެނީސް ސައިން-އިން ވެލާށެވެ.\nއީޝާގެ ހުރިހާ ކަމެއް އަފްރީންއާއި ހާވާލުކޮށްފައި ވާތީ އަފްރީން ހުރީ އުފަލުންނެވެ. އެހެނީ ރަހްމަތްތެރިޔާގެ ހާލު ހުރިގޮތް ފަސޭހައިން އެނގޭނެތީއެވެ. އެހެނަސް އަފްރީންގެ ހިތަ ދިޔައީ ނުތަނަވަސް ވަމުންނެވެ. ހިތުގެ ކަނަކުން ދިޔައީ ކަމެއް ގޯސް ވާން އުޅޭ ކަމުގެ ސިގްނަލް އަޅަމުންނެވެ.\nއަދިވެސް އަފްރީންއަށް ނުވިސްނިގެން އުޅެނީ އީޝާއާއި އެކު މިތާގަ ޔުއާން ހުރި ސަބަބެވެ.\nހިޔާލު ތަކުން އެއްކިބާވެގެން އަފްރީން އީޝާގެ ފައިލް ނަގައިގެން ދިޔައީ އީޝާ ކާން ޖެހޭ ބޭން ދިނުމަށާއި ބޮލަށް ތަދުވޭތޯ ބެލުމަށެވެ. ކުރު ގޮތަކަށް ބުނަންޏާ އަފްރީންގެ ޒިންމާ އަދާކުރާށެވެ.\n“އީޝާ މިހާރު ކިހިނެއް؟ ބޮލަށް އެނބުރުން އަރާތަ؟ ނޫނީ ތަދުވޭތަ؟” އަފްރީން ހިނިތުންވެލަމުން އަހާލީ ކައިރީގައި އިން ޔުއާންއަށް އަވަސް ނަޒަރެއް ދެމުންނެވެ.\n“މިހާރު ހަމަ އޯކޭ. ކޮން އިރަކުން އަހަރެން ދޫކޮށްލާނީ.؟ މިހާރު ފޫހި ވެއްޖެ މިތާ އޮވެ އޮވެ.” އެހާލުގައި އޮވެގެންވެސް އީޝާ ޝަކުވާ ކުރާތީ އަފްރީން ގާތަށް ހިނި އަންނަ ގޮތްވިއެވެ. ނަމަވެސް ހިނިގަނޑު ހިންދާލީ ވަޒީފާ ގަޑި ކަމުގައި ވާތީއެވެ.\n“މި އައި.ވީ. ފުޅި ހުސްވީމަ ދޫކޮށްލެވޭނެ. ރެސްޓް ކޮށްލާ. ފުޅި ހުސްވީމަ ގޮވާލާ އިތުރު ކަމެއް ބޭނުންވާ ކަމުގައި ވަންޏާވެސް ގޮވާލާ.” އަފްރީން ބުނަން ބޭނުންވާ ވާހަކަތައް ބުނެފައި ދާން ހިނގައިގަތީ ޔުއާން ކުރިމަތީގައި ހުންނަން އުނދަގު ވުމުންނެވެ.\nއަފްރީން ގޮސް މޭޒު ކައިރީގައި އިށީނދެފައި އީޝާ އޮތް އެނދާ ދިމާލަށް ބަލާލީ ޔުއާންއަށް ބަލާލަންށެވެ. އެވަގުތު ފެނުން މަންޒަރުން އަފްރީންގެ ލޮލުން ކަރުނަ އައެވެ.\nއެފެނުނޫ ދުވަހަކުވެސް އަފްރީން ބަލަން ބޭނުންވި މަންޒަރެއް ނޫނެވެ. ނަމަވެސް ތަގުދީރުގެ ކުޅިގަނޑު ނިކަން ދެކިލަބަލާށެވެ. އަފްރީންއަށް މިއަދު ޔުއާން އޭނައާއި ދުރުވި ސަބަބު އެނގި ހާމަވެއްޖެއެވެ. އަދި މިއަދު އީޝާގެ އާއިލާ މީގެއްގެ ބަދަލުގައި މިތާގައި އީޝާގެ އެހީތެރިއެއްގެ ގޮތުން ޔުއާން އިނީ ކީއްވެކަންވެސް އެނގިއްޖެއެވެ.\nއަފްރީން އެންމެ ހިދުކޮޅަކަށްވެސް ހޮސްޕިޓަލުގައި މަޑުކުރާކަށް ބޭނުމެއް ނުވިއެވެ. އެހެންކަމުން ބޮލުގައި ރިހެނީ ކަމަށް ބުނެފައި ހާފްޑޭ ނަގައިގެން ގެއަށް ދިޔައީއެވެ.\nއަފްރީން ގޮސް ގެއަށް ވައިން އިރު އަރްމާން އަދި އައިރީން ތިބީ ކޮންމެވެސް ކަމަކާ ޒުވާބު ކުރާށެވެ. އާސިމާ އަދި އައިރީންގެ މަންމަވެސް ކައިރީގައި ހިނި އައިސްފައި ތިއްބެވެ.\nކުރިން އަފްރީންއަށް އައިރީންގެ މަންމަ ފެނިފައި ނުވިއަސް އައިރީންއާއި ވައްތަރު ގޮތެއް ހުރުމުން އެއީ އައިރީންގެ މަންމަކަން އަފްރީންއަށް އެނގުނެވެ.\nއަފްރީން ފެނުމުން އަރްމާންވެސް ދިޔައީ ހުއްޓުން އަރައިގެންނެއެވެ. އެހެން އެކަކަށް ނޭނގުނަސް އަރްމާންއަށް އަފްރީންގެ މޫނުމަތިން ފެންނަ ކުލަވަރުން ކަމެއް ގޯސްވެއްގެ ކަން ނަގައިގަންނާކަށް އުނދަގުލެއް ނުވިއެވެ.\nއާސިމާއަށްވެސް އަފްރީން އެގަޑިގައި ފެނުމުން ހައިރާންކަމެއް ލިބުނެވެ. އެހެނީ އަދި އަފްރީންގެ ޝިފްޓް ނިމޭ ގަޑިއެއްވެސް ނުޖެހެއެވެ. އަދި ހަމަ އެހެންމެ ބްރޭކަށް އަންނަ ގަޑިވެސް ގާތް ނުވެއެވެ.\nއަފްރީންއާއި ސުވާލު ކުރުމުން ހަމަ އެކަނި ބޮލުގައި ރިއްސަނީ ކަމަށް ބުނެފައި ކޮޓަރިއަށް ދާން ހިނގައިގަތެވެ. އާސިމާވެސް އެއްޗެއް ނުބުނީ ކަމެއް ވިނަމަ ބުނާނެ ކަމަށް އުންމީދު ކޮށްފައެވެ.\nއަރްމާންވެސް އިހަށް އަފްރީން ކައިރިއަށް ދާ ހިޔާލު ނުކުރީ އަފްރީންއަށް އެކަނި ވަގުތު ކޮޅެއް ދިނުމަށެވެ. ނަމަވެސް މާ ލަސް ވަންޏާ އަރްމާން އަފްރީން ގާތަށް ދާނެއެވެ.\nއަރްމާން އެހެން ހިޔާލުތައް ބޮލުން ނެރެލާފައި މަޝްވަރާ ކުރަން ތިބި ކަންތައް ކުރިއަށް ގެންދިޔައެވެ.\nމިއަދު އައިރީން އާއި އަރްމާންގެ ކައިވެނި ކުރެވޭ ދުވަސް ކަނޑައެޅިއެވެ.\nކައިވެނި ކުރަން ނިންމީ ދެން ފެށެން އޮތް މަހުގެ 1 ގައެވެ. އެހެނީ އައިރީންގެ ބޭބެއަށްވެސް އާދެވޭނީ އެހާ ތަނަށް ކަމަށް ވާތީއެވެ.\nއައިރީންގެ ބައްޕަ ދުނިޔޭގައި ނެތީމައި އައިރީންއަށް ވަލީދޭން ހުރީ އައިރީންގެ އެއްބަނޑު އެއްބަފާ ބޭބެ އަސްލަމް ކަމުގައި ވާތީ އަރްމާންވެސް ބޭނުންވީ ގާޒީއާއި ވަލީ ހަވާލު ނުކޮށް އަސްލަމްއަށް އާދެވެންދެން މަޑު ކުރާށެވެ.\nއަފްރީންއަށް ކޮޓަރިއަށް ވަދެވަމާއި އެކު ބަޑި ފަޅައިގެން ދިޔައެވެ. ގިސްލަ ގިސްލާފައި ރޮމުން ދިޔަ އަފްރީން ފެންނަ މީހަކުވެސް ހިތްފަޅައިގެން ދޭނެއެވެ. އަފްރީން ރޮމުން ދިޔައީ އެހާވެސް އަސަރު ގަދަކޮށެވެ.\nއިރުގަނޑަކު ރުއިމަށް ފަހު އަފްރީން މޫނު ފޮހެލަމުން ފާހާނައަށް ވަނީ ފެންވަރާލާށެވެ.\nމާގަނޑު ދަށުގައި ހުރި އިރުވެސް އަފްރީންގެ ލޯ ކުރިމަރިން ސިފަވަމުން ދިޔައީ އެ މަންޒަރެވެ. ޔުއާން މަޑު މަޑުން އީޝާގެ ތުންފަތުގައި ބޮސްދޭ މަންޒަރެއެވެ.\nއަފްރީން މާގަނޑު ބަންދު ކޮށްލި ގަދަ އަޒުމަކާއި އެކީގައެވެ. އެ ބޭވަފާތެރިޔާއަށްޓަކައި އެންމެ ކަރުނަ ތިއްކެއްވެސް ވައްޓާނުލުމަށް އަޒުމް ކަނޑައަޅައިގެންނެވެ.\nއަފްރީން ދެން އެ ޔުއާން ބޭނުމެއް ނޫނެވެ. އަފްރީންއަށް އަދި ޔުއާންއަށް ވުރެ ރަނގަޅު ކުދިން ވާނެއެވެ. އެކަމާ މެދު އަފްރީންގެ ހިތުގައި ކުޑަވެސް ޝައްކެއް ނެތެވެ.\nނަމަވެސް އަފްރީންގެ ހިތުން ޔުއާންއަށް ދެވުން މަތިވެރި މަގާމް އެހެން މީހަކަށް ދެވިދާނެ ހެއްޔެވެ؟\nއެ މަގާމު ނުދެވުނަސް އެ ހިތުން ކުޑަ ޖާގައެއް ދެވިދާނެ ނޫން ހެއްޔެވެ؟\nފުން ހިޔާލަކަށް ގެއްލިފައި ހުރެ ފާހަނަ އިން ނިކުއިތް އަފްރީންއަށް ހޭވެރިކަން ވީ ފާހާނަ ދޮރުމަތީގައި ހުރި ފެނަށް އެރިފައި ކައްސާލުމުންނެވެ. އަފްރީންގެ ހުޝިޔާރު ކަމުން ނުވެއްޓި ސަލާމަތް ވިއެވެ. ނަމަވެސް ކުޑަކޮށް ފަޔަށް ތަދުވިއެވެ.\nމާބޮނޑު ކަމަކަށް ނުހަދާ އަފްރީން ކުޑަކޮށް ކޮރު ޖަހާލަމުން ގޮސް އެނދުގައި އިށީނދެ އެއްޗެހި ލިއެވެ.\nއަފްރީންއަށް ބަނޑުހައި ހޫނުކަން އިހުސާސް ކުރެވެން ފެށުމުން ކޮންމެވެސް އެއްޗެއް ކާލަންވެގެން ކާގެއަށް މިސްރާބު ޖެހިއެވެ.\nއަދިވެސް ފައިގައި ރިހުމެއް ހުރުމުގެ ސަބަބުން އަފްރީން ބަލައިގެން ދިޔައީ އިތުރު މީހަކަށް އެކަން އެނގި އެމީހުން ހާސް ކުރަން ބޭނުން ނުވާތީއެވެ.\nއަފްރީން ގޮސް ކާގެއަށް ވައިން އިރު ކާނ ހަދާފައި ހުއްޓެވެ. އަފްރީންއަށް އެންމެ މީރު ކެއުމެވެ.\nއަފްރީން ބަނޑުފުރޭންދެން ކައިގެން ކޮޓަރިއަށް ވަނީ ނިދާލުމުގެ ބޭނުމުގައެވެ. އޭރުން ބޮލަށް ލުޔެއް ލިބޭނެކަން އެނގޭތީއެވެ.\nއަފްރީން ގޮސް އެނދުގައި އޮށޮތުމާއި އެކީގައި ނިދީގެ ފޮނި މީރު ކަމުގެ ތެރެއަށް ފީނައި ގަންނާކަށް އުދަނގުލެއް ނުވިއެވެ. އެހެނީ ގިނަ އިރު ރުއިމުގެ ސަބަބުން އަފްރީން ވަނީ ވަރަށް ބޮޑަށް ލޮޑުވެފައެވެ. ހަމަ އެހެންމެ ގިނައިން ކެއުމުގެ ސަބަބުންވެސް އަފްރީންއަށް ލޮޑުކަން އިހްސާސް ކުރެވެމުން ދިޔައެވެ.\nއިރުއޮއްސެން ދިޔަ އިރުވެސް އަފްރީންގެ ހަބަރެއް ނުވުމުން އަރްމާން ކަން ވޮޑުވާން ފެށިއެވެ.\nއަރްމާންއަށް އެންމެ ފަހުން ނީންދެވިގެން އަފްރީން ކޮޓަރިއަށް ދާން ހިނގައިގަތެވެ. އަރްމާން ގޮސް އަފްރީން ކޮޓަރި ދޮރުގައި ދެފަހަރަކު ޓަކި ޖަހާލުމުންވެސް ނުހުޅުވުމުން އަރްމާން ތަޅުގައި ހިފާލީ ކޮންމެހެން ހުޅުވާފަ ހުންނާނެ ކަމުގެ އުންމީދުގައެއް ނޫނެވެ.\nފުރަތަމަ ތަޅު ހުޅުވުމުން އަރްމާން ހައިރާންވެސް ވިއެވެ. އެހެނީ އަފްރީންއަކީ ކޮޓަރީގައި އުޅޭ އިރު ވަރަށް ކުރު އެއްޗެހި ލާ ކުއްޗެއް ކަމުން އަރްމާންގެވެސް އެދުމުގެ މަތިން އަފްރީން އަބަދުވެސް ބަހައްޓަނީ ދޮރު ތަޅުލާފައެވެ.\nދޮރު ހުޅުވުމުން އަރްމާން ކޮޓަރި ތެރެ ބަލާލިއިރު އަރާމުކޮށް ނިދާލާފައި އޮތް އަފްރީން ފެނުމުން އަރްމާންގެ ހިތަށް ކުޑަހަމަޖެހުމެއް ލިބުނެވެ.\nނަމަވެސް އެ ހަމަޖެހުން ނުތަނަވަސް ކަމަށް ބަދަލުވެގެން ދިޔައީ އަފްރީން ނިދީގައި އޮވެގެން ރޯކަން އެނގުމުންނެވެ.\nއެއްވެސް ހުއްޓުމެއްނެތި އަފްރީންގެ ލޮލުން އަންނަ ކަރުނަތަށް އަފްރީން ބޯ އަޅައިގެން އަތް ބާލީހަށް ފޭދެމުން ދިޔައެވެ.\nއަރްމާންގެ ހިތަށް އަސަރު ކުރުވީ ދުވަހަކުވެސް މިފަދަ މަންޒަރެއް ފެނިފައި ނުވާތީއެވެ.\nއަރްމާން ބަލާކަށް ނުހުރެ އަފްރީންއަށް ގޮވަން ފެށީ އިތުރަށް އެހެން އަފްރީން ރޯތަން ބަލަން ކެއް ނުވުމުންނެވެ.\nއަފްރީން ސިއްސައިގެން ގޮސް ހޭލެވުމުން ފުރުތަމަ ބިރުގަނެގެން އަރްމާން ގައިގަ ބައްދައިގަތެވެ.\nއަރްމާން މަޑުކޮށްގެން އިނީ އަފްރީން އަމިއްލައަށް އަމިއްލަ ނަފްސު ހަމައަކަށް އަޅުވަންދެންނެވެ. އެއީ އަފްރީންއަށްވެސް އެންމެ ރަނގަޅު ގޮތް ކަމަށް ވިސްނާފައެވެ.\nއެގޮތުގައި ބައި ގަޑިއެއްހާއިރު ހޭދަވެގެން ދިޔައިރު އަފްރީން ހަމައަކަށް އެޅިއްޖެކަން އަރްމާންއަށް އެނގުނީ އަފްރީންގެ ހާރޓްބީޓް ނޯމަލް ވަމުން އައީމައެވެ، ނަމަވެސް އަފްރީން ދުރުވާން ނޫޅުނީމަ އަރްމާންވެސް އިނީ އޭނަގެ ލޯބިވާ ކޮއްކޮއަށް ބޭނުންވާ ވަގުތު ދީގެންނެވެ.\nއަފްރީން މަޑުމަޑުން އަރްމާންއާއި ދުރަށް ޖެހުމުން އަރްމާންވެސް އަފްރީން ގައިން ދޫކޮށްލިއެވެ. އަފްރީން އަދިވެސް ވާހަކަ ދްއްކާކަށް ނޫޅެއެވެ. އިސް ޖަހާލައިގެން އިނީ ވާހަކަ ފަށާނެ ގޮތެއް ނޭނގިފައި އިން މީހެއް ހެންނެވެ.\n“އަދިވެސް ދޮންބެއަށް ވީގޮތް ކިޔާދޭކަށް ނުވޭތަ؟ ދޮންބެއަށް އެނގިއްޖެ އަފޫ އޭރު އައި އިރުވެސް ކޮންމެވެސް ކަމެއް ވެއްޖެކަން. އެކަމް އައިރީންގެ މަންމަ އިނީމަ އެގަޑީގަ އެއްޗެއް ނުބުނީ.” އަރްމާންގެ އަޑުގައިވި އޯގާތެރިކަން އަޑުއިވުމުން އަފްރީންއަށް އިތުރަށް ހިތުގެ އުދާސްތައް ބޭރުކޮށްލެވުނެވެ.\nޔުއާން މަންމަ ނިޔާވީންސުރެ ވީ ހުރިހާ ކަމެއް އަފްރީން ކިޔާދިނެވެ. ނަމަވެސް މިއަދު ވީ ކަންތައް ކިޔާދޭން ފަސް ޖެހެވުނެވެ.\nނަމަވެސް ހިތްވަރު ކޮށްފައި އެކަންތައް ކިޔާދެވުން އިރު އަފްރީންއަށް ހަމަ ރަނގަޅަށްވެސް ގިސްލެއެވެ.\nއަފްރީންގެ ވާހަކަ ނިމުން އިރު އަރްމާން އިނީ ރުޅި އައިސްގެން ފަޅައިގެން ދާވަރު ވެފައެވެ. ނަމަވެސް އެ ވަގުތު އަފްރީންގެ ހާލު ހިތަށް އެރުމުން އަރްމާން ރުޅިގަނޑު އެއްފަރާތް ކޮށްފައި އަފްރީންއަށް ފުރިހަމަ ހިމާޔަތް ދިނެއެވެ.\nއެތައް އިރެއް ވަންދެން އަފްރީން ގައިގައި ބައްދާލައިގެން ރޯން އަފްރީން އިނެވެ.\nއެންމެ ފަހުން ރޮއެރޮއެ ވަރުބަލިވެގެން އަފްރީންއަށް އަނެއްކާވެސް ނިދުނީއެވެ.\nއަފްރީންއަށް ނިދުމުން އަރްމާން މަޑުމަޑުން އަފްރީން އެނދުގައި ބާއްވާލިއެވެ. އަދި އެކޮޓަރިން ނިކުމެގެން ދިޔައިރުމުއްކެވިފައިވާ ދެއަތް ފެނުމުންވެސް އަރްމާން ރުޅިއައިސްފައިވާ މިންވަރު އެނގިގެން ދިޔައެވެ.\nއާސިމާ ގޮވާލުމުންވެސް އަރްމާން ދިޔަގޮތުން އޭނަ ހުރީ ކޮންމެވެސް ކަމަކާ ހިތްހަމަ ނުޖެހިފަކަން އާސިމާއަށް އެނގުނެވެ.\nއާސިމާވެސް އަރްމާން ހުއްޓުވަން ނޫޅުނީ އަރްމާން ރުޅި ގަދަވާފަދަ އެއްޝެއް އާސިމާއަށް ބުނެވިދާނެތީއެވެ.\nއަރްމާން ގެއިން ނިކުމެފައި އެންމެ ފުރަތަމަވެސް ގުޅީ ޔުއާންއަށެވެ.\nރިންގް ކެނޑެން ކައިރި ވެފައި ވަނިކޮށް ޔުއާން ފޯން ނެގިއެވެ. އެންމެ ފުރަތަމަ މަޑު މައިތިރިކޮށް ކޮފީއަކަށް ދާން ޔުއާން ގާތުގައި ބުނުމުން ވަރަށް އަވަހަށް ޔުއާން އެއްބަސް ވިއެވެ. އެހެނީ ޔުއާންވެސް ވަނީ މިހާރަކަށް އައިސް ކޮފީއަށް ދެވިހިފާފައެވެ.\n15 ވަރަކަށް މިނެޓް ތެރޭގައި ޔުއާންއާއި އަރްމާން ތިބީ ރެސްޓޯރެންޓެއްގެ މޭޒެއް ކައިރީގައިއެވެ. އޭރު ދެމީހުންގެ ކުރިމަތީގައިވެސް އާވި އަރަ އަރާ ހުރި ދެކޮފީ ޖޯޑު ހުއްޓެވެ.\n“އާން ކީއްވެ އަފޫއަށް އެހެން ތިހެދީ؟” ހަމަހިމޭން ވަގުތު ކޮޅަކަށް ފަހު އަރްމާން އަސްލު މައުޟޫއަށް ޖެހުނެވެ.\n“އަހަރެން އަފޫއަށް ކިހިނެއް ހެދީ؟” އަރްމާންގެ ސުވާލުގެ ޖަވާބުގެ ބަދަލުގައި ޔުއާންވެސް ސުވާލެއް ކުރުމުން އަރްމާން ގާތަށް ރުޅި އަންނަ ގޮތް ވިއެވެ. ނަމަވެސް ރުޅި މަޑުކޮށްފައި ހަމަޖެހިގެން މިކަން ނިމޭތޯ އަރްމާން އުޅުނެވެ.\n“ޔުއާން އަފޫއަށް ބޭވަފާތެރި ވީ އޭނުން. މިއަދު އަފްރީން އައިސް އަހަންނަށް ކިޔަދިން މިއަދު ޔުއާން އާއި އީޝާ ހޮސްޕިޓަލުގައި ގައިގޯޅިކޮށް އުޅުން ވާހަކަ. އެއްކޮޅުން މިހުރީ އަފޫއާ އެންމެ ކުޑައިރުން ސުރެ އެކީ އުޅެ ބޮޑުވި އީޝާ. އަނެއް ކޮޅުން މިހުރީ އަފޫއަށް އެންމެ ފުރަތަމަ ލޯބިވެވުން ޔުއާން. އަހަންނަކަށް ނޭނގެ ކާކު ކަމެއް ކުށްެރި ކުރަންވީއެއް. ޔުއާންވެސް ރީއްޗައް އަފްރީންއާއި ރުޅިވެފަ އީޝާއެކުގައި އެހެން އުޅުން ނަމަ މިރޭ ޔުއާން ގާތު މިހެން މަށަކަށް އިންނާކަށް ނުޖެހުނީސް. އެކަމަކު ޔުއާން ކަންތައް ތިކުރީ އެންމެ ރަނގަޅަކަށް ނޫން.” އަރްމާންގެ ވާހަކަ ނިމުން އިރު ޔުއާން އިނީ އިސް ޖެހިފައެވެ. ޔުއާންއަށްވެސް ކުށެއް ކުރެވުންކަން އިހްސާސް ކުރެވުނީ ކަންނޭނގެއެވެ.\n“އަހަރެން އަފްރީން މަތިން ފޫހި ވީ. އީޝާ އައިސް އަހަރެންނަށް ދެއްކި ފޮޓޯއެއް އަފްރީން އަދި އެހެން ސޮރަކު ގައިގޯޅިކޮށް ނަގާފަހުރި ފޮޓޯތަކެއް. އެހެންވެ އަފްރީނއާއި ގުޅުމެއް ބާއްވަން ބޭނުން ނުވީ” ޔުއާން އިސް ޖަހައިގެން އިނދެ ދައްކަމުން ދިޔަ ވާހަކައިން އަރްމާންގެ ރުޅިގަނޑު ކެކި އަރަމުން ދިޔައެވެ.\n“އަހަރެންނަށް ދައްކަބަލަ ތިބުނާ ފޮޓޯއެއް.” އަރްމާން އެހެން ބުނުމުން ޔުއާން ފޯނު ނަގާފައި ފޮޓޯއެއް ހޯދާލާފައި ދެއްކިއެވެ.\n“ޔުއާން ތީ ހަމަ ރަނގަޅަށްވެސް ކިޔަވައިގެން ހުރި ގަމާރެއް.” އަރްމާން އިނދެފައި ބުނި އެތިން ޔުއާން އިސް އުފުލާ އަރްމާންގެ މޫނަށް ބަލާލިއެވެ.\n“މިފޮޓޯ ނަގާފައި މިއިން ތާރީހުންވެސް އެބަ އިނގޭ މި އެޑިޓްއެއްކަން. މި ޔުއާން މަންމަ ބަލިވެގެން ރާއްގޭން ބޭރުގަ އުޅުނު އިރު ނަގާފަ އިން ފޮޓޯއެއް. ޔުއާންއަށް އެންމެ ރަނގަޅަށް އެނގޭނީ އަފްރީން އެއްވެސް ތާކަށް އެކަނި ނުދާކަންވެސް.” އަރްމާންގެ ވާހަކަ ނިމުނުން އަރްމާން އަތުން ފޯނު އަތުލާފައި ބަލާލިއެވެ.\nޔުއާންއަށް ވިސްނާނުލާ މިއެޅުނީ ހާދަ ބޮޑު ޅައެއްޗެކެވެ. ޔުއާން އަމިއްލަ ނަފްސު ކުއްވެރިކުރަމުން ދިޔައެވެ.\n“އަހަރެން ދެން ނެތިން އަފްރީން ޔުއާންއާއި ހަވާލު ކުރާކަށް. އަފްރީންއަށް އަދި ލިބޭނެ ޔުއާންއަށް ވުރެ ރަނގަޅު މީހެއް.” ޔުއާންއަށް އެއްޗެއް ބުނެވެން ވާއިރަށް އަރްމާން ވާހަކަ ނިންމާލާފައި މޭޒުމަތީގައި ފަސްސަތޭކަ ރުފިޔާ ބާއަވާފައި ނިކުމެގެން ދިޔައެވެ.\nV nice when next part\nMasha Allah… varah varah varah reethi……waiting….❤❤❤❤❤\nliyevun emme dhigu liyefa up kohly\nmaa las vaathi dhn dhigu kuran noolhuny\nalhe afreen kihaa dhera vaane..\nadhievc best friend … eshaa\nsham on you…yuaan u too buddy..\nI hate both of u …\nahah..eh bai meehunge goeh dhw\nluv u.. zuam\naahaka vv salhi. masha allah,..☺\nKon irakun next part ..vrh reethi mi part but mistakes vrh gina next part ga rangalhu kohlaanekamah hykuran ????????\nkiyaa nulaa up kryma mistakes gina ee\nYuaan haadha gohey. Veegotheh balaakah neygunu. Gulhun kandaaly.\nehbai meehun real life ga vx hadhaa goeh hama\nKiyan foohi vefa hunnairu prteh up vany. V foohi mi stry aky aslu v rythi srtyeh. Bt foohi vehjje mihaaru. Sorry writer\nthihen adhi writer ah criticize kurumaky rangalhu kameh noon.\naharemennah neyngunas writer ah vx kan kan dhimaa vane.\neii vx insaanun hama\nbusy v ma las vany..\nލޯބި ލޯބި ދަރިފުޅު\nހިތާމަ ކުރުވާހަކަ November 18, 2019\nލޯބި June 19, 2019\nހިތާމަ ބިރުވެރި ލޯބި May 17, 2021\nލޯބި October 12, 2016\nކުށަކާ ނުލާ 6\nލޯބި June 20, 2019\nނޭނގި ޔާރު ވަކިވީހޭ…4\nލޯބި March 25, 2019


Raees Ge Dhekanbalun Dubai Gai Dhiriulhey Dhivehinnai Bahdhalkoffi - Vaguthu\n1 މަސް ކުރިން ( އޮކްޓޯބަރ 26, 2021 )\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙްއާ އަނބިކަނބަލުން ފަޒްނާ އަޙްމަދު، ޔޫއޭއީގައި ދިރިއުޅޭ ދިވެހިންނާއި ދިވެހި ޑިޕްލޮމޭޓުންނާއި އެބޭފުޅުންގެ ޢާއިލާތަކުގެ ބޭފުޅުންނާ މިއަދު ބައްދަލުކުރައްވައިފިއެވެ. މި ބައްދަލުކުރެއްވުން ބާއްވާފައި ވަނީ ދުބާއީމޯލް ގައެވެ.\nމި ބައްދަލުކުރެއްވުމުގައި ރައީސްގެ ދެކަނބަލުން ވަނީ ދިވެހި ޢާއިލާތަކާ ޚިޔާލުބަދަލުކުރައްވައި އެ ބޭފުޅުންނާއެކު ވަގުތުކޮޅެއް ހޭދަކޮށްލައްވާފައެވެ.\nPresident @ibusolih and First Lady Fazna Ahmed spends time with the Maldivian diplomats, their families and Maldivian community residing in Dubai, UAE, and inquires about their well-being pic.twitter.com/t61LLyPBVG\n— Mabrook Azeez (@MvSpokesperson) October 26, 2021\nރައީސުލްޖުމްހޫރިއްޔާގެ ދެކަނބަލުން ޔޫއޭއީއަށް ކުރައްވަމުންގެންދަވާ ދަތުރުފުޅަކީ ދުބާއީ އެކްސްޕޯ 2020 ގައި ބައިވެރިވެވަޑައިގެންނެވުމަށް އެ ޤައުމަށް ކުރައްވާ ދަތުރުފުޅެކެވެ. މި ދަތުރުފުޅުގައި ރައީސުލްޖުމްހޫރިއްޔާގެ ދެކަނބަލުންގެ އަރިހުގައި ރާއްޖޭގެ މަތީފަންތީގެ ވަފުދެއް ބައިވެރިވެވަޑައިގަންނަވައެވެ.\nލ.ގަމުގައި އަޅާ ކެންސަރު ހޮސްޕިޓަލްގެ މަސަައްކަތް އަންނަ އަހަރު ފަށަނީ\nގައުމު ތަރައްގީ ވާނީ ހާލަތު ބަދަލު ކުރުމުގެ ވިސްނުން ސިކުނޑީގައި އުފެދިގެން - ރައީސް


Raees Yaameenah Oeh Thaaeedhu DhahkaaLumah HuLhumeedhoogai SaikaL Bureh Baahvaifi\nރައީސް ޔާމީނަށް އޮތް ތާއިދު ދައްކާލަން ...\nރައީސް ޔާމީން ދެވަނަ ދައުރަކަށް ހޮއްވަވައި ...\nby vomadmin August 27, 2018\nއަންނަ މަހުގެ 23 ވަނަ ދުވަހު ބާއްވާ ރިޔާސީ އިންތިހާބުގައި ޕީޕީއެމްގެ ފަރާތުން ވާދަކުރައްވާ ރައީސް އަބްދުﷲ ޔާމީން އާއި އެމަނިކުފާނުގެ ރަނިންމޭޓް ޑރ.މުހައްމަދު ޝަހީމް އަލީ ސައީދަށް އޮތް ތާއީދު ހުޅުމީދޫގައި ދައްކާލައިފިއެވެ.\nމި ދެ ބޭފުޅުންނަށް އޮތް ތާއީދު ދައްކާލާފައިވަނީ މިއަދު ހަވީރު ހުޅުމީދޫގެ ބޮޑެތި މަގުތަކުގައި ބޭއްވި ސައިކަލް ބުރުންނެވެ\nމި ސައިކަލް ބުރުގައި ރަށްޔިތުންގެ މަޖިލިހުގެ ހުޅުދޫ ދާއިރާގެ މެމްބަރު މުހައްމަދު ޝާހިދު ބައިވެރިވެ ވަޑައިގެންނެވިއިރު، މި ސައިކަލް ބުރުގައި އެކި އުމުރުފުރާތަކުގެ ގިނައަދަދެއްގެ މީހުންނާއި ބައިވެރިވެފައިވާކަން ފާހަގަކޮށްލަންޖެހެއެވެ.\nމިސައިކަލް ބުރު އިންތިޒާމް ކުރުމުގައި އިސްކޮށް ހަރަކާތްތެރިވި ޒުވާނަކު ބުނީ އެމްޑީޕީ އާއި އިދިކޮޅު އިއްތިހާދަށް ވުރެ ބޮޑު ތާއީދެއް މިހާރު ހުޅުމީދޫގައި އޮތީ ރައީސް ޔާމީނަށް ކަން މިއަދު ބޭއްވުނު ސައިކަލް ބުރުން ފެނިގެން ދާނެކަމަށެވެ\n2013 ވަނަ އަހަރު ބޭއްވުނު ރިޔާސީ އިންތިޚާބުން ރައީސް ޔާމީން ކާމިޔާބުކުރައްވާ ރައީސްކަމާ ހަވާލްވެ ވަޑައިގަތުމަށްފަހު ސަރުކާރުން ހުޅުދޫއާއި މީދޫއަށް ކޮށްދެއްވާފައިވާ އަދި ކޮށްދެއްވަމުން ގެންދަވާ މަސައްކަތްތަކުގެ ތެރޭގައި ހުޅުދޫއާއި މީދޫގައި ފެނުގެ ނިޒާމްގާއިމްކޮށް ފެނުގެ ޚިދުމަތް ހުޅުދޫއާއި މީދޫގެ ރަށްޔިތުންނަށް ހޯދައި ދިނުމާއި ހުޅުދޫއާއި މީދޫގައި ފާޚާނާ ނިޒާމް ގާއިކޮށް ދެއްވުމުގެ މަސައްކަތް ކުރުވާ އެމަސައްކަތް މިހާރު ނިމެމުންދާކަންވެސް ފާހަގަކޮށްލަންޖެހެއެވެ.\nއަދި މީގެ އިތުރަށް ސ. އަތޮޅު މަދަރުސާގައި4ބުރީގެ އިމާރާތެއް ގާއިމްކޮށދެއްވާ ހުޅުދޫއާއި މީދޫގެ ރަށްޔިތުންނަށް ޚިދުމަތް ދިނުމަށްޓަކައި އިމާރާތްކުރަމުންދާ ފަޔަރ ސްޓޭޝަން ފާހަގަކޮށްލަންޖެހެއެވެ. އަދި ދަތުރުފަތުރުގެ ޚިދުމަތާއި މަސްފެކްޓްރީގެ އިތުރަށް މިހާރު ހުޅުދޫއާއި މީދޫގެ ބޮޑުމަގުގައި ތާރު އެޅުމަށްޓަކައި ކުރަމުން ގެންދާ މަސައްކަތް ފާހަގަކޮށްލެވެއެވެ.\nއަދި މީގެ އިތުރަށް މީދޫގެ އިސްމެހެލާހެރާގައި ރިސޯޓް ހެދުމުގެ މަސައްކަތް ބަޔަކާއި ހަވާލްކޮށްގެން ކުރަމުންދާކަންވެސް ފާހަގަކޮށްލަންޖެހެއެވެ.\nރައީސް ޔާމީން ދެވަނަ ދައުރަކަށް ހޮއްވަވައި ދެއްވުމަށް މަސައްކަތްކޮށްދެއްވާ _ މެމްބަރު ޝާހިދު\nތިމާވެށީގެ ދުވަސް ފާހަގަކުރުމުގެ ގޮތުން މީދޫގައި ރުއްއިންދުމުގެ ޕްރޮގްރާމެއް ބާއްވައިފި\nމިއަހަރުގެ ތިމާވެށީގެ ދުވަސް ފާހަގަކުރުމުގެ ގޮތުން ” އައްޑޫނަލަފެހި ” ޕްރޮގްރާމްގެ ދަށުން މީދޫގެ ކައުންސިލް އިދާރާއިން އިސްނަގައިގެން ...\nvomadmin June 14, 2019\nމި މަހުގެ ކަރަންޓު ބިލުން ތަފާތު ފެންނާނެ – ފެނަކަ\nކަރަންޓްގެ އަގަށް ގެނައި ބަދަލު މި މަހުގެ ކަރަންޓު ބިލުން ފެންނާނެކަމަށް ފެނަކަ ކޯޕަރޭޝަނުން ބުނެފިއެވެ. މާލެއާއި އަތޮޅުތަކުގެ ...\nvomadmin March 6, 2018\nނަބާހާ އާއި ޒަޔާންގެ ޕެއާ އަށް ރަން މެޑަލް!\nޔޮނެކްސް ސަންރައިސް ޕާކިސްތާން އިންޓަނޭޝަނަލް ސީރީސް ބެޑްމިންޓަން މުބާރާތުގެ މިކްސް ޑަބަލްސް އިވެންޓުން ރާއްޖޭގެ ފާތިމަތު ނަބާހާ އާއި ...\nvomadmin November 10, 2019\nއިދިކޮޅު ސިޔާސީ ލީޑަރުންނަށް ކޮރަޕްޝަންގެ ވާހަކަ ނުދެއްކޭނެ – ރައީސް\nއިދިކޮޅު ސިޔާސީ ލީޑަރުންނަށް ކޮރަޕްޝަންގެ ވާހަކަ ނުދެއްކޭނެ ކަމަށާއި އެބޭފުޅުންނަށް އެވާހަކަ ދެއްކޭނަމަ ރާއްޖަށް ދިމާވި ކޮރަޕްޝަންގެ އެންމެ ...\nvomadmin May 11, 2018


SunOnline: Control delivery operation ehggai hayyaru kuri2meehaku umurah jalah\nކޮންޓްރޯލް ޑެލިވަރީ އޮޕަރޭޝަނެއްގައި ހައްޔަރު ކުރި ދެ މީހަކު އުމުރަށް ޖަލަށް\nނަޖާހު މަސްއޫދު 17 Jan 2021, 08:55\nފުލުހުން މީހަކު ހައްޔަރުކޮށްގެން ގެންދަނީ --- ފޮޓޯ ފުލުހުން\nފުލުހުން ހިންގި ކޮންޓްރޯލް ޑެލިވަރީ ޑްރަގް އޮޕަރޭޝަނެއްގައި ހައްޔަރު ކުރި ދެ މީހެއްގެ މައްޗަށް ކުރި ދައުވާތައް ސާބިތުވެ އެ ދެ މީހުން އުމުރަށް ޖަލަށްލާން ކްރިމިނަލް ކޯޓުން ހުކުމްކޮށްފި އެވެ.\nސ. މަރަދޫ، ޒިކުރާވިލާ، އިމްރާން ވަޖުދީއާއި ކ. މާލެ، މއ. ދޭލިޔާގޭ، އަލީ ޖިބުރީލް ހައްޔަރު ކުރީ ޕޯސްޓް އޮފީހުގެ ސްކޭނިން އޭރިގައި ހުރި ޕާރުސަލްތައް އެކްސްރޭ ސްކޭން ކުރަމުން ދަނިކޮށް އެހެން މީހެއްގެ ނަމުގައި ހުރި ޑޮކިއުމެންޓް އެންވަލޮޕެއްގެ ތެރެއިން މަސްތުވާތަކެތި ހުރިކަމަށް ތުހުމަތު ކުރެވިގެން އެ ތަކެއްޗާ ހަވާލުވުމަށްދާ ފަރާތެއް ހޯދުމަށް، 31 ޖެނުއަރީ 2018ގައި ފުލުހުން ހިންގި ކޮންޓްރޯލެ ޑެލިވަރީ އޮޕަރޭޝަނެއްގަ އެވެ.\nކޮންޓްރޯލް ޑެލިވަރީ އޮޕަރޭޝަނަކީ މަސްތުވާތަކެތި ގެންނަކަން ފުލުހުންނަށް އެނގިގެން، އެ ތަކެއްޗާ ހަވާލުވާން އަންނަ މީހާ މެދުވެރިކޮށް، ދެން އެކަމުގައި ހިމެނޭ މީހުން ހޯދަން ރޭވިގެން ހިންގާ ބާވަތުގެ އޮޕަރޭޝަނެެވެ.\nއިމްރާން އާއި ޖިބްރީލް ހިމެނޭ މައްސަލައިގައި ޕޯސްޓުން ގެނައި ޕާރުސަލް ފުލުހުން ލީ ވެލާނާގޭ ޕިކްޕޯސްޓުގެ ލޮކަރަކަށެވެ. އެއީ އެ ތަކެއްޗާ ހަވާލުވާން އަންނަނީ ކާކުތޯ ބެލުމަށެވެ. އެ ޕާރުސަލް ނަގަން އައީ އިމްރާން އެވެ. އޭނާ ކޯޑު ޖަހައި ޕާރުސަލް ނަގައިގެން ދިޔުމުން ފުލުހުން ވަނީ އޭނާ ހައްޔަރު ކޮށްފަ އެވެ.\nއިމްރާން ފުލުހުން ގާތުގައި ބުނީ އެ ތަކެއްޗަކީ އެއީ ޖިބްރީލްގެ ތަކެތި ކަމަށެވެ. އެހެންވެ ފުލުހުން ޖިބްރީލް އެ ތަކެތި ނަގަން އަންނަންދެން ފުލުހުން ތިބީ އިމްރާންގެ ގޭގެ ތެރޭގަ އެވެ. އިމްރާން ދިރިއުޅުނު ގޭގައި ފުލުހުން ހަރަކާތްތެރިވަނިކޮށް، ޖިބްރީލް ވަނީ އެ ގެއަށް ގޮސްފަ އެވެ. އަދި އޭނާ ޕާރުސަލް ކަނޑައި އޭގެ ތެރޭގައި އޮތް ސިޓީ އުރަ ނަގަން އުޅެނިކޮށް ފުލުހުން ވަނީ އޭނާ ހައްޔަރުކޮށްފަ އެވެ.\nޖިބްރީލްގެ ޖީބުގައި އޮތް ތަޅުދަނޑިފައްޗެއް ބޭނުންކޮށްގެން ކޯޓު އަމުރެއްގެ ދަށުން އެ ގޭގެ ކޮޓަރިއެއް ހުޅުވައި ބަލާފާސްކުރަމުން ދަނިކޮށް އެ ކޮޓަރީގެ އަލަމާރިއެއްގެ ތެރޭގައި ހުރި ތިޖޫރިއެއްގެ ތެރޭގައި އޮތް ދެ ރަބަރު ޕެކެޓުން 10.45 ގްރާމުގެ ޑައިމޯފިން ފެނިފައިވާ ކަމަށް ދައުލަތުން ބުނެފައިވެ އެވެ. އެ ތިޖޫރި ހުރި އަލަމާރީގެ ތެރެއިން ފެނުނު މާސްކަކުން ފެނުނު ޑީއެންއޭގެ ޕްރޮފައިލް އިމްރާން އާއި ޖިިބުރީލްގެ ޑީއެންއޭ ޕްރޮފައިލްއާ ދިމާވާ ކަމަށްވެސް ބުނެފައިވެ އެވެ. އޭގެ އިތުރުން އެ ތަނުން މަސްތުވާތަކެތި ބަންދު ކުރަން ބޭނުންކުރާ ގިނަ އަދަދެއްގެ ސާމާނު ފެނުނު ކަމަށްވެ އެވެ.\nދައުލަތުގެ ފަރާތުން ދައުވާ ސާބިތު ކުރަން ހުށަހެޅި ހެކީންގެ ތެރޭގައި ހިމެނެނީ އެ އޮޕަރޭޝަނުގައި ބައިވެރިވި ފުލުހުންނާއި ތަހުލީލު ރިޕޯޓުތަކާއި އެހެނިހެން ރިޕޯޓުތައް ތައްޔާރު ކުރި ފުލުހުންނެވެ. ދިފާއުން އެ މައްސަލައިގައި ހެކި ހުށަހަޅާފައި ވަނީ މާ ލަހުން ކަމަށް ބުނެ ހެކި ބަލައިގަނެފައި ނުވެ އެވެ.\nމަސްތުވާތަކެއްޗާ ބެހޭ ގާނޫނުގައިވާ ގޮތުން، ދެވިހިފާފައި ނުވާ މީހެއްގެ އަތުގައި ހަތަރު ގްރާމަށް ވުރެ ގިނައިން ޑައިމޯފިން ފެނިއްޖެ ނަމަ އެ މީހަކު އަތުގައި އެ ތަކެތި ހުރީ ޓްރެފިކް ކުރަން ކަމަށް ބެލެވޭނެ އެވެ.\nއެ މައްސަލައިގައި ފާހަގަކުރި އެއް ނުކުތާއަކީ ދައުވާ ކުރީ ކޮޓަރީގެ ތެރެއިން ފެނުނު މަސްތުވާތަކެއްޗާ ގުޅިގެން ކަމާއި ޕޯސްޓު މެދުވެރިކޮށް ގެނައި ތަކެތީގެ ސަބަބުން ނޫން ކަމެވެ. އެެހެންކަމުން ތުހުމަތު ކުރެވުނު އަސްލު ފިލައިގެން ގޮސްފައިވާ ކަމަށާއި ދައުވާ ނުކުރެވޭނެ ކަމަށް ދިފާއުން ބުނެފައިވެ އެވެ. ނަމަވެސް، ހުކުމުގައި ވަނީ، ޕޯސްޓުން ގެނައި ތަކެތީގެ ވާހަކަ ދައުވާ ސީޣާގައި ބަޔާންކޮށްފައި އޮތީ ކަން ހިނގައިދިޔަ ގޮތް ބަޔާން ކުރަން ކަމަށެވެ.\nއެ މައްސަލައިގައި ހެކި ހޯދާފައި ވަނީ ގާނޫނާ ހިލާފަށް ކަމަށް ދިފާއުން ބުންޏަސް އެ އެޕާޓްމެންޓަށް ވަނީ އިމްރާންގެ ހުއްދައާއެކު ކަމަށް ހުކުމުގައިވެ އެވެ. އަދި ހެކި ނަގާފައި ވަނީ ކޯޓު އަމުރެއްގެ ދަށުން ކަމަށް ބުނެފައިވެ އެވެ.\nފެނުނު މަސްތުވާތަކެތި އިމްރާނާއި ޖިބްރީލާ ނުގުޅުވޭ ކަމަށް ބުނި ނަމަވެސް، އެ މަސްތުވާތަކެތި ފެނުނު ކަބަޑުން ފެނުނު މާސްކުތަކުން އެ ދެ މީހުންގެ ޑީއެންއޭ ފެނިފައިވާ ކަމަށްވެސް ބުނެފައިވެ އެވެ.\nމަސްތުވާތަކެތި ފެނުނު އެޕާޓްމެންޓަކީ ހަމައެކަނި އިމްރާންއާއި ޖިބްރީލް އުޅޭ ތަނެއް ނޫން ކަމާއި އެހެން މީހުންވެސް އެތަނުގައި އުޅޭކަން ސާބިތުކުރުމަށް ދިފާއުން މަސައްކަތް ކުރި އެވެ. ނަމަަވެސް، ފުލުހުން އޮޕަރޭޝަން ހިންގި އިރުވެސް އެތަނުގައި ދިރިއުޅޭ އެހެން ފަރާތެއް އުޅޭކަން އެނގެފައި ނުވާ ކަމަށް ފުލުހުންގެ ހެކިބަހުން އެނގޭ ކަމަށް ހުކުމުގައިވެ އެވެ.\nއެ ދައުވާ އެ ދެ މީހުންގެ މައްޗަށް އެކަށީގެންވާ ޝައްކެއް ނެތް މިންވަަށް ސާބިތުވާ ކަމަށް ބުނެ، އެ ދެ މީހުން އުމުރަށް ޖަލަށްލައި 100،000 ރުފިޔާއިން ޖޫރިމަނާ ކުރަން މި މަހުގެ 11 ވަނަ ދުވަހު އެ މައްސަލައިގައި ހުކުމްކޮށްފައިވެ އެވެ. މައްސަލަ ބެއްލެވީ ގާޒީ ހަސަން ސައީދެވެ.\nމަސްތުވާތަކެތީގެ ގާނޫނުގައިވާ ގޮތުން ޑައިމޯފިން ޓްރެފިކް ކުރުމުގެ ކުށުގެ އަދަބަކީ އުމުރަށް ޖަލަށްލުމާއެކު 100،000 ރުފިޔާއާއި 10،000،000 ރުފިޔާއިން ޖޫރިމަނާ ކުރުމެވެ. އުމުރަށް ޖަލަށް ލުމުގެ މާނައަކީ 25 އަހަރަށް ޖަލަށްލުމެވެ.\nބިޔަރު ދަޅުތަކަކާ އެކު މާލެއިން މީހަކު ހައްޔަރުކޮށްފި\nމަސްތުވާތަކެތީގެ އޮޕަރޭޝަނެއްގައި ބަޔަކު ހައްޔަރުކޮށްފި


Nations League: Italy aai Belgium final buraa gaathah | Mihaaru\nއިންގްލެންޑްގެ މިންގްސް (ކ) ކައިރިން ބެލްޖިއަމްގެ ޑިބްރޭނާ ބޯޅަ ހިފައިގެންދާން މަސައްކަތްކުރަނީ.-- ފޮޓޯ: އޭއެފްޕީ\n16 ނޮވެމްބަރ 2020 - 09:265comments\nބްރުސެލްސް (ނޮވެމްބަރު 16) - ޔުއެފާ ނޭޝަންސް ލީގުގައި ރޭ ކުޅުނު މެޗުތަކުން މޮޅުވެ އިޓަލީ އާއި ބެލްޖިއަމް މުބާރާތުގެ ފައިނަލް ބުރު (ސެމީ ފައިނަލް) ގެ ޖާގައެއް ހޯދުމާ ގާތަށް ޖެހިލައިފި އެވެ.\nރޭ އިންގްލެންޑް އަތުން އަމިއްލަ ދަނޑުގައި 2-0 އިން ހޯދި މޮޅާ އެކު ބެލްޖިއަމް ވަނީ ގްރޫޕް އޭ2 ގެ އެއް ވަނައިގައި ދެ ޕޮއިންޓުގެ ލީޑެއް ނަގައިފަ އެވެ. އެއީ ފަސް މެޗުން 12 ޕޮއިންޓް ހޯދައިގެންނެވެ. ދެ ވަނައިގައި އޮތް ޑެންމާކް ވަނީ ރޭ 2-1 އިން އައިސްލެންޑް ބަލިކޮށް ފަސް މެޗުން 10 ޕޮއިންޓް ހަމަކޮށްފަ އެވެ. މި ގްރޫޕްގެ ތިން ވަނައިގައި އިންގްލެންޑް އޮތީ ފަސް މެޗުން ހަތް ޕޮއިންޓާ އެކު އެވެ. ފުލުގައި އޮތް އައިސްލެންޑަށް އަދި ޕޮއިންޓެއް ނުލިބެ އެވެ.\nރޭގެ ނަތީޖާއާ އެކު އިންގްލެންޑަށް ވަނީ ފައިނަލް ބުރުގެ ދޮރު ބަންދުވެފަ އެވެ. އެއް ވަނަ ޓީމަށް ފައިނަލް ބުރުން ފުރުސަތު ލިބޭއިރު މި ގްރޫޕުން އެ ޖާގަ ލިބޭނީ ބުދަ ދުވަހުގެރޭ ބެލްޖިއަމް ދަނޑުގައި ޑެންމާކާ ދެކޮޅަށް ކުޅޭ މެޗުން މޮޅުވާ ޓީމަކަށެވެ. އެއްވަރު ކޮށްލައިގެން ވެސް ބެލްޖިއަމަށް ފަރުޖައްސައިލެވޭނެ އެވެ.\nބެލްޖިއަމް އިން ރޭ އިންގްލެންޑް ކޮޅަށް ދެ ގޯލު ޖެހީ ވެސް މެޗުގެ ފުރަތަމަ 23 މިނިޓް ތެރޭގަ އެވެ. މެޗުގެ 10 ވަނަ މިނިޓްގައި ޔޫރީ ޓިއެލެމަންސް ޖެހި ބޯޅަ ގޯލަށް ވަނީ އިންގްލެންޑްގެ ޑިފެންޑަރު ޓައިރަން މިންގްސް ފައިގައި ޖެހިފައި ގޮހެވެ. މެޗުގެ 23 ވަނަ މިނިޓްގައި ބެލްޖިއަމްގެ ދެ ވަނަ ގޯލު ޖެހީ ހިލޭ ޖެހުމަކުން ޑްރީސް މާޓެންސް އެވެ. އިންގްލެންޑްގެ ހެރީ ކޭން ޖެހި ބޯޅައެއް ބެލްޖިއަމްގެ ރޮމެލޫ ލުކާކޫ ވަނީ ސަލާމަތްކޮށްފަ އެވެ.\nއިޓަލީ ކުޅުންތެރިން ލަނޑު ޖެހުމަށް ފަހު އުފާފާޅުކުރަނީ.-- ފޮޓޯ: އޭއެފްޕީ\nގްރޫޕް އޭ1 އިން ފައިނަލް ބުރުން ޖާގަ ހޯދުމުގެ ފުރުސަތު ތިން ޓީމަކަށް އެބައޮތެވެ. އެއީ ރޭ ޕޮލެންޑް އަތުން 2-0 އިން މޮޅުވެ މި ވަގުތު އެއް ވަނައިގައި އޮތް އިޓަލީ އާއި ބޮސްނިއާ އަތުން 3-1 އިން މޮޅުވެ ދެ ވަނައިގައި އޮތް ނެދަލެންޑްސްގެ އިތުރުން ތިން ވަނައިގައި އޮތް ޕޮލެންޑް އަށެވެ. ކޮންމެ ޓީމެއް ފަސް މެޗު ކުޅެފައިވާއިރު، އިޓަލީ އެއް ވަނައިގައި އޮތީ ނުވަ ޕޮއިންޓާ އެކު އެވެ. ދެ ވަނައިގައި އޮތް ނެދަލެންޑްސް އަށް އަށް ޕޮއިންޓް ލިބިފައިވާއިރު، ޕޮލެންޑް ތިން ވަނައިގައި އޮތީ ހަތް ޕޮއިންޓާ އެކު އެވެ. ފުލުގައި އޮތް ބޮސްނިއާ އަށް ވަނީ ދެ ޕޮއިންޓް ލިބިފަ އެވެ.\nބުދަ ދުވަހުގެރޭ ކުޅޭ މި ގްރޫޕްގެ ފަހު މެޗުތަކުގައި ރަށުންބޭރުގައި އިޓަލީ ކުޅޭނީ ބޮސްނިއާ އެވެ. އަދި ޕޮލެންޑް އަމިއްލަ ދަނޑުގައި ނެދަލެންޑްސްއާ ބައްދަލުކުރާނެ އެވެ.\nނެދަލެންޑްސް ދަނޑުގައި ރޭ ބޮސްނިއާ ކޮޅަށް އެ ޓީމުގެ ގޯލުތައް ޖެހީ ޖިއޮޖީނިއޯ ވައިނަލްޑަމް ދެ ގޯލާއި މެމްފިސް ޑިޕާއި އެވެ. ބޮސްނިއާގެ ހަމައެކަނި ގޯލު ޖެހީ ސްމައިލް ޕްރެވެލްޔަކް އެވެ. އިޓަލީން ރޭގެ މެޗުގައި ލީޑުނެގީ ފުރަތަަމަ ހާފުގައި ޖޯޖީނިއޯ ވައްދާލި ޕެނަލްޓީންނެވެ. ޕޮލެންޑަށް މައްސަލަ ދިމާވީ މެޗުގެ 77 ވަނަ މިނިޓްގައި އެ ޓީމުގެ ޔަސެކް ގޮރާލްސްކީ އަށް ދެ ވަނަ ރީނދޫ ކާޑާ އެކު ރަތް ކާޑު ދެއްކުމުންނެވެ. ޕޮލެންޑްގެ ކުޅުންތެރިއަކު މަދުވުމުގެ ފައިދާނަގައި އިޓަލީ އަށް ތިން ޕޮއިންޓް ކަށަވަރުކޮށްދިން ލަނޑު ޖެހީ ބަދަލު ކުޅުންތެރިއެއްގެ ގޮތުގައި ކުޅެން އެރި ޑޮމެނިކޯ ބެރާޑީ އެވެ.\nއިތުރު ލިޔުންތައް އިގިރޭސިވިލާތުގެ ގައުމީ ޓީމް އިޓަލީގެ ގައުމީ ޓީމް


އެމްއެންޑީއެފް ކޯސްޓުގާޑުން ހިންގި "އޮއިލް ޕޮލިޔުޝަން ރެސްޕޮންސް ޓްރޭނިންގ1 ދެހާސް ނަވާރަ" ކާމިޔާބުކަމާއެކު ނިންމާލައިފި\nއެމްއެންޑީއެފް ކޯސްޓްގާޑުން ހިންގި "އޮއިލް ޕޮލިޔުޝަން ރެސްޕޮންސް ޓްރޭނިންގ 1-2019" ކާމިޔާބުކަމާ އެކު ނިންމާލައިފިއެވެ.\nއެމްއެންޑީއެފް ހުޅުމާލޭ ޕޯސްޓްގައި މިއަދު ހެނދުނު ބޭއްވި މި އެކްސަސައިޒް ނިންމުމުގެ ރަސްމިއްޔާތު ޝަރަފުވެރިކޮށްދެއްވައި، އެކްސަސައިޒްގައި ބައިވެރިވި ސިފައިންނަށް ސެޓްފިކެޓް ހަވާލުކޮށްދެއްވީ އެމްއެންޑީއެފް ސަރވިސް ކޯގެ ކޮމަޑާންޓް ބްރިގޭޑިއަރ ޖެނެރަލް ޙާމިދު ޝަފީޤެވެ. އަދި، އެކްސަސައިޒްގައި ބައިވެރިވި މުދައްރިބުންނަށް ސެޓްފިކެޓް ހަވާލުކޮށްދެއްވީ ކޯސްޓްގާޑުގެ ކޮމަޑާންޓް ކާނަލް މުޙައްމަދު ސަލީމެވެ.\nމި ރަސްމިއްޔާތުގައި، ކޯސްޓްގާޑުގެ ކޮމަޑާންޓް ކާނަލް މުޙައްމަދު ސަލީމް ވަނީ ވާހަކަފުޅު ދައްކަވާފައެވެ.މިމަހުގެ 25 އިން މިއަދުގެ ނިޔަލަށް ކުރިއަށްގެންދިޔަ މި ފަރިތަކުރުންތަކުގައި، "ދަ އިންޓަރނޭޝަނަލް ކޮންވެންޝަން ފޮރ ދަ ޕްރިވެންޝަން އޮފް ޕޮލިޔުޝަން ފްރޮމް ޝިޕްސް (މާޕޯލް)" އާ ބެހޭގޮތުން ވަނީ މަޢުލޫމާތު ފޯރުކޮށްދީފައެވެ.\nއަދި، ކަނޑަށް އެޅޭ ތެލުގެ ބާވަތްތަކާއި، ކަނޑަށް ތެޔޮ އެޅުމުން ތިމާވެއްޓަށް ކުރާނެ އަސަރުތަކާއި، ކަނޑަށް އެޅޭ ތެޔޮ ކޮންޓެއިންމެންޓް ކުރާނެ ގޮތާއި، ރިކަވަރ ކުރާނެ ގޮތްތަކާއި، ކަނޑަށް އެޅޭ ތެޔޮ ރައްކާތެރިކަމާއެކު ނައްތާލުމަށް ބޭނުންކުރާ އާލާތްތަކާ ބެހޭގޮތުން ވެސް ވަނީ މަޢުލޫމާތު ފޯރުކޮށްދީފައެވެ\nމާލެ އާއި މާލެ ކައިރި ކަނޑުގެ ސަރަޙައްދުގައި ކުރިއަށްގެންދިޔަ މި ފަރިތަކުރުންތަކުގައި އެމްއެންޑީއެފް ކޯސްޓްގާޑާއި، އެމްއެންޑީއެފް މެރިންކޯގެ ސިފައިން ބައިވެރިވިއެވެ. މި ތަމްރީނުތަކުގައި މުދައްރިބުންގެ ގޮތުގައި ހަރަކާތްތެރިވީ، އެ ދާއިރާއިން ތަމްރީނު ލިބިފައިތިބި ސިފައިންނެވެ.\nމި އެކްސަސައިޒްގެ އޮބްޒާވަރުންގެ ގޮތުގައި، އެންވަޔަރަމަންޓަލް ޕްރޮޓެކްޝަން އެޖެންސީއާއި، މޯލްޑިވްސް ޑިޒާސްޓަރ މެނޭޖްމަންޓް އޮތޯރިޓީ އަދި މޯލްޑިވްސް ޕޯޓްސް ލިމިޓެޑްގެ ބޭފުޅުން ބައިވެރިވެލެއްވިއެވެ. މި ފަރިތަކުރުންތަކުގެ ފައިނަލް އެކްސަސައިޒް ކުރިއަށް ގެންދިޔައީ މިއަދު ހެނދުނު ހުޅުމާލޭގައެވެ.އެކްސަސައިޒް ނިންމުމުގެ ރަސްމިއްޔާތުގައި، އެމްއެންޑީއެފް ސަރވިސް ކޯގެ ކޮމަޑާންޓް، ބްރިގޭޑިއަރ ޖެނެރަލް ޙާމިދު ޝަފީޤްގެ އިތުރުން، އެމްއެންޑީއެފް ކޯސްޓްގާޑުގެ ކޮމަޑާންޓް، ކާނަލް މުޙައްމަދު ސަލީމާއި، ގިނަ އަދަދެއްގެ ސިފައިން ބައިވެރިވެލެއްވިއެވެ.\nބ.އަތޮޅާއި ޅ.އަތޮޅާ ދޭތެރެއިން ބޯޓެއް އޮޔާދާތީ، ދަތުރުކުރާ ފަރާތްތަކުން ސަމާލުވުމަށް އިލްތިމާސްކޮށްފި\nމަސްވެރިން މަހަށް ނުކުންނައިރު މޫސުމަށް ބަލައި ރައްކާތެރިކަމުގެ ފިޔަވަޅުތައް އެޅުމަށް އިލްތިމާސްކޮށްފި\nއަސްކަރީ ތަމްރީނުގައި ބަޑިޖެހާނެތީ ސަމާލުވާން އެމްއެންޑީއެފް އިން އެދިއްޖެ!


Sophie Turner kaivenikoffi | Mihaaru\nސޯފީ އާއި ޖޯ.\n"ގޭމް އޮފް ތުރޯންސް" ގެ ސަންސާ ސްޓާކް ކައިވެނިކޮށްފި\n02 މެއި 2019 - 11:53\nއެ ދެ މީހުން ކުއްލި ގޮތަކަށް ބުދަ ދުވަހު ލޮސް ލޮސް އެންޖެލިސްގައި ކައިވެނިކުރި އިރު، އެންގޭޖްމަންޓް އިއުލާންކޮށްފައި ވަނީ 2017 ގެ އޮކްޓޯބަރުގަ އެވެ.\nޖޯ އަކީ އިންޑިއާގެ މަޝްހޫރު ބަތަލާ ޕްރިޔަންކާ ޗޯޕްޅާގެ ފިރިމީހާ ނިކް ޖޯނަސް އެއްބަނޑު އެއްބަފާ ބޭބެއެކެވެ. ކުރިން އަޑުއަރާފައިވާ ގޮތުން ސޯފީ، 23، އާއި ޖޯ، 29، ކައިވެނި ކުރާނީ މި އަހަރުގެ ފަހުކޮޅު ފްރާންސްގެ ވެރިރަށް ޕެރިހުގަ އެވެ.\nނަމަވެސް "ސަޕްރައިޒް" ވެޑިންއެއްގެ ގޮތުގައި އެ ދެ މީހުންގެ ކައިވެނި ކުރެވިގެން ދިޔަ އިރު، އެ ހަފުލާގައި ބައިވެރިވެފައި ވަނީ އާއިލާ އާއި ގާތް ރައްޓެހިންނެވެ. ކައިވެނީގެ ރަސްމިއްޔާތުގެ ތެރެއިން ނަގާފައިވާ ވީޑިއޯތަކެއް ޑީޖޭ ޑިޕްލޯ ވަނީ އިންސްޓަގްރާމް ސްޓޯރީގައި ވެސް ހިއްސާކޮށްފަ އެވެ.\nމިދިޔަ އަހަރު ރާއްޖޭގައި ޗުއްޓީ ވެސް ހޭދަ ކުރި ސޯފީގެ "ގޭމް އޮފް ތުރޯންސް" 8 ވަނަ ސީޒަނާ އެކު މި މަހުގެ 19 ގައި ނިންމައިލާ އިރު، އޭނާ ދެން އެންމެ އަވަހަށް ބޮޑު ސްކްރީނުން ފެނިގެން ދާނީ އަންނަ މަހުގެ7ގައި ރިލީޒް ކުރާ "އެކްސް މެން" ސީރީޒްގެ 12 ވަނަ ފިލްމު "ޑާކް ފީނިކްސް" އިންނެވެ.\nތިން ބެއިން ހިމެނޭ ބޭންޑް "ޖޯނަސް ބްރަދާޒް" ވަރަށް ގިނަ ދުވަސްތަކެއްގެ މެދުކެނޑުމަކަށް ފަހު، ދާދި ފަހުން އެނބުރި އައި ލަވަ "ސަކާ" ދައްކައިލި އިރު އެ ލަވައިން ބޭނޑްގެ އެހެން މެމްބަރުންގެ ހަޔާތުގެ ބައިވެރިންނާ އެކު ސޯފީ ވެސް ޖޯއާ އެކު ފެނިގެން ގޮސްފައިވެ އެވެ.\nއިތުރު ލިޔުންތައް ހޮލީވުޑް ލޮސް އެންޖެލިސް ހޮލީވްޑް ކައިވެނި\nސޯފީ ޓާނާ އަށް އަންހެން ކުއްޖެއް\nސޯފީ ޓާނާ އިނީ އަލަތު ދަރި އަށް ބަލިވެ


Covid-19: Dhuniye syringe ah jehidhaanethee birun\nކޮވިޑް-19: ޖަރުމަން ފެކްޓަރީއެއްގައި ސިރިންޖް އުފެއްދުން މެކުހަށް\nޖަރުމަންގެ އެލްމޯ ފެކްޓަރީގައި ކޮވިޑް އޯޑަރުތަކަށް ސިރިންޖް އުފައްދަނީ\nމުޅި ދުނިޔޭގައި ކޮވިޑް ވަކިހިއްޕާފައި އޮތް އޮތުމުން ސަލާމަތްވުމަށް ކުރަންޖެހިފައި އޮތް ހަމައެކަނި ކަމަކީ ވެކްސިން އީޖާދު ކުރުމެއް ނޫނެވެ. އިންޖެކްޝަން ކައްޓާއި ސިރިންޖް ވެސް ވަނީ ބިލިއަނުން އުފައްދަން ޖެހިފަ އެވެ.\nޖަރުމަނުގައި އެންމެ ގިނައިން ސިރިންޖް އުފައްދާ އެލްމޯ ފެކްޓަރީގެ ކޯޑައިރެކްޓަ، ފިލިޕް ބްރައުން، އޭއެފްޕީ އަށް ވިދާޅުވީ، ބުރަ ބޮޑު ނަމަ ވެސް، ދުނިޔެ ސިރިންޖަށް ޖެހުނަ ނުދެއްވާނެ ކަމަށެވެ. ގައުމުތަކުން، ކުންފުނިތަކުން އެދޭ އަދަދަށް ސަޕްލައި ކޮށްދެއްވާނެ ކަމަށެވެ.\nއެލްމޯ ފެކްޓަރީގައި، އެސްމްބްލީ ލައިންތަކުގައި މާސްކްއެޅި މީހުން 24 ގަޑިއިރު، ހަފުތާއަކު ހަތްދުވަހު ހުއްޓުމެއް ނެތި މަސައްކަތްކުރެ އެވެ. ފެކްޓަރީގައި މިހާރު ވެސް އެ ކުރަނީ ޖަރުމަނާއި އިތުރު 140 ގައުމަކުން ލިބިފައި ހުރި އޯޑަރުތަކަށް ސިރިންޖް އުފެއްދުމުގެ މަސައްކަތްތަކެވެ. އެލްމޯއިން ކޮންމެ އަހަރަކު ދެ ބިލިއަނަށް ވުރެ ގިނަ ސިރިންޖް އުފައްދަ އެވެ.\nޖަރުމަންގެ އެލްމޯ ފެކްޓާރީގައި އެކި ސައިޒުގެ ސިރިންޖް އުފައްދާ\nފިލިޕް ބްރައުން ވިދާޅުވި ގޮތުގައި، ކޮންމެ 13 ސިކުންތަކުން 64 ސިރިންޖަށް ޕިސްޓަން ލައިވައި މުޅިން ފުހިހަމަކުރެވެ އެވެ. ސިރިންޖްތަކަށް ބޭނުންވާ އިންޖެކްޝަން ކަށި އުފައްދަނީ މެލޭޝިއާގައި ހުންނަ އެކުންފުނީގެ ގޮތްޕެއްގަ އެވެ.\nދުނިޔެއަށް ދިމާޥެފައި އޮތް ކޮވިޑް ހާލަތާ ގުޅިގެން ޑިމާންޑް އިތުރުވެފައި ވާތީ އިތުރު އެސެމްބްލީ ލައިނަކަށް 30 މިލިއަން ޔޫރޯ އިންވެސްޓްކުރަން ވިސްނަމުން އަންނަ ކަމަށް އެލްމޯއިން ބުންޏެވެ. އެލްމޯއިން ބުނީ މިހާލަތަށް ޚާއްސަކޮށް އުފެއްދި ސިރިންޖްތައް ބަޔޮންޓެކްއަށް ރައްދުކުރަމުން އަންނަ ކަމަށާއި ފައިޒާއިން ބޭނުންކުރަން ވެސް ފަށާފައިވާ ކަމަށެވެ.\nމެލޭޝިޔާ ޖަރުމަން ކޮވިޑް-19 + ކޮވިޑް ވެކްސިން ފައިޒާ


Hadhiya ah beynumee kanamadhu metaa gandeh!\nހަދިޔާއަށް ބޭނުމީ ކަނަމަދު މެޓާ ގަނޑެއް!\nރަށަކުން މީހަކު މާލެ އަންނަ ނަމަ އަބަދުވެސް މި އަންނަނީ ރަށުން ހަދާ ކޮންމެވެސް ކާ އެއްޗެއް ފޮށިގަނޑުގަނޑުގެ އިތުރުން ދަޅު ދަޅުގައި ބަންދުކޮށް ހިފައިގެނެވެ. ހަދިޔާ ފޮށިގަނޑެއް ބަންދުކޮށްގެން އެ ހިފައިގެން ނޫނީ މާލެއަކަށް ނާރަ އެވެ. ދެކުނު އަތޮޅުތަކުން ނަމަ ހަދިޔާ ފޮށިގަނޑުގައި ކޮންމެހެން ވެސް އައްޑޫ ބޮނޑި، ތެލުލި އަލަ ނޫނީ ހަވާދު ފުޅިއެކެވެ. އުތުރުގެ ރަށުންނަމަ ބަނބުކެޔޮ ދަޅަކާއި ކަނަމަދު މެޓާގަނޑެކެވެ.\nއަދި މި ފަހަކަށް އައިސް އަހަރުމެންގެ ތެރޭގައި ކަނަމަދުގެ މަގުބޫލުކަން ކުއްލިއަކަށް ވަނީ މާ ބޮޑުވެފަ އެވެ. މިހާރު ވައިގައި ހިފައިގެން އުޅެނީ މާ ބޮޑު ކަނަމަދު މެޓާގަނޑެކެވެ. މި މެޓާގަނޑު މީރުވެފައި ހިނގާލެއް ބާރު ކަމުން ދިވެހިންގެ މިފަދަ ކާ އެއްޗެއްސަށް ޒުވާނުންގެ މެދުގައި އޮންނަ ޝައުގުވެރިކަން އިތުރުވާކަން އެނގެ އެވެ.\nކަނަމަދާއި ގެރިކިރު އެއްކޮށްގެން ހަދާފައި ހުންނަ މި މެޓާގަނޑު ޓެކްސްޗާގެ ގޮތުން ބޮޑަށް އޮންނަނީ ބޮޑު ބިޔަ ޓޮފީގަނޑެއް ގޮތަށެވެ.\nމިހާރު ކާބޯތަކެތި ވެސް ސަޅިވަނީ އޭގެ ރަހައިގެ އިތުރުން ފޮޓޯއަށް ވެސް ރީތިވަންޏާ އެވެ. ސަޅިފޮޓޯއެއް ނެގެންޏާ އެ ސަޅިވީ އެވެ.\nކަނަމަދު މެޓާގަނޑު މިއީ އުތުރުގެ ބައެއް ރަށްރަށުގެ ހާއްސަ އެއްޗެކެވެ. ވަކި ހާއްސަ ފިލާގަނޑެއް ބޭނުން ކޮށްގެން ހަދާފައި ހުންނަ މި މެޓާގަނޑުގެ އެކި އެކި ޑިޒައިންތައް ވެސް ހުރެއެވެ. އަދި މި ޑިޒައިންތަކަށް ހަދާފައި ހުންނަ ކަނަމަދު މެޓާގަނޑުގެ ފޮޓޯތައް ޓުވިޓާގެ އިތުރުން އިންސްޓަގްރާމް ފީޑުތަކުގައި ވެސް ދައުރަވަމުން ގޮސް ބޮޑު މަގުބޫލު ކަމެއް ހޯދަމުން އަންނަ އިރު މެޓާގަނޑުގެ ފޮޓޯ ފެންނަ ކޮންމެ މީހަކު ވެސް ކާ ހިތް ޖައްސުވާފައި ވެއެވެ.\nކަނަމަދު މެޓާގަނޑުގެ އަޖުމަ ބަލާފައި ތިބިމީހުން ބުނާ ގޮތުގައި ކަނަމަދު ކޭކު އަދި އެއްޗަކަށް ނުވެއެވެ. ކަނަމަދު މެޓާގަނޑުވަރެއް ހަމަ ނެތެވެ. އަދި ކަނަމަދަށް ހިތްޖެހިފާވާ މީހުންނަށް މިވަރު އެއްޗެއް ވެސް ނެތެވެ.\nހަވީރު ސައިގެ އިތުރުން ހަމަ ކޮންމެވަގުތެއްގައި ވެސް ފޮނިއެއްޗެއް ހަފާލަން ބޭނުންނަމަ ކާލަން މީރު އެއްޗެއް ކަމަށް އާމްދަނީ ހޯދަން މި މެޓާގަނޑު ހަދައި އުޅޭ ހދ. ނެއްލައިދޫ މީހަކު ބުންޏެވެ. އޭނާ ބުނި ގޮތުންނަމަ 1 ޖޯޑު މަދުން ހަދާ މެޓާގަނޑެއް އާއްމުކޮށް އެ ރަށުގައި ވިއްކަނި 100 ރ. އަށެވެ.\nމާ ގިނަ އެއްޗެއް މި މެޓާގަނޑަށް ނޭޅިޔަސް މިއަށް އަޅާ ކަނަމަދުން އެކަނިން ވެސް މީގެ އަގު އުފުލެ އެވެ. ކަނަމަދު މެޓާގަނޑު މާލެ ގެނެސް މިހާރު ފޭސްބުކް މެދުވެރިކޮށް ވެސް ވިއްކާ މީހުން އުޅެ އެވެ.\nދެކުނުން އައްޑޫއަށް ހާއްސަ އެއްޗެއް ކަމަށްވާ އައްޑޫ ބޮނޑިއަކީ ދެކުނުގެ އެހެން އަތޮޅުތައް ކަމުގައިވާ ފުވައްމުލަކާއި ގއ. އާއި ގދ. ގައި ހަދާ ހާއްސަ ހަދިޔާއެއްގެ ގޮތުގައި ވިއްކާ އެއްޗެއްކެވެ. މާ ވަރުގަދައަށް ހަފަން ނުޖެހުނަސް ދިޔާ ހަކުރާއި ގަބުޅި އަޅައިގެން ކެޔޮފަތުގައި އޮޅާލާފައި ހުންނަ މި ބޮނޑިއަކީ ގިނަ މީހުންގެ މެދުގައި މަގުބޫލު އަދި ކާހިތްވާ ވެސް ބޮނޑިއެކެވެ.\nބާޒަރުގައި އާއްމުކޮށް ވިއްކަން ހުންނަ އެއްޗިސްއަށް ވުރެ ވެސް ދެކުނުން ގެންނަ ބޮނޑި ހާއްސަވަނީ ތާޒާ ވުމުންނެވެ. ވަޅޯމަހާއި ލައިގަން މަސްދަތުރެއްގައި ނުވަތަ އެހެންވެސް އެއްވެލުމެއްގައި ލުއިކާނާއެއް ގޮތަށް ނުވަތަ އައްޑޫ ގުޅައާއި އެއްކޮށް އެއްވަގުތަކު ސައިތައްޓެއް ބޯލަން ވެސް މި ބޮނޑި ވަރަށް ބަރާބަރެވެ.\nއައްޑޫ ބޮނޑިއަށްވުރެ ވެސް ބޮޑަށް ކަނަމަދު މެޓާގަނޑުގެ މިއުޅެނީ މިދުވަސްވަރު ވައިގެ ތެރޭގަ އެވެ. އުތުރުގެ ރަށަކަށް ދެވިއްޖެނަމަ މި މެޓާގަނޑު ހަދާ މަންޒަރުގެ ކުޑަ ވީޑިއޯއެއް ނޫނީ ފޮޓޯއެއް އިންސްޓަގްރާމް ފީޑަށް ނުލައި ދަތުރު ފުރިހަމައެއް ނުވެއެވެ. ކަނަމަދު މެޓާގަނޑާއި އައްޑޫބޮނޑި މިއީ ދިވެހިވަންތަ ރަހަތަކުގެ ތެރެއިން އަދި ފޮނި ރަހާގައިވެސް ފާހަގަކޮށްލެވޭ ދެ ބާވަތެކެވެ.\nއައްޑޫ ބޮނޑިއާއި ކަނަމަދު މެޓާގަނޑު މީ ހަދިޔާ ފޮށިގަނޑުން ތެރެއިން ފެންނާނެ އެންމެ ދިވެހިވަންތަ އަދި އެންމެ ގިނަ ބަޔަކަށް ކަމުދާނެ ފޮނި ކާނާ ކަމަށް ދެބަސްވެވޭކަށް ނެތެވެ. މިތަނުން ބޮޑަށް މީރީ ކޮއްޗެއް؟\nމައިގްރޭން ހުރޭތަ، މި ބާވަތްތައް ކެއުން ހުއްޓާލާ!


Bodu molhakaa eku India balikoh, Pakistan ICC trophy ufulaalaifi\nބޮޑު މޮޅަކާއެކު އިންޑިއާ ބަލިކޮށް، ޕާކިސްތާނުން އައިސީސީ ޓްރޮފީ އުފުލާލައިފި\nޕާކިސްތާނަކީ މުބާރާތުގައި ވާދަކުރި އެންމެ ދަށަށް ރޭންކުކޮށްފައިވާ ޓީމު\nޕާކިސްތާން މެޗުގައި 338 ލަނޑު ހެދިއިރު، އިންޑިއާއަށް ހެދުނީ 158 ލަނޑު\nކ. މާލެ | 18 ޖޫން 2017 | އާދީއްތަ 21:43 | 2,045\nއިންޑިއާގެ މައްޗަށް ކުރިހޯދާ ޕާކިސްތާނުން އުފާފާޅުކުރަނީ - ޓްވިޓަރ\nބޮޑު މޮޅަކާއެކު އިންޑިއާ ބަލިކޮށް، ޕާކިސްތާނުން އައިސީސީ ޓްރޮފީ އުފުލާލައިފިއެވެ.\nއިނގިރޭސިވިލާތުގެ ލަންޑަންގެ ދަ އޯވަލްގައި ކުޅުނު މި މެޗުގައި ފުރަތަމަ ކުޅެން އެރީ ޕާކިސްތާނުންނެވެ. އެޓީމުން ވަނީ ކުޅެން އަރާ ހަތަރު ކުޅުންތެރިން ނުބައިވެގެން 50 އޯވަރު ތެރޭގައި 338 ލަނޑު ހަދާފައެވެ. މިއީ 1992 ވަނަ އަހަރަށްފަހު ޕާކިސްތާނުން 50 އޯވަރާއެކު އައިސީސީ ޓްރޮފީ ހޯދި ފުރަތަމަ ފަހަރެވެ.\nޕާކިސްތާން ޓީމުގެ ފަހަރް ޒަމާން ސެންޗަރީއެއް ހަދާފައިވާއިރު، މުހައްމަދު ހަފީޒް ވަނީ ނުބައިނުވެ 57 ލަނޑު ހަދާފައެވެ. މީގެއިތުރުން އަޒްހަރު އަލީ 59 ލަނޑު ހަދާފައިވާއިރު، ބަބާ އަޒަމް ވަނީ 46 ލަނޑު ހަދާފައެވެ.\nޖަވާބުގައި އިންޑިއާ އިން ކުޅެން އަރާ ހުރިހާ ކުޅުންތެރިން ނުބައިވެގެން ހެދުނީ 158 ލަނޑެވެ. އިންޑިއާ ޓީމުގެ ހަރްދިކް ޕަންޑްޔާ 76 ލަނޑު ހަދާފައިވާއިރު، ޔުވްރާޖް ސީންގް ވަނީ 22 ލަނޑު ހަދާފައެވެ.\nޕާކިސްތާނަކީ މިފަހަރުގެ މުބާރާތުގައި ވާދަކުރާ އެންމެ ދަށަށް ރޭންކުކޮށްފައިވާ ޓީމެވެ. އެޓީމު ދުނިޔޭގެ ހަވަނައަށް ރޭންކުކޮށްފައިވާއިރު، އިންޑިއާ ރޭންކުކޮށްފައިވަނީ ދުނިޔޭގެ އެއްވަނައަށެވެ.\nމެޗަށްފަހު ވާހަކަ ދައްކަމުން ޕާކިސްތާންގެ ކެޕްޓަން ސަފްރާޒް އަހުމަދު ބުނީ ގްރޫޕް ސްޓޭޖުގައި އިންޑިއާ އަތުން ބަލިވުމުންވެސް މުބާރާތް އަދި ނުނިމޭ ކަމަށާއި، އަދިވެސް ކާމިޔާބުކުރެވޭނެކަން ކުޅުންތެރިންނަށް ވިސްނައިދީފައިވާނެކަމަށެވެ. އެގޮތުން ހުރިހާ ޝުކުރެއްވެސް ހައްގީ ކުޅުންތެރިންނަށް ކަމަށް އޭނާ ވަނީ ބުނެފައެވެ.\nPakistan clinched the ICC champions trophy, beating India by 180 runs Congratulations Pakistan @Raajje_tv #PAKvIND #CT17 pic.twitter.com/tz1f9ULgzo\n— RaajjeTV Sport (@RaajjeTVsport) June 18, 2017\nމެޗަށްފަހު ވާހަކަދައްކަމުން އިންޑިއާގެ ކެޕްޓަން ވިރާތް ކޯލީ ބުނީ އިންޑިއާގެ ހުރިހާ ކުޅުންތެރިންވެސް މެޗު ކާމިޔާބުކުރަން ކުރެވެން އޮތް ހުރިހާ މަސައްކަތެއް ކޮށްފައިވާ ކަމަށާއި، އެހެންނަމަވެސް ކޮންމެ ދުވަހަކު މޮޅުނުވާނެކަން އެއީ ގަބޫލުކުރަންޖެހޭ ހަގީގަތެއް ކަމަށެވެ.\nމުބާރާތުގައި ޕާކިސްތާން ވަނީ ދުނިޔޭގެ ދެވަނައަށް ރޭންކުކޮށްފައިވާ ސައުތް އެފްރިކާ އަދި ތިންވަނައަށް ރޭންކުކޮށްފައިވާ އޮސްޓްރޭލިއާވެސް ބަލިކޮށްފައެވެ. ޕާކިސްތާން ހޯދި ކާމިޔާބީއާއެކު އެގައުމުގައި އަންނަނީ އުފާފާޅުކުރަމުންނެވެ.


Mucormycosis Akee Koba? - Vaguthu\nމިއުކޯމައިކޯސިސް ނުވަތަ 'ބްލެކް ފަންގަސް' އަކީ ދުނިޔެއަށް އާ ބައްޔެއް ނޫނެވެ. މި ބަލި ޖައްސަނީ މިއުކޯ ކިޔާ ފަންގަސް އަކުންނެވެ. ތެތް ސާފަސްތަކުގައި މި ފަންގަސް އުޅޭއަކީ ބައެއް ފަހަރު ނުރައްކާތެރި ބައްޔަކަށް ވެއެވެ. އެއީ ބަލިމީހާގެ ދިފާއީ ނިޒާމު ބަލިކަށިވެ ބަލީގެ ޖަރާސީމާއި ހަނގުރާމަކުރުމުގެ ގާބިލުކަން ބަލިމީހާ އަށް ގެއްލޭ ހިސާބުން ފުރާނައަށްވެސް ގެއްލުންވާ ހިސާބަށް ދަނީއެވެ.\nބްލެކް ފަންގަސް ފެތުރެމުންދަނީ ނޭވާލާނިޒާމުން ފައްޓައިގެން ސިކުނޑިއަށެވެ. ހަށިގަނޑުގެ ލޭހޮޅިތަކުން ބަލީގެ ޖަރާސީމު ހަށިގަނޑުގެ މުހިންމު ގުނަވަންތަކަށް ދެއެވެ. އާންމުގޮތެއްގައި ބަލީގެ ޖަރާސީމުގެ ސަބަބުން ނުރައްކާވާ ހިސާބަށް ދާ ގުނަވަންތަކުގެ ތެރޭގައި ހިތް، ހަންގަނޑު، ހުންކޮށި ނުވަތަ ސްޕްލީން ހިމެނެ އެވެ.\nމި ބަލި ޖެހެނީ ކޮންބަޔަކަށް:\nމި ބަލި ބޮޑަށް ޖެހެނީ ކުޑަކުދިންނަށެވެ. މަދުންނޫނީ ބޮޑެތި މީހުންގެ ފަރާތުން މި ބަލީގެ ވޭދަނަތައް ނުފެންނައިރު އަލަށް އުފަންވާ ކުދިންނާއި ދާއިމީ ބައްޔަށް ފަރުވާހޯދާ ފަރާތްތައް އަދި ދިފާއީ ނިޒާމު ބަލިކަށި ފަރާތްތަކަށް މި ބަލި ޖެހުމުގެ ފުރުސަތު ބޮޑެވެ. އަދި މީގެ އިތުރުން ހަކުރު ބަލި ހުންނަ މީހުންނާއި 'އޯގަން ޓްރާންސްޕްލާންޓް' ހަދާފައިވާ މީހުންނާއި ކޮވިޑް-19 ޖެހިފައިވާ މީހުންނަށް މި ބަލި ޖެހުމުގެ ފުރުސަރު ބޮޑެވެ.\nމިއުކޯމައިކޯސިސް ޖެހިފައިވާ ކަމުގެ އަލާމާތްތައް:\nލޮލުގެ ފެނުން ކޮންމެވެސް ވަރަކަށް ދަށްވުން\nލޮލުގެ ތިރީ ބައިގައި ރިއްސުން، ލޯ ފުފުން\nނޭފަތް ނުވަތަ ސައިނަސް ބްލޮކްވުން\nމި ބަލީގެ އަލާމާތްތައް ފެންނަނީ އާންމުކޮށް ކޮވިޑް ފަދަ ބައްޔަކުން ރަނގަޅުވާތާ ދެހަފްތާއެއްހާ ދުވަސް ފަހުންނެވެ. އެއީ ހަށިގަނޑުން އެންޓިބޮޑީސް އުފައްދައި ބަލީގެ ޖަރާސީމާއި ހަނގުރާމަ ކޮށްގެންނެވެ.\nބަލީގެ ފަރުވާ އަދި ބަލިން ރައްކާތެރިވާނެ ގޮތް؟\nބަލި ޖެހުމުން ފަރުވާ ހޯދަނީ 21 ދުވަސް ވަންދެން އިންޖެކްޝަނެއް ޖަހައިގެންނެވެ. މި ބަލިން ރައްކާތެރިވުމަށް ކެއުންބުއިމުގައި ސަމާލުވުން މުހިންމެވެ. ސާފުތާހިރުވުމަށް އިސްކަންދިނުން އަދި ދިރިއުޅޭ ތަން ސާފުކޮށް ބެހެއްޓުން މުހިންމެވެ.\nމި ބަލީގެ ނުރައްކާތެރިކަން ބޮޑުވާ ހިސާބުން ބަލި ޖެހިފައިވާ މީހާގެ ލޮލުގެ ފެނުން ގެއްލޭ، ސިކުނޑިއާއި ފުއްޕާމޭގެ ލޭ ގަނޑުވުން ހިމެނެ އެވެ.\nކުއްލިއަކަށް މިއުކޯމައިކޯސިސް ބަލި ފެންނަން ފަށާފައި މިވަނީ ދުނިޔެއަށް ކުރިމަތިވެފައިވާ ކޮވިޑް-19 ގެ ބަލިމަޑުކަމުގައި އެތައް މިލިއަން ބަޔަކު ހަނގުރާމަކުރަމުންދާ ދަނޑިވަޅެއްގައި އެވެ. މިއުކޯމައިކޯސިސް ބަލި ޖެހިގެން ރިޕޯޓުކުރާ ގިނަ ކޭސްތައް ފެނިފައިވަނީވެސް ކޮވިޑަށް ފަރުވާ ހޯދަމުންދާ ބަލިމީހުން ގިނައިން އުޅޭ ސަރަހައްދުތަކުންކަން ފާހަގަ ކުރެވެ އެވެ.\nފަރެސްމާތޮޑާ އިން އިތުރު ދިހަ މީހަކު ކޮވިޑަށް ފައްސިވެއްޖެ\nމެއި 21, 2021 17:50


Jinsee goana aai dhekolhu hingaalumeh miadhu haveeru Ungoofaaru gai baahvanee | ungoofaaru.com\nބަނޑޭރިގަނޑު/ޚަބަރު/ޖިސްނީ ގޯނާ އާއި ދެކޮޅު ހިނގާލުމެއް މިއަދު ހަވީރު އުނގޫފާރުގައި ބާއްވަނީ\nއިބްރާހީމް ޒަޔާން 24 ޖަނަވަރީ 2020\nޖިންސީ ގޯނާ އާއި ދެކޮޅަށް އަޑުއުފުލުމެ ގޮތުން އުނގޫފާރުގައި ބާއްވާ ހާއްސަ ހިނގާލުމެއް މިއަދު ހަވީރު އޮންނާނެއެވެ. މައުލުމާތު ލިބިފައިވާގޮތުން އުނގޫފާރު މުވައްސަސާތައް ގުޅިގެން ކުރިއަށް ގެންދާ ހިނގާލުން ފެށުމަށް ހަމަޖެހިފައިވަނީ މިއަދު ހަވީރު އުނގޫފާރު ބަނދަރު ސަރަހައްދުންނެވެ.\nކުޑަކުދިންނަށް ޖިންސީގޯނާކުރާ މައްސަލަތައް ފެންމަތިވެ މިއަޑުވަރަށް މިވަނީ މުޅިރާއްޖޭގައި ވަރަށް ގަދަވެފައެވެ. މިހިނގާލުމުގައި ވީހާވެސް ގިނަބަޔަކު ބައިވެރިވެލެއްވުމަކީ މިކަން ިއިންތިޒާމު ކުރައްވާ ފަރާތްތަކުގެ ވަރަށްބޮޑު އެދުމެކެވެ.\nއެމްޑީޕީގެ ކެމްޕެއިންޓީމު މިއަދު މެންދުރު ފަހު އުނގޫފާރަށް


މިތިބީ އަވަސް ރިޔާސީ އިންތިހާބެއްގެ އިންތިޒާރުގައި: މުހައްމަދު ޝަކީލް | | Sangu News\nމިތިބީ އަވަސް ރިޔާސީ އިންތިހާބެއްގެ އިންތިޒާރުގައި: މުހައްމަދު ޝަކީލް\n13 ސެޕްޓެމްބަރ 2019 - 13:53\nފޮޓޯ:ދި އެޑިޝަން... ޕީޕީއެމްގެ އެސްޖީ މުހައްމަދު ޝަކީލް\nއަދުގެ ސަރުކާރަކީ ނާގާބިލް ސަރުކާރެއް ކަމަށާއި ގައުމު ހަމައަކަށް އެޅުވުމަށް އަލުން ރިޔާސީ އިންތިހާބެއް ބޭއްވުމަށް ގޮވާލައްވާ ކަމަށް ޕްރޮގްރެސިވް ޕާޓީ އޮފް މޯލްޑިވްސްގެ ސެކެޓްރީ ޖެނެރަލް މުހައްމަދު ޝަކީލް ވިދާޅުވެއްޖެއެވެ.\nސަންގުޓީވީގެ ޚަބަރަށް ފަހު ޕްރޮގްރާމުގައި ވާހަކަފުޅު ދައްކަވަމުން ޝަކީލް ވިދާޅުވީ، އެމްޑީޕީގެ ތެރެއިން އަދުގެ ސަރުކާރު ގެންނަވަން މަސައްކަތް ކުރެއްވި ބައެއް ބޭފުޅުން މިއަދު ތިއްބެވީ މާޔޫސް ވެވަޑައިގެން ކަމަށެވެ.\nރައީސް އިބްރާހިމް މުހައްމަދު ޞާލިހްގެ ސަރުކާރަކީ ރައްޔިތުންނަށް ހިދުމަތް ކުރުމުގެ ގާބިލުކަން ހުރި ސަރުކާރެއް ނޫން ކަމަށް ގިނަ އެމްޑީޕީގެ ވަރަށް ގިނަ ސަޕޯޓަރުން ގަބޫލުފުޅު ކުރައްވާ ކަމަށް ޝަކީލް ވިދާޅުވިއެވެ.\nއިދިކޮޅު ޕްރޮގްރެސިވް ކޯލިޝަނުން މިހާރު ތިއްބެވީ އަދުގެ ސަރުކާރަކީ ކަމެެއް ނުކުރެވޭ ސަރުކާރެއް ކަން ސާބިތު ކޮށްދެއްވުމަށްކަން ފާހަގަ ކުރައްވައި ޝަކީލް ވިދާޅުވީ އަނެއްކާވެސް ރިޔާސީ އިންތިހާބެއް ބޭއްވުމުގެ ފުރުސަތަކަށް އެ ޕާޓީއިން ބަލަމުންދާ ކަމަށެވެ.\nޕްރޮގްރެސިވް ކޯލިޝަނަކީ މިހާރު ރާއްޖޭގެ ސިޔާސީ މައިދާނުގައި އޮތް ހަމައެކަނި އިދިކޮޅު ކޯލިޝަން ކަން ފާހަގަކުރައްވަމުން ޝަކީލް ވިދާޅުވީ، ދެން ތިބި ޕާޓީތަކަކީ ސަރުކާރުގެ ހިއްސާ ދާރުން ކަމަށެވެ.\nއަވަަސް ރިޔާސީ އިންތިހާބެއް ބޭއްވުމުގެ ނިޔަތުގައިވެސް ކުރީގެ ރައީސް އަދި މަޖިލީހުގެ ރައީސް މުހައްމަދު ނަޝީދާއި ގުޅިވަޑައި ނުގަންނަވާނެ ކަމަށް ޝަކީލް ވިދާޅުވިއެވެ.\nޝަކީލް ވިދާޅުވީ އެމްޑީޕީގެ ފިކުރާއި ޕީޕީއެމްގެ ފިކުރަކީ ގުޅޭނެ ފިކުރެއް ނޫން ކަމަށާއި، އެމްޑީޕީގެ ފިކުރަކީ ރައްޔިތުންނަށް އޮޅުވާލާ ދޮގު ހެދުން ކަމަށެވެ.


Rey meehaku zaham kolli haadhisaa aa medhu shakku ufedhijje\nމާލޭގައި ރޭ ތޫނު އެއްޗަކުން ހަމަލާދީ މީހަކު ޒަހަމްކޮށްލާފައި ވަނީ ފޭރެން އުޅުމުގެ ތެރޭގައި ކަމަށް ޒަހަމްވި މީހާ ފުލުސް ތަހުގީގުގައި ބުނި ނަމަވެސް އެ ހާދިސާ ހިނގި ގޮތާ މެދު ޝައްކު އުފެދިފައިވާ ކަން އަވަސްއަށް އެނގިއްޖެ އެވެ.\nރޭ ބޮޑުތަކުރުފާނު މަގުގައި އުމުރުން 31 އަހަރުގެ ދިވެހި ފިރިހެނަކަށް ހަމަލާދީ ޒަހަމްކޮށްލާފައިވާ ކަމަށް ފުލުހުން ބުންޏެވެ. އަދި އެ މައްސަލައިގެ ތަހުގީގަށް އެނގިފައިވާ މައުލޫމާތުތަކަށް ބިނާކޮށް ރޭ ފުލުހުން ބުނި ގޮތުން އެ މީހާއަށް ހަމަލާ ދިނީ އޭނާ އަތުން ފޭރެން މަސައްކަތް ކުރުމުގެ ތެރޭގަ އެވެ.\nނަމަވެސް އެނގިފައިވާ ގޮތުގައި ހަމަލާ ދިނީ ފޭރުމެއްގެ ތެރޭގައި ކަމަށް ބުނެ އެ މީހާ ދޮގު ހަދަމުންދާ ކަމަށް ފުލުހުންގެ ތަހުގީގަށް މިހާރު ވަނީ ފާހަގަ ކުރެވިފަ އެވެ. އަދި އެއީ ފޭރުމުގެ މައްސަލައެއް ކަމަކަށް ތަހުގީގަށް މިހާރު ގަބޫލެއް ނުކުރެވެ އެވެ.\nއެނގިފައިވާ ގޮތުގައި މި މައްސަލާގައި ޝައްކުތަކެއް އުފެދުމާ ގުޅިގެން ފުލުހުން މިހާރު ވަނީ އެ ހާދިސާ ހިނގި ގޮތް ހޯދަން ފަށާފަ އެވެ.\nއެ ހާދިސާގައި އަނިޔާވެފައި ވަނީ ކުށުގެ ރެކޯޑު ވެސް އޮންނަ މީހެކެވެ. ރޭގެ އެ ހާދިސާގައި އެ މީހާގެ އަތުގެ ކުޑަ ހުޅާ ހަމައިން ތިން އިންޗިވަރު ތަނެއް ފުންކޮށް ކަފާލާފައި ވެއެވެ. އެހެންވެ ހޮސްޕިޓަލުން އެ މީހާއަށް ފަރުވާ ދީފައި ވެއެވެ.\nމީގެ ދުވަސްތަކެއް ކުރިން ވެސް މިގޮތަށް އޮޅުވާލި މައްސަލައެއް ފޭރުމަކާ ގުޅިގެން ފެންމަތިވެފައި ވެއެވެ.\nމޯލްޑިވްސް ޕޮލިސް ސާވިސް ވައްކަން މާލޭ ސިޓީ + ފޭރުން\nބިދޭސީއަކަށް ބިރު ދައްކާ ފޭރެން އުޅެފި


މެނޭޖަރ މާރކެޓިންގ އެންޑް ބިޒްނަސް ޑިވަލޮޕްމަންޓް\nވަޒީފާއަށް ނިކުންނަ ކޮންމެ ދުވަހަކަށް ދޭ އެލަވަންސް: ދުވާލަކަށް -/135 ރުފިޔާ\nސަރވިސް އެލަވަންސް: ދުވާލަކަށް -/116 ރުފިޔާގެ ރޭޓުން\nފަންނީ އެލަވަންސް: އަސާސީ މުސާރައިގެ %40\nބިޒްނަސް މެނޭޖްމެންޓް، މާރކެޓިންގ ނުވަތަ ފައިނޭންސްގެ ދާއިރާއަކުން ދިވެހިރާއްޖޭގެ ޤައުމީ ސަނަދުގެ އޮނިގަނޑުގެ ލެވެލް9ގެ ސަނަދެއް ޙާޞިލް ކޮށްފައިވުމާއެކު2އަހަރު ދުވަހުގެ މެނޭޖްމަންޓް ދާއިރާގެ ތަޖުރިބާ ލިބިފައިވުން. ނުވަތަ\nބިޒްނަސް މެނޭޖްމެންޓް، މާރކެޓިންގ ނުވަތަ ފައިނޭންސްގެ ދާއިރާއަކުން ދިވެހިރާއްޖޭގެ ޤައުމީ ސަނަދުގެ އޮނިގަނޑުގެ ލެވެލް 7/8 ގެ ސަނަދެއް ޙާޞިލް ކޮށްފައިވުމާއެކު5އަހަރު ދުވަހުގެ މެނޭޖްމަންޓް ދާއިރާގެ ތަޖުރިބާ ލިބިފައިވުން.\nގްރެފިކް ޑިޒައިނިންގއާ ގުޅުންހުރި ދާއިރާއަކުން ތަމްރީން ލިބި، އެ ދާއިރާއާ ގުޅުންހުރި ކޮމްޕިއުޓަރ އެޕްލިކޭޝަންތައް ބޭނުންކުރަން އެނގުން.\nދިވެހި ބަހުންނާއި އިނގިރޭސިބަހުން ފަރިތަކަމާއެކު މުޢާމަލާތް ކުރަން އެނގުން.\nވޭތުވެދިޔަ5އަހަރު ޖިނާއީ ކުށެއް ސާބިތުވެފައިނުވާ މީހަކު ކަމުގައިވުން ނުވަތަ އެފަދަ ކުށެއް ހުށަހެޅި ބަލަމުންދާ މީހަކު ކަމުގައި ނުވުން.\nގިނަވަގުތު މަސައްކަތުގައި އުޅެވޭނެ އަދި އެހެން މުވައްޒަފުންނާ ގުޅިގެން މަސައްކަތް ކުރެވޭ ފަރާތަކަށްވުން.\nކޯޕަރޭޝަންގެ ސްޓްރެޓެޖިކް ޕޮލިސީ ތަންފީޒު ކުރުމުގައި މެނޭޖިންގ ޑިރެކްޓަރަށް އެހީތެރިވެދިނުން.\nކޯޕަރޭޝަންގެ ލަނޑުދަނޑިތައް ޙާޞިލްކުރުމަށް ބޭނުންވާނެ ކަންކަން ދިރާސާކުރުމާއި އެކަންކަން ތަންފީޒުކުރުމުގެ މަސައްކަތްތައް ކުރުން.\nކޯޕަރޭޝަންގެ އަހަރީ ރިޕޯޓް އަދި ކުއަރޓަލީ ރިޕޯޓް ޤަވާއިދުން ތައްޔާރުކޮށް ފޮނުވަންޖެހޭ ފަރާތްތަކަށް ފޮނުވުން.\nކޮންމެ އަހަރެއްގެ ބިޒްނަސް ޕްލޭން ތައްޔާރުކުރުމާއި ކޯޕަރޭޝަންގެ މަސައްކަތްތަކުގެ ތެރެއިން ތައްޔާރުކުރަންޖެހޭ ޕްރޮޕޯޒަލްތައް ތައްޔާރުކޮށް ރާއްޖެއާއި ރާއްޖެއިން ބޭރުގެ ފަރާތްތަކަށް ހުށަހެޅުން.\nކޯޕަރޭޝަނުން އެކުލަވާލާ ޚާއްސަ ރިޕޯޓްތަކަށް ބޭނުންވާ ދިރާސާތައް ކުރުމާއި، ތަފާސް ހިސާބު ބަލަހައްޓާ ތަހުލީލުކޮށް ރިޕޯޓް ތައްޔާރުކުރުން.\nކޯޕަރޭޝަންގެ މާކެޓިންގް ޕްލޭން ތައްޔާރުކުރުމާއި އެޕްލޭންގައި ހިމެނިފައިވާ ޙަރަކާތްތައް ރާވާ ހިންގުން.\nކޯޕަރޭޝަންގެ ފަރާތުން އާންމުންނަށް ފޯރުކޮށްދޭ ޚިދުމަތް ހަރުދަނާކޮށް ތަރައްޤީ ކުރުމަށްޓަކައި މާރކެޓް ރިސަރޗްތައް ކުރިއަށް ގެންދިއުމާއި ކޯޕަރޭޝަނުން ފޯރުކޮށްދޭ ޚިދުމަތްތަކާއި ތަޢާރަފްކޮށްފައިވާ ސްކީމްތައް ޕްރޮމޯޓް ކުރުމާއި މިކަމާ ގުޅިގެން ކުރަންޖެހޭ އެންމެހައި މަސައްކަތްތައް ކުރުން.\nކޯޕަރޭޝަންއިން ބޭނުންކުރާ މާކެޓިންގ މެޓީރިއަލްސް ތަކުގެ ކޮންސެޕްޓް ތައްޔާރުކުރުމާއި ޑިޒައިން ކުރުމުގެ މަސައްކަތް ކުރުން.\nކޯޕަރޭޝަންގެ ޚިދުމަތްތަކާ ބެހޭ މަޢުލޫމާތު މީޑިއާއި ކޯޕަރޭޝަންގެ ވެބްސައިޓް އަދި ސޯޝަލް މީޑިއާގެ ޒަރީއާއިން ރައްޔިތުންނަށް ފޯރުކޮށްދިނުން.\nކޯޕަރޭޝަންއިން ފޯރުކޮށްދޭ ޚިދުމަތްތައް ޕްރޮމޯޓް ކުރުމުގެ ގޮތުން އަތޮޅުތަކަށް ކުރުމަށް ހަމަޖެހިފައިވާ ދަތުރުތައް ރާވާ ހިންގުން.\nވަޒީފާއަށް އެދި ހުށަހަޅުއްވާ އެޕްލިކޭޝަން ފޯމު 17 އޭޕްރިލް 2019 ވާ ބުދަ ދުވަހުގެ 14:00 ގެ ކުރިން މޯލްޑިވްސް ޙައްޖު ކޯޕަރޭޝަން ލިމިޓެޑަށް ހުށައެޅުއްވުން އެދެމެވެ. އީމެއިލް މެދުވެރިކޮށް އެޕްލިކޭޝަން ފޯމް ހުށަހަޅުއްވާނަމަ، ފުރިހަމަ ކުރެވިފައިވާ ލިޔެކިޔުންތަކާއެކު admin@mhcl.mv އަށް ފޮނުއްވުން އެދެމެވެ.\nސުންގަޑި: 17 އޭޕްރިލް 2019 1400


Tsunami | Mihaaru\nސުނާމީގެ ލޯނުތައް އޮތީ މާފުކޮށްދީފައި: ޝައިނީ\nސުނާމީ ކާރިސާއާ ގުޅިގެން ރައްޔިތުންނަށް އެހީވުމަށް ސަރުކާރުން ދޫކުރި ލޯނުތައް މާފުކޮށް ދެއްވާނެ ކަމަށް އިދިކޮޅު ރިޔާސީ ކެންޑިޑޭޓް އިބްރާހިމް މުހައްމަދު ސޯލިހް (އިބޫ) ވިދާޅުވިއިރު،...\nބިންހެލުމަކާ އެކު އިންޑޮނީޝިއާ އިން ސުނާމީގެ އިންޒާރު\nޖަކާޓާ (އޮގަސްޓް 5) - އިންޑޮނީޝިއާގެ ލޮމްބޮކް އައިލެންޑަށް މިއަދު ހަވީރު އައި ބާރުގަދަ ބިންހެލުމަކާ އެކު ސުނާމީއެއް އުފެދިދާނެކަމުގެ އިންޒާރު ކަމާބެހޭ އޮފިޝަލުން ދީފި އެވެ.\nމިއީ ސިޔާސީ ލީޑަރުންގެ އަމިއްލަ ވިސްނުންތަކަށް ވުރެ ގައުމާއި ރައްޔިތުންގެ މަސްލަހަތު އިސް ކުރަންވީ ވަގުތު ކަމަށް އަދާލަތު ޕާޓީގެ ރައީސް ޝެއިހް އިމްރާން އަބްދުﷲ މިރޭ ވިދާޅުވެއްޖެ...\nމި ސިޔާސީ ކާރިސާ އިން ސަލާމަތްވާނީ އެންމެން ގުޅިގެން\nރާއްޖެ އަށް މިހާރު ދިމާވެފައިވަނީ ސިޔާސީ ކާރިސާއެއް ކަމަށާއި އެކަމުން ސަލާމަތްވާން އެންމެން ގުޅިގެން މަސައްކަތް ކުރަން ޖެހޭ ކަމަށް ކުރީގެ ރައީސް މައުމޫން އަބްދުލް ގައްޔޫމް މިރޭ...\nސުނާމީގައި ގެ ހަލާކުވި ހުރިހާ އާއިލާތަކަށް ގެ ދިނިން\nއެއްބައިވަންތަކަމުގެ ދުވަހުން އިބުރަތް ހާސިލް ކުރަންޖެހޭ\nޕީއެންޖީ އަށް އައި ބިންހެލުމާ ގުޅިގެން ސުނާމީގެ އިންޒާރު\nޕޯޓް މޮރެސްބީ (ޖެނުއަރީ 22) - ޕަޕުއާ ނިއު ގިނީ އަށް ރިކްޓާ މިންގަނޑުން 8 ގެ ބާރު މިނުގައި މިއަދު އައި ބިންހެލުމާ ގުޅިގެން ސުނާމީގެ އިންޒާރު ދީފި އެވެ.\nސުނާމީގައި ގެދޮރު ގެއްލުނު މީހުނަށް ދާއިމީ ހިޔާވަހިކަން\nމީގެ 12 އަހަރު ކުރިން ޑިސެމްބަރު 26، 2004ގައި ރާއްޖެ އަށް ކުރިމަތިވި ސުނާމީގައި ގެދޮރު ގެއްލުނު މީހުންނަށް ދާއިމީ ބޯހިޔާވަހިކަން މި ސަރުކާރުން މިހާރު ފޯރުކޮށްދީފައިވާ ކަމަށް ޑިފެންސް...\nބޮޑު ބިންހެލުމުން ފުކްޝީމާ މި ފަހަރު ސަލާމަތްވެއްޖެ\nޓޯކިޔޯ (ނޮވެމްބަރު 22) - ޖަޕާނުގެ ފުކްޝީމާ އަށް މީގެ ފަސް އަހަރު ކުރިން އައި ބާރުގަދަ ބިންހެލުމާއި ސުނާމީގެ ސަބަބުން ލިބުނު ގެއްލުންތަކުން އެ ސިޓީ އަދި ވެސް އަރައި ނުގަނެ އެވެ. ބިންހެލުމުގެ ކޮންމެ އިންޒާރަކާ އެކު ފުކްޝީމާ އަށް ބޮޑު ބިރުވެރިކަމެއް ގެނުވަ އެވެ. ނަމަވެސް ފުކްޝީމާ އާއި މިޔާގީ އަށް 7.4 ގެ ބާރު މިނުގައި ރޭ އައި ބާރުގަދަ...\nނިއު ޒީލެންޑަށް ބިންހެލުމެއް އައިސް ސުނާމީ އަރައިފި\nކްރައިސްޗާޗް (ނޮވެމްބަރު 13) - ނިއު ޒީލެންޑުގެ ސައުތު އައިލެންޑަށް މިއަދު އައި ބާރުގަދަ ބިންހެލުމަށް ފަހު އެ ގައުމަށް ސުނާމީ އަރައިފި އެވެ.


Saudi inn ufahdhaafaivaa counter terrorism center ah raajjey ge4sifain – adduLIVE\nޚަބަރު ދިވެހި ސިފައިން\nސައުދީން އުފައްދާފައިވާ ކައުންޓާ ޓެރަރިޒަމް ސެންޓަރަށް ރާއްޖޭގެ4ސިފައިން\nJan 14, 2021, 12:41 އަބްދުﷲ ޔާމީން\nފޮޓޯ: ޑިފެންސް މިނިސްޓްރީ\nޓެރަރިޒަމާއި ހަރުކަށި ފިކުރާ ދެކޮޅަށް ގުޅިގެން މަސައްކަތްކުރުމަށްޓަކައި ސައުދީ އަރަބިއްޔާއިން އުފައްދާފައިވާ "އިސްލާމިކް މިލިޓަރީ ކައުންޓަރ ޓެރަރިޒަމް ކޯލިޝަން"ގެ ކައުންޓަރ ޓެރަރިޒަމް ސެންޓަރުގައި ހަރަކާތްތެރިވުމަށްޓަކައި ސައުދީ އަރަބިއްޔާއަށްދާ ސިފައިންނާއި ޑިފެންސް މިނިސްޓަރު މާރިޔާ ދީދީ ބައްދަލުކުރައްވައިފި އެވެ.\nކައުންޓަރ ޓެރަރިޒަމް ސެންޓަރުގައި މަސައްކަތްކުރުމަށްދާ ސިފައިންގެ ތެރޭގައި ހިމެނެނީ ކާނަލް މުޙައްމަދު މުޚުތާރާއި، މޭޖަރ މުޙައްމަދު ޞާމިރާއި، ކޮމާންޑް ސާޖަންޓް މޭޖަރ އަޙްމަދު ޢަބްދުﷲ އާއި ވޮރަންޓް އޮފިސަރ ގްރޭޑް 1 މިފްތާޙް ޙުސައިނެވެ. މިޓީމުގައި އެންމެ އިސްކޮށް ހުންނަވާނީ ކާނަލް މުޙައްމަދު މުޚުތާރު ކަމަށް ޑިފެންސް މިނިސްޓްރީން މައުލޫމާތުދެ އެވެ.\nމިޓީމުން ސައުދީ އަރަބިއްޔާގެ ވެރިރަށް ރިއާދުގައި ޤާއިމްކޮށްފައިވާ ސެންޓަރުގައި އެއް އަހަރު ދުވަހު މަސައްކަތްކުރާނެ ކަމަށާއި، ސައުދީގައި ތިބުމުގެ ހަރަދު ހަމަޖައްސާފައިވަނީ އެ ގައުމުގެ ސަރުކާރުން ކަމަށް މައުލޫމާތުދީފައިވެ އެވެ.\nދިވެހި ސިފައިން ޓެރަރިޒަމް


Ranbir Kapoor aai Alia Bhatt ge engagement June gai | Mihaaru\nރަންބީރް ކަޕޫރާއި އާލިއާ ބަޓްގެ އެންގޭޖްމަަންޓް ޖޫންގައި\n12 ޖެނުއަރީ 2019 - 07:50\nރަންބީރު ކަޕޫރާއި އާލިއާ ބަޓް އަންނަ ޖޫން މަހުގެ ތެރޭގައި އެންގޭޖް ވާނެ ކަމަށް ރިޕޯޓްތައް ބުނެފި އެވެ.\nމުމްބާއީ މިރާ އިން ބުނި ގޮތުގައި ދެ ތަރިން މި އަހަރު އެންގޭޖްވާން އެންމެ ބޮޑަށް ބާރު އަޅާފައި ވަނީ ރަންބީރުގެ މަންމަ ނީޓޫ ސިންގް އެވެ. ނިއު ޔޯކްގައި ތިބި ރަންބީރުގެ މައިންބަަފައިންނާ ބައްދަލުކުރަން ރަންބީރާއި އާލިއާ އާ އަހަރާ ދިމާކޮށް ކުރި ދަތުރުގެ ތެރޭގައި ވެސް ކައިވެންޏާ ބެހޭ ގޮތުން ވަރަށް ބޮޑަށް މަޝްވަރާކޮށްފައިވާ ކަމަށް މިޑިއާތަކުން އަންނަނީ ބުނަމުންނެވެ.\nބޮލީވުޑްގެ ހަބަރުތައް ގެނެސްދޭ ގިނަ ނޫސްތަކުން ބުނާ ގޮތުގައި މި އަަހަރު އެންގޭޖްވި ނަމަވެސް، ރަންބީރާއި އާލިއާ ކައިވެނި ކުރާނީ އަންނަ އަހަރު އެވެ. އަދި އެމެރިކާގައި ބައްޔަކަށް ފަރުވާ ހޯދަމުން އަންނަ ރިޝީ އެންގޭޖަންޓާ ދިމާކޮށް މުމްބާއީ އަށް ވެސް ދާނެ ކަމަށް ބުންޏެވެ.\nއާލިއާ، ރަންވީރުގެ އާއިލާ އެކު ނިއު ޔޯކްގައ.\nއާލިއާ، 25، އާއި ރަންބީރު، 36، އެކުގައި ކުޅެފައިވާ ފުރަތަމަ ފިލްމު "ބުރައްމަސްތުރާ" މި އަހަރުގެ ޑިސެމްބަރު މަހުގެ ތެރޭގައި ރިލީޒް ކުރަން ނިންމާފައިވާ އިރު، މީޑިއާތަކުން ކުރިން ވެސް ރިޕޯޓްކޮށްފައިވާ ގޮތުގައި މި ޖޯޑު ކައިވެނި ކުރާނީ އަންނަ އަހަރު އެވެ.\nރަންބީރުގެ އާއިލާ އާއި އާލިއާގެ ގުޅުން މިހާރު ވަރަށް ބޮޑަށް ބަދަހިވެފައިވާ އިރު، އޭނާގެ މައިންބަފައިން ކަމަށްވާ މަހޭޝް ބަޓާއި ސޯނީ ރާޒްދާން ވެސް ވަނީ ގުޅުމާ ދޭތެރޭ ވަރަށް ރުހޭ ކަމަށް ދޭހަވާ ގޮތަށް އެކި ފަހަރު މަތިން ވާހަކަ ދައްކައިފަ އެވެ.\nރަންބީރު އެންމެ ފަހުން ރައްޓެހިވެން އުޅުނީ ކެޓްރީނާ ކެއިފާ އެވެ. އޭގެ ކުރިން އޭނާ ލޯބީގެ ގުޅުމެއް ބޭއްވި ބަތަލާ ދީޕިކާ ޕަދްކޯން ވަނީ މިދިޔަ ނޮވެމްބަރު އެކްޓަރު ރަންވީރު ސިންގްއާ ކައިވެނިކޮށްފަ އެވެ.\nއާލިއާ ކުރިން ރައްޓެހިވެގެން އުޅުނީ އޭނާއާ އެކު ބޮލީވުޑަށް ތައާރަފުވި ސިދާތު މަލްއުތުރާއާ އެވެ.\nރަންބީރާއި އާލިއާ އުޅެނީ ރައްޓެހިވެގެން: މަހޭޝް\nކައިވެނިކުރަން އަދި މާ އަވަސް: އާލިއާ


BREAKING: Yaameen Ge Maruge Mahsalaiga Ismail Rasheedh Ge faraathun Hushahelhi7Hehken Unikuran Edhijje - Vaguthu\nމަރާލާފައިވާ ބްލޮގަރ ޔާމީން ރަޝީދު : ފޮޓޯ - މީސް މީޑިއާ\nމަރާލާފައި އޮއްވާ ފެނުނު މަޝްހޫރު ބްލޮގަރ، ޔާމީން ރަޝީދުގެ މަރުގެ މައްސަލައިގައި ދަޢުވާ ލިބޭ އިސްމާޢިލް ރަޝީދުގެ ފަރާތުން ދިފާޢީ ހެކިންގެ ގޮތުގައި ހުށަހެޅި 11 ހެކިންގެ ތެރެއިން7ހެއްކެއް އުނިކުރަން ޝަރީޢަތުގައި މިއަދު އެދިއްޖެ އެވެ.\nޔާމީން ރަޝީދުގެ މަރުގެ މައްސަލައިގައި ކްރިމިނަލް ކޯޓުގައި މިއަދު ބޭއްވި އަޑުއެހުމަކީ، އިސްމާޢިލް ރަޝީދުގެ ފަރާތުން ހުށަހަޅާފައިވާ ދިފާޢީ ހެކިންގެ ހެކިބަސް ނެގުމަށް ބޭއްވި އަޑުއެހުމެކެވެ. ނަމަވެސް މިއަދުގެ ޝަރީޢަތުގެ މަޖިލީހުގައި އިސްމާޢިލް ރަޝީދުގެ ދިފާޢީ ވަކީލް، މަޢުމޫނު ޙަމީދު ވިދާޅުވީ، މި މައްސަލަ އިސްމާޢިލް ރަޝީދުގެ މައްޗަށް ޝާބިތު ކުރެވޭ ވަރަށް، ދަޢުލަތުން ހެކި ހުށަހަޅާފައިނުވާތީ، ދިފާޢުން ހުށަހަޅާފައިވާ،7ހެއްކެއް ހާޒިރުކުރުމަށް ބޭނުން ނުވާ ކަމަށެވެ.\nއިތުރަށް ވާހަކަފުޅު ދައްކަވަމުން، މަޢުމޫނު ޙަމީދު ވިދާޅުވީ،7ހެއްކެއް ނުނެގުމަށް އެދުނު ނަމަވެސް، ބާކީ ތިބި4ހެކިން ހާޟިރުކުރުމަށް ބޭނުންވާ ކަމަށާއި، އެހެންކަމުން، އެމީހުންގެ ހާޟިރުކުރުމުގެ ޢަމުރެއް ކްރިމިނަލް ކޯޓުން ނެރެދެއްވުމަށް އެދޭ ކަމަށެވެ.\n"ބާކީ ތިބި މީހުންނަކީ ޔާމީން ރަޝީދަށް މަރުގެ އިންޒާރު ދިން ކަމަށް، ފުލުހުންގެ ތަޙުޤީޤުން އެނގޭ މީހުން. މި މީހުންނަކީ އެމީހުންގެ ރުހުމުގައި މި ކޯޓަށް އަންނާނެ މީހުންނެއް ނޫން. އެހެންނަމަވެސް، މި މައްސަލައިގައި އިންސާފު ޤާއިމު ކުރުމަށް އެމީހުން ހާޟިރުކުރުމަކީ ކޮންމެހެން މުޙިއްމު ކަމެއް ކަމަށް އަޅުގަނޑު ދެކެން. އެހެންކަމުން، އެކަމަށް ޢަމުރެއް ނެރެދެއްވުން އެދެން." މަޢުމޫނު ޙަމީދު ވިދާޅުވިއެވެ.\nމިކަމާއި ގުޅޭގޮތުން ދަޢުލަތުން ވިދާޅުވީ، ޖިނާޢީ އިޖުރާޢަތުގެ ޤާނޫނުގެ 177 ވަނަ މާއްދާ ބުނާ ގޮތުން، ހެކިން ހާޟިރު ކުރުމަކީ ދިފާޢުން ކުރަންޖެހޭ ކަމެއް ކަމަށާއި، އެއީ ޝަރީޢަތުން ކޮށްދެންޖެހޭ ކަމެއް ނޫން ކަމަށެވެ.\nމި މައްސަލައިގައި ދައުވާ ލިބޭ މީހުންގެ ތެރެއިން، ތިން މީހެއްގެ ފަރާތުން ޖުމްލަ 25 ހެއްކެއް، ދިފާޢީ ހެކިންގެ ގޮތުގައި ހުށަހަޅާފައި ވެއެވެ. އެގޮތުން އިސްމާއިލް ރަޝީދުގެ ފަރާތުން 11 ހެއްކެއް، އަހްމަދު ޒިހާން ގެ ފަރާތުން6ހެއްކެއް އަދި ހައިޝަމް ރަޝީދުގެ ފަރާތުން 8 ހެއްކެއް ވަނީ ހުށަހަޅާފައެވެ.\nބޮޑު ބާޣީ ލުތުފީގެ ފިލިޝަރިޢަތް ފަށަން ނުކެރިގެން ކީއްވެތަ މުރުތައްދު ގަބުރު ސަރުކާރަށް ތި އުޅެނީ


މިސްކޫލްގެ އިސްވެރިޔާ ހުންނެވުމަށްޓަކައި މަދުވެގެން 01 ކޮޓަރީގެ ގެއެއް (އެޓޭޗް ފާޚާނާއާއެކު) ބަދިގެ އަދި ކާގެއާއިއެކު (ކައްކައި ކެއުމަށް ބޭނުންކުރާ ސާމާނާއެކު) ކުއްޔަށް ހިފުމަށް ބޭނުންވެއެވެ. ކުއްޔަށް ދިނުމަށް ޝައުގުވެރިވެލައްވާ ފަރާތްތަކުން ތިރީގައި ދެންނެވިފައިވާ ގޮތަށް ސުކޫލަށް ހާޟިރުވެ މައުލޫމާތު ސާފުކޮށް، އަންދާސީ ހިސާބު ހުށައެޅުންއެދެމެވެ.\n24 ފެބްރުއަރީ 2020 (ހޯމަ)\n27 ފެބްރުއަރީ 2020 (ބުރާސްފަތި)\n25 ޖުމާދަލްއާޚިރް 1441


އެމްޑީޕީގެ ދާއިރާތަކުން ހުސްވެފައިވާ މަގާމްތަކަށް ކުރިމަތިލުމުގެ ފުރުސަތު ހުޅުވާލައިފި – Maldivian Democratic Party\nއެމްޑީޕީގެ ދާއިރާތަކުން ހުސްވެފައިވާ މަގާމްތަކަށް ކުރިމަތިލުމުގެ ފުރުސަތު ހުޅުވާލައިފި\nއެމްޑީޕީގެ ދާއިރާތަކުން ހުސްވެފައިވާ މަގާމްތަކަށް ކުރިމަތިލުމުގެ ފުރުސަތު ހުޅުވާލައިފިއެވެ.\nއެމްޑީޕީގެ ދާއިރާތަކުން ހުސްވެފައިވާ މަގާމްތަކަށް މެންބަރުން އިންތިޚާބުކުރުން އޮންނާނީ މިއަންނަ އޮގަސްޓް މަހުގެ 31 ވަނަ ދުވަހު އެވެ. އެ ދުވަހު އެމްޑީޕީގެ ރައީސް އާއި ނައިބު ރައީސް އައްޔަންކުރުމަށް ބާއްވާ އިންތިޚާބު ވެސް އޮންނާނެއެވެ.\n31 އޮގަސްޓްގައި އިންތިޚާބުކުރުމަށް ހަމަޖެހިފައިވާ ދާއިރާތަކުގެ މަގާމްތަކަކީ ށ ކަނޑިތީމު ދާއިރާގެ ރައީސް، ހދ. ނޮޅިވަރަމް ދާއިރާގެ ނާއިބު ރައީސް، ރ. ދުވާފަރު ދާއިރާގެ ސެކްރެޓަރީގެ ނާއިބު، ފޭދޫ ދާއިރާގެ ސެކްރެޓަރީގެ ނައިބު، ތ.ކިނބިދޫ ދާއިރާގެ ރައީސް އަދި ޏ. ފުވައްމުލަކު ދެކުނު ދާއިރާގެ އިންތިޒާމް ސެކްރެޓަރީގެ މަގާމެވެ.\nއެމްޑީޕީގެ ސެކްރެޓަރީ ޖެނެރަލްގެ ނައިބު އަދި އެމްޑީޕީ ސެކްރެޓޭރިއަޓްގެ އިލެކްޝަންސް ފޯކަލް ޕޮއިންޓް އަހުމަދު އަކުރަމް މިއަދު ވިދާޅުވީ އެމްޑީޕީގެ ދާއިރާތަކުން ހުސްވެފައިވާ މަގާމްތަކަށް ކުރިމަތިލުމަށް އެދޭފޯމް ފުރިހަމަކޮށް ފޯމާއެކު ހުށައަޅަންޖެހޭ ހުރިހާ ލިޔެކިޔުންތަކާއެކު 05 ޖުލައި 2012 ވާ ބުރާސްފަތި ދުވަހުގެ މެންދުރުފަހު3ޖެހުމުގެ ކުރިން އެމްޑީޕީ ސެކްރެޓޭރިއަޓަށް ހުށަހަޅަން ޖެހޭ ކަމަށާއި، އިންތިޚާބަށް ކުރިމަތިލުމަށް އެދޭފޯމް އެމްޑީޕީގެ ސެކްރެޓޭރިއަޓުންނާއި އެ ޕާޓީގެ ވެބްސައިޓް www.mdp.org.mv އިން ލިބެން ހުންނާނެ ކަމަށެވެ.


Raajeyge zuvaan moonuthah "Vogue" ah\nރާއްޖޭގެ ޒުވާން މޫނުތައް "ވޯގް" އަށް!\nވޯގްގައި ހިމަނާފައިވާ ދިވެހި ބައެއް ޒުވާނުން\nއެމެރިކާގެ މަޝްހޫރު ފެޝަން އެންޑް ލައިފްސްޓައިލް މަޖައްލާ "ވޯގް" ގެ ވޯގް އަރަބިޔާއިން ރާއްޖޭގެ ޒުވާން މޫނުތައް ދައްކާލައިފި އެވެ.\nމި މަހު ޕަބްލިޝް ކުރި، "ފޭސަސް އޮފް ދަ މޯލްޑިވްސް" މި އާޓިކަލްގައި ކިޔައިދީފައި ވަނީ ރާއްޖޭގައި އެކި ދާއިރާތަކުގައި މަސައްކަތް ކުރާ ޒުވާނުންގެ ވާހަކަތަކެވެ. ތަފާތު ދާއިރާތަކުން މީހުންނާ ސުވާލުކޮށް އިންޓަވިއުތައް ގެނެސްދީފައިވާއިރު އެމީހުންގެ ތަޖުރިބާ އާއި މަސައްކަތް ކުރަމުން އަންނަ ގޮތް ކިޔައިދީފައިވެ އެވެ.\nއެގޮތުން، ޑައިވިން އިންސްޓްރަކްޓަރު ޝާޒިޔާ ސައީދު އާއި މިއުޒީޝަން މުހައްމަދު ޝިއުޒް އާއި ފޮޓޯގްރާފަރު އައިޝަތު ނަޖް، އެމީހުންގެ ދާއިރާތަކުގައި މަސައްކަތް ކުރަން ފެށި ގޮތާއި ކުރަމުން އަންނަ ގޮތް ވަނީ ހިއްސާ ކޮށްފަ އެވެ.\nމީގެ އިތުރުން، މިފަހުން އޮއިޝީ އިން މަގުބޫލުކަން ހޯދި ޝެފް ފަތީނު އާއި އިންޓަނޭޝަނަލް ޕްލެޓްފޯމްތަކުގައި އޭނާގެ ޑިޒައިންތައް ދައްކާލާފައިވާ ފެޝަން ޑިޒައިނަރު އައިޝަތު ޝަމްލާ އާއި އދ. އަތޮޅުގައި ވޭލް ޝާކް ޕްރޮގްރާމް ހިންގި އިރޫ ޒަރީރް ވެސް އޭނާގެ ތަޖުރިބާ ވަނީ ކިޔައިދީފަ އެވެ.\nޑައިވިން އިންސްޓްރަކްޓަރު ޝާޒިޔާ ސައީދު -- ފޮޓޯ: ވޯގް\nއަދި، ކުޑަ ވިޔަފާރިއަކުން ދުނިޔޭގެ މަގުބޫލުކަން ހޯދާފައިވާ "ޓޮޑީ އިންކް" ހިންގާ އަހުމަދު ރިޔާޒު އާާއި މުހައްމަދު ފަޔާޒް އެމީހުންގެ ވިޔަފާރި ފަތުރުވެރިންނަށް ދައްކާލަން ކުރި ބުރަ މަސައްކަތް ވެސް ހިއްސާ ކޮށްފައި ވެ އެވެ.\n"ޓޮޑީ އިންކް" ހިންގާ އަހުމަދު ރިޔާޒު އާާއި މުހައްމަދު ފަޔާޒް -- ފޮޓޯ: ވޯގް\nވޯގްގައި ޒުވާނުންގެ މި ވާހަކަތައް ގެނެސްދީފައިވާއިރު އެއީ އައިލެންޑް ނޭޝަން އެއްގެ އެވްރިޑޭ ހީރޯސްގެ ގޮތުގައި އެ މަޖައްލާގައި ވަނީ ސިފަކޮށްފަ އެވެ.\nމީގެ ކުރިން 2016 ވަނަ އަހަރު ރާއްޖޭގެ މޮޑެލް، ރައުދާ އާތިފް ވަނީ ވޯގް މަޖައްލާގެ ކަވާގައި ހިމެނިފަ އެވެ. އެއީ ދިވެއްސަކު ވޯގް އަށް އެރި ފުރަތަމަ ފަހަރު އެވެ.\nގެއްލިގެން ހޯދަނިކޮށް ފެނުނުއިރު އޮތީ ސަޖިދައިގައި މަރުވެފައި


މެޖިސްޓްރޭޓުންގެ މުސާރަ ބޮޑުކުރަން ކޮމިޓީން ފާސްކޮށްފި މެޖިސްޓްރޭޓުންގެ މުސާރަ ބޮޑުކުރަން ކޮމިޓީން ފާސްކޮށްފި\nމެޖިސްޓްރޭޓުންގެ މުސާރަ ބޮޑުކުރަން ކޮމިޓީން ފާސްކޮށްފި\nރައްޔިތުންގެ މަޖިލީހުގެ މާލިއްޔަތު ކޮމިޓީގެ ބައްދަލުވުން - ފޮޓޯ: މަޖިލިސް\nމެޖިސްޓްރޭޓުންގެ މުސާރަ ބޮޑުކުރުމަށާއި، ކްރިމިނަލް ކޯޓުގެ ބެކްލޮގް ހުސްކުރުމަށްޓަކައި ގާޟީން އިތުރަށް މަސައްކަތްކުރާ ދުވަސްތަކަށް ޢިނާޔަތް ދިނުމަށް ރައްޔިތުންގެ މަޖިލީހުގެ މާލިއްޔަތު ކޮމިޓީން ފާސްކޮށްފިއެވެ.\nމެޖިސްޓްރޭޓުންގެ މުސާރަ ބޮޑުކުރުމަށް ހުށަހެޅުއްވީ ޖުޑީޝަލް ސާރވިސް ކޮމިޝަން (ޖޭއެސްސީ)އިންނެވެ. ޖޭއެސްސީން ހުށަހަޅާފައިވާ ހުށައެޅުމުގައި މެޖިސްޓްރޭޓުންގެ މުސާރައަށް ހޭދަކުރާ މިންވަރު އިތުރުވެގެން ދަނީ އަހަރަކު ގާތްގަނޑަކަށް 3.7 މިލިއަން ރުފިޔާއެވެ. މެޖިސްޓްރޭޓުންގެ މުސާރަ ބޮޑުކުރުމަށް ފިނޭންސް މިނިސްޓްރީންވެސް ވަނީ ހުއްދަ ދެއްވާފައެވެ.\nޖޭއެސްސީން ހުށަހެޅިގޮތަށް ފާސްކުރުމަށް ކޮމިޓީގައި ހުށަހެޅުއްވީ ތިމަރަފުށީ ދާއިރާގެ މެންބަރު ޢަބްދުﷲ ރިޔާޟެވެ. އަދި ކޮމިޓީގައި ބައިވެރިވެވަޑައިގެންނެވި މެންބަރުންގެ އަޣްލަބިއްޔަތުން އެ ހުށައެޅުން ފާސްކުރިއެވެ.\nމީގެ އިތުރުން ކޮމިޓީން ވަނީ ޑިޕާޓްމަންޓް އޮފް ޖުޑިޝަލް އެޑްމިނިސްޓްރޭޝަން (ޑީޖޭއޭ)އިން ހުށަހަޅާފައިވަގޮތަށް ހަތަރު މަސް ދުވަހަށް ގާޟީންނަށް އާ އިނާޔަތެއް ދިނުމަށްވެސް ނިންމާފައެވެ. އެއީ އެއީ އިތުރު ވަގުތު މަސައްކަތް ކުރާ ގާޟީންނަށް އެމަސައްކަތް ކުރާ ކޮންމެ ދުވަހަކަށް 500 ރުފިޔާގެ އިނާޔަތެއް ދިނުމަށެވެ. އެއީ ކްރިމިނަލް ކޯޓުގައި ނުނިމި ފުނިޖެހިފައިވާ 1،182 މައްސަލަ ނިންމުމަށެވެ.\nއެ ރޭޓުން އިނާޔަތް ދީފިނަމަ އެ މުއްދަތުގައި އިތުރަށް ކަރަދުވާނީ 600،000 ރުފިފާއެވެ. ފަނޑިޔާރުންގެ މުސާރައާއި އިނާޔަތަށް އެއްވެސް ބަދަލެއް ގެނެވޭނީ ރައްޔިތުންގެ މަޖިލީހަށް ހުށަހަޅައި މަޖިލީހުގެ މާލިއްޔަތު ކޮމިޓީން ނިންމާ ގޮތެއްގެ މަތިންނެވެ.\nކްރިމިނަލް ކޯޓުގައި މިހާރު ބަލަންހުރި މައްސަލަތައް ބަަލައި މުޅިން ނިންމަން 16 އަހަރުގެ މުއްދަތެއް ނަގާނެކަމަށާ، ފުލް ކެޕޭސިޓީގައި ކޮންމެ ދުވަހަކު މަސައްކަތް ޝެޑިއުލް ކުރި ނަމަވެސް މިހާ މުއްދަތު ނަގާނެކަމަށް ޖުޑީޝަލް ސާވިސް ކޮމިޝަން (ޖޭއެސްސީ)އިން ވަނީ މީގެ ކުރިން ހާމަކުރައްވާފައެވެ.\nކޮންމެ އަހަރަކު އެވްރެޖްކޮށް 900އެއްހައި މައްސަލަ ކްރިމިނަލް ކޯޓަށް ހުށަހަޅައެވެ.\nމާސްޓާ ޝެފްގެ ލަގަބު ލިބުނު ފުރަތަަމަ ދިވެއްސަކަށް ޝެފް މާހާ


މިބިއުރޯގެ ސްޓެޓިސްޓިކަލް އޮފިސަރުގެ މަޤާމަށް 17 ފެބްރުއަރީ 2020 ގައި ކުރި އިޢުލާން ނަންބަރު (IUL-457-HR/1/2020/14) އާއި ގުޅިގެން ޝަރުތުހަމަވާ ފަރާތަކުން ކުރިމަތިލާފައި ނުވާތީ، މިމަޤާމަށް އަލުން ކުރިމަތިލުމުގެ ފުރުޞަތު ހުޅުވާލަމެވެ.\nޕަވަޓީ އެންޑް ސޯޝަލް ސްޓެޓިސްޓިކްސް ސެކްޝަން\nމިމަޤާމަކީ ޓެކްނިކަލް ކޯ އެލަވަންސް ދެވޭ މަޤާމަކަށްވާތީ، މިމަޤާމަށް ޓެކްނިކަލް ކޯ ދޭ ކޯ ޑިސިޕްލިންތަކަކީ ސްޓެޓިސްޓިކްސް ނުވަތަ އެޕްލައިޑް މެތެމެޓިކްސް އެވެ. ޓެކްނިކަލް ކޯ އެލަވަންސް ގޮތުގައި ދެވޭނީ މުސާރައިގެ %28 އެވެ. އަދި ޓެކްނިކަލް ކޯ ނުލިބޭނަމަ މިމަޤާމަށް ކަނޑައެލިފައިވާ ސަޕޯޓިންގ ކޯ އެލަވަންސް ގެ ގޮތުގައި -/900 ރުފިޔާ ލިބޭނެއެވެ.\nސަސްޓެއިނަބަލް ޑިވެލޮޕްމެންޓް ގޯލްސް (އެސް.ޑީ.ޖީ) ގެ ލަނޑުދަނޑިތައް ހާސިލްވާ މިންވަރު އާއްމުކުރުމަށްޓަކައި ބޭނުންވާ ތަފާސްހިސާބުތައް އެކުލަވާލުން.\nދިވެހިރާއްޖޭގެ ފަޤީރުކަމާއި ނާޒުކުކަމުގެ ސާރވޭ ޑިޒައިންކޮށް ކުރިއަށް ގެންދިއުމަށްޓަކައި ވާންޖެހޭ ތައްޔާރީގެ މަސައްކަތްކުރުން.\nދިވެހިރާއްޖޭގެ ފަޤީރުކަމާއި ނާޒުކުކަމުގެ ސާރވޭގައި ބޭނުންކުރުމަށް ކޮންވަރޝަން ޓޭބަލް ތައްޔާރުކުރުން.\nދިވެހިރާއްޖޭގެ ފަޤީރުކަމާއި ނާޒުކުކަމުގެ ސާރވޭއަށް ބޭނުންވާ އިނިއުމަރޭޓަރުންނާއި ސުޕަވައިޒަރުން ތަމްރީނުކުރުމުގެ ކަންތައް ރާވާ ހިންގުން.\nދިވެހިރާއްޖޭގެ ފަޤީރުކަމާއި ނާޒުކުކަމުގެ ސާރވޭގެ ޕްރީ ޓެސްޓްތައް ރާވާ ހިންގުން.\nދިވެހިރާއްޖޭގެ ފަޤީރުކަމާއި ނާޒުކުކަމުގެ ސާރވޭގެ އެނަލިސިސްގެ މަސައްކަތްކުރުން.\nދިވެހިރާއްޖޭގެ ޕަވަޓީ ޕްރޮފައިލްއަށް ބޭނުންވާ ތަފާސްހިސާބުތައް އެކުލަވާލުމުގެ މަސައްކަތްކުރުން.\nޑޭޓާބޭސްތަކުން ތާވަލްތައް ނެގުމުގެ މަސައްކަތްކުރުމާއި، ޗެކްކުރުމާއި ނެގޭމައުލޫމާތުތަކުގެ ސައްހަކަން ބެލުމުގެ މަސައްކަތްކުރުން.\nރިޕޯޓްތަކަށް ކޮމެންޓްކުރުމާއި، އެފަދަ މައުލޫމާތު ހިމެނޭ އިޖްތިމާއީ އަދި ފަގީރުކަމުގެ ތަފާސްހިސާބުގެ ސައްޙަކަން ބެލުން.\nފަޤީރުކަމުގެ ގިނަމިނު މިންގަނޑު ކޮންމެ ފަސް އަހަރަކުން ރާއްޖޭގައި އެކުލަވާލުން.\nއިޖްތިމާއީ މައުލޫމާތު އާއްމުކުރުމާއި، އަދި އެމައުލޫމާތު އެކިފަރާތްތަކަށް ފޯރުކޮށްދިނުމުގެ މަސައްކަތްކުރުން.\nހާއްސަ އެހީއަށް ބޭނުންވާ މީހުންނާއި ޖެންޑަރ އަދި ތަފާސްހިސާބު ހަރުދަނާކޮށް ބެލެހެއްޓުން.\nސިވިލް ސަރވިސްގެ ޤާނޫނާއި، ޤަވާއިދާއި، ކޯޑު އޮފް ކޮންޑަކްޓާއި އެއްގޮތްވާ ގޮތުގެ މަތިން ވަޒީފާ އަދާކުރުން.\n1. ސްޓެޓިސްޓިކްސް ނުވަތަ ޑިމޯގްރަފިކް ނުވަތަ އެޕްލައިޑް މެތެމެޓިކްސްގެ ދާއިރާއަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައިވުން.\nވަޒީފާއަށް އެދޭ ފޯމު މި ބިއުރޯގެ ( ނޭޝަނަލް ބިއުރޯ އޮފް ސްޓެޓިސްޓިކްސް) ކައުންޓަރުން ލިބެން ހުންނާނެއެވެ. އަދި މި އިދާރާގެ http://www.statisticsmaldives.gov.mv ވެބްސައިޓުން މި ފޯމު ޑައުންލޯޑުވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 11 މާރިޗު 2020 ވާ ބުދަ ދުވަހުގެ 12:00 ގެ ކުރިން، ނޭޝަނަލް ބިއުރޯ އޮފް ސްޓެޓިސްޓިކްސް އަށެވެ. ވަޒީފާއަށް އެދޭ ފޯމާއި ލިޔުންތައް ބިއުރޯގެ ކައުންޓަރުން ( ވަގުފް ބިލްޑިންގް9ވަނަ ފަންގިފިލާ) އަދި އީމެއިލް މެދުވެރިކޮށްވެސް ބަލައި ގަނެވޭނެއެވެ. އީ-މެއިލް އެޑްރެހަކީ، [email protected] އެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\n07 ރަޖަބް 1441 ހ\n02 މާރިޗު 2020 މ